
PRAEFATIO. 


.N" ervum,  qui  organis  genitalibus  prospicit,  eundem  esse,  qui  vi 
imaginationis  movetur,  et  vice  versa  eundem  in  peripheria  lacessitum 
phantasias  in  encephalo  organon  afficere  novit  physicus , qui  sobrius  et 
solerti  ingenio  corporis  organici  intima  rimatus  penetralia  cognitas 
naturae  leges  fabricae  mechanismo  applicans  organismi  pandit  mysteria. 

Rationem  hic  reddit,  cur  circa  sexus  officia  praeprimis  versata  fuit, 
et  vividissimis , quae  hunc  concernunt,  functiones  imaginibus  expressit 
ardens  poetarum  pictorum  sculptorum  que  ab  omni  aevo  phantasia.  — • 
Videmus  hinc  exquisitissimas  sexus  species  ab  artificibus  expressas,  et 
quae  oculos  feriunt,  simulacra  longe  superata  imaginum  vivacitate, 
quas  ditissimae  progenuit  vatum  omnis  aevi  uberior  phantasiae  penus, 
cum  mutuas  sexus  inter  se  exhibuerunt  rationes  , et  voluptuosis , queis 
in  se  tendunt  diversi  sexus  individua , reciprocae  propensionis  amoris- 
que conjugalis  illecebris  lectorum  auditorumque  recrearunt  animos. 

Neque  vero  adumbrandis  hisce,  quas  natura  stabilivit,  sexus  actio- 
nibus, acquievit  inexhausta  ingenii  humani  in  producendis  speciebus 
vis,  sed  ultra  statutos  a natura  fines  progressa  et  nunc  in  illimitatis 
phantasiae  sphaeris  vagata  formas  sibi  finxit , quas  neque  unquam  natura 
produxit,  neque  cum  contrariis  se  viribus  destruant,  procreare  haec 
alma  mater  ullo  modo  potuit. 

Exemplo  sint,  formae,  quas  dicunt  androgynae  artificibus  aeque  ac 
poetis  sacrae. 

PRAEFATIO. 


Quemadmodum  enim  hi  Mercurii  Venerisque  filium  cum  Nympha 
Salinace  in  unum  idemque  corpus  sed  utriusque  sexus  genitali  praeditum 
confluxisse  mytho  consignarunt : 

Mercurio  genitore  satum , genitrice  Cythera , 

Nominis  ut  mixti,  sic  corporis  hermaphroditum. 

Ita  et  sculptores  pictoresque  hermaphroditos  finxerunt,  in  quorum 
corporibus  elaborandis  eo  praecipue  omnem  impenderunt  operam,  ut 
amabiles  artuum  muliebrium  formas  vegeto  virilis  corporis  robori  adde- 
rent. Non  quidem  hi  genitalium  duplicem  statuerunt  ordinem,  sed  vel 
virilia  addiderunt  organa  vel  obvelata  pubis  regione  anceps  spectatorum 
circa  sexum  judicium  studio  reliquerunt. 

Artificum  simulacra  ad  ipsa  speciei  humanas  individua  transferre 
ausi  sunt  medii  aevi  physici  ac  medici  eo  temeritatis  progressi,  ut  perfecta 
in  uno  eodemque  individuo  utriusque  sexus  organa  assererent,  et  idonea 
eadem  ad  utrasque  sexus  functiones  pessimo  sane  omine  pronunciarent. 

Auxerunt  haec  incuriorum  commenta,  qui  illos  secuti  sunt,  observa- 
tores minus  attenti  non  certe  lyncei,  qui,  cum  revera  homines  viderant 
ambiguo  genitali  instructos , ut  difficile  fuerit  dictu  ad  quem  sexum  per- 
tineant, nunc  priscas  de  hermaphroditis  fabulas  recoquentes  dari  revera 
utroque  sexu  potentes  asserere  non  dubitarunt. 

Contradixerunt  alii,  qui  re,  ut  autumabant,  accuratius  perspecta, 
omnes  hermaphroditismo  similes  genitalium  species  vel  in  augmento 
singularum  adparatus  genitalis  partium,  vel  in  decremento  earundem 
sitam  esse  audacter  pronunciabant , et  unum  tantum  in  quocunque  in- 
dividuo sexum  necessario  adesse  debere  uno  ore  affirmabant.  Hanc  sen- 
tentiam amplexi  sunt  principes  nostro  sevo  in  arte  viri , qui  vel  si  feminea 
forma  praepolluit,  monstrosam  ab  elongata  clitoride  genitalium  formam 
Par.sonio  duce  statuebant,  aut  vero  si  habitus  virilis  excelluit,  Halleri 
opinione  seducti  Hypospadiam , id  est  dilatatae  et  sub  pene  apertae  ure- 
thrae vitium  accusabant,  integras  et  immutabiles  sexus  in  utroque  casu 
functiones  strenue  defendentes. 

Hic  fuit  quaestionis  circa  hermaphroditos  status , et  ausim  affirmare , 

incognita  plane  illorum  hominum  indoles,  qui  ambiguo  genitali  in- 

* 

structi  vel  veri  hermaphroditi  crediti,  vel  vili  Tribadum  turbae  aut  de- 
nique infelici  Hypospadiaeorum  cohorti  annumerati  fuere,  cum  exoptata 
se  mihi  obtulerit  occasio,  ejusmodi  individuum  non  videndi  solum,  sed 
et  mortuum  dissecandi  et  circa  genitalium  veram  indolem  me  erudiendi. 

Perspectis  et  inter  se  collatis  diversis  adparatus  genitalis  androgyni 
partibus  statim  cognovi,  in  corpusculo  utriusque  sexus  organa  revera 
mixta  sibi  occurrere,  ast  non  omnibus  omnia  juncta  esse  sed  potius  alia 
virili  more  evoluta  fuisse  alia  in  muliebres  formas  abiisse , ita  tamen  ut 
sexus  neutrius  officia  praestari  a simili  individuo  potuerint.  — Androgy- 
num igitur  vel  hermaphroditum  hoc  sensu  non  dari,  quod  utroque  sexu 
potens  sit,  sed  illo  duntaxat,  quod  imperfectis  utriusque  sexus  genitali- 
bus instructus  ad  neutrum  sexus  officium  idoneus  inveniatur,  et  ut  recte 
Ausonius  : 

Concretus  sexu,  sed  non  perfectus  utroque, 

Ambiguae  veneris , neutro  potiundus  amore. 

Malui  idcirco  misellam  hanc  humani  generis  cohortem,  generandae 
proli  prorsus  ineptam,  aphr oditorum  potius  nomine  compellare,  quo 
intelligi  volo  : talia  individua  utriusque  equidem  sexus  genitalia  osten- 
dere, sed  imperfecta,  ut  ad  sexus  functiones  exercendas  apta  minime 
dici  possint*,  Cum  enim  genitalis  sexuum  adparatus  contrariis  et  opposi- 
tis viribus  evolvatur,  patet  si  e.  g.  femineum  genitale  organum  efforme- 
tur , eadem  plane  ratione , quod  mari  proprium  est , delitescere , et  hinc 
quo  magis  genitalium  structura  inter  determinatas  sexus  formas  ambigua 
vacillat,  eo  magis  inepta  ad  functiones  sexus  alterutrius  praestanda  reddi 
eadem  necesse  est. 

Annales  physico-medicos  evolventi  insignis  aphroditorum  se  mihi 

obtulit  numerus,  adeo  ut  revera  haec  genitalium  anceps  conformatio 
non  inter  rariora  aberrantis  a recto  tramite  organismi  phaenomena  recen- 
seri debeat.  Quod  vero  praecipue  memoria  dignum  occurrit,  est,  vix 

unum  inter  tot  historias  casum  alteri  similem  existere , et  sicut  ex  una 

\ t 

parte  mulieris  genitale  organon  pedetentim  et  quasi  per  gradus  a norma 
deflectat  in  viri  formas  transiens,  ita  econtrario  masculina  sexus  instru- 
menta sensim  in  muliebrem  adparatum  dilatari.  Magni  profecto  momenti 
est  continuam  quasi  seriem  conspicere  genitalium,  quae , quin  certam  suae 
evolutionis  metam  attingant,  inter  utrumque  sexus  polum  incerta  oscillant. 

Non  ipoteram,  quin  gravissimam  hanc  materiem  pertractans,  non 
simul  physiologicas  circa  sexum  et  praecipua  sexus  officia  disquisitiones 
subjicerem;  non  enim  sexualis  duntaxat  genitalium  evolutio  has  tantum 
partes  concernit,  seda  viribus  dependet,  quae  per  totum  individui  cor- 
pus dominantur,  quare  discrimina  in  ceteris  etiam  organis  apparent, 
quae  revera  sexualia  easdem  physicas  agnoscunt  rationes , quibus  et  ge- 
nitalium differentiae  debentur;  oportuit  ergo,  ut  haec  rite  pernosceren- 
tur, de  viribus  disserere,  quae  corporis  animalis  motus  vitales  et  incre- 
menta moderantur;  his  enim  rite  perspectis  demum  prodeunt  conditio- 
nes , sub  quibus  ejusdem  speciei  individua  vel  viribus  positivis  versus 
masculum  vel  negativis  potentiis  versus  femineum  polum  agantur,  aut 
demum  cur  potentiae  versus  unum  alterumve  polum  oscillantes  sexum 
ambiguum  in  aphrodito  corpore  generent. 

His  rationibus  inductus  pertractandae  materiei  ambitum  quatuor 
sectionibus  comprehendi.  Prima  disquisitiones  androgynorum  historico 
criticas  institui.  Secunda  ampliorem  aphroditi,  quem  ipse  vidi,  infan- 
tis descriptionem  exaravi.  Tertia  denique  relativas  sexus  rationes  et 
veras  aphroditismi  causas  exposui.  Quarta  denique  ichnographica  ta- 
bulas aphroditorum  genitalium  exhibui,  ut,  quas  verbis  delineare  accu- 
ratius nequivi,  lectores  quasi  cominus  intueantur. 

Dabam  Je nae,  Mense  Aprili,  Anni  mdcccv. 

SECTIO  I. 

Observationum  de  hermaphroditis  a <1  i ver- 
sis  Autoribus  relatarum  Disquisitiones 

historico-criticae. 

CAPUT  I. 


Quinam  partium  genitalium  morbi  falso  pro  Andro- 
gyna  structura  ventilati  fuere. 


/Abnormis  partium  genitalium  structura  saepennmero  ansam  dedit 
observatoribus  aequivocum  sexum  suspicandi,  licet  revera  fabricae 
mechanismus  ex  morbo  immutatus  fuerat. 

Non  hic  refero  in  viris  hypospadiam  et  in  feminis  insolitum  clito- 
ridis robur , cum  revera  hae  partium  genitalium  conformationes  eae  sint, 
quae  primum  hermaphroditismi  gradum  sistunt,  et  ut  ex  disquisitione 
infra  instituenda  elucescet,  haec  genitalium  structura  jamdum  ab- 
normem virium  physicarum  , quae  organici  corporis  evolutionem  mode- 
rantur, directionem  manifesto  arguit. 

Cum  genitalium  apparatus  systemati  uropoetico  intimius  uniatur, 
non  raro  accidit,  ut  et  morbi  organorum  urinam  excernentium  herma- 
phroditismi specie  minus  cautos  fallerent. 

Hic  error  eos  praecipue  obstrinxit , qui  morbi  indolem  non  curatius 
rimati  neglecta  fabricae  partium  cognitione  obiter  tantum  vitium  per- 
lustrantes de  hoc  mechanismi  morbo  pronuntiarunt. 

Venit  hic  castigandus  obstetricatorum  patriarcha  germanus,  Rueff  (i). 
hic  infantem  tigurinum  pro  hermaphrodito  venditat,  qui  infra  umbili- 
cum rabentem  carnis  massam  ostendebat,  sub  qua  muliebre  pudendum 
et  infra  hoc  virile  conspiciebatur.  Haec  ipsa  Antoris  descriptio  mani- 
festo indicat  vesicae  morbum,  utpote  quae  per  divisam  urethram  protrusa 
posteriore  pariete  integumentis  abdominis  adnata  fuerat,  et  inversa  in- 
ternam tunicam  ex  inflammatione  rubentem  versus  anteriora  vertit. 
Rimae  species , quae  incautum  et  minus  attentum  fefellit,  ex  compositae 


(i)  De  conceptu  et  generatione  hominis.  Francof.  ad  Moen.  i5Qo.  Fol.  43.  b. 

vesica?  lateribus  ea  in  regione  se  prodidit , ubi  vesica  ex  urethrae  lacera- 
tae rudimentis  inversa  ex  abdomine  elapsa  fuerat. 

Huc  referenda  omnino  est  observatio  Olai  Borrichii  (i).  Refert  hic 
in  nundinis  hafniensibus  a se  visum  hermaphroditum  triennem,  cui 
Marthae  nomen  „ virilis  nota”  inquit,  ,, supra  pubem  eminens  men- 
tiebatur potius  mentulam  quam  erat,  quippe  ex  carunculis  rubicundis 
„ massa  informis  constabat,  per  quas  urinae  guttatim  reddebantur”;  quae 
descriptio  manifesto  inversae  vesicae  morbum  designat. 

Si  non  quoad  maximam  partem  fictae  hermaphroditorum  icones, 
quas  proponit  Caspar  Bauhintjs  (2)  et  ex  eo  refert  Schenkius  (5),  ejus- 
dem certe  erroris  accusandus  est,  nam  et  hic  muliebre  pudendum  et 
supra  et  juxta  penem  pingit , quod,  cum,  ut  infra  patebit,  et  ut  quivis 
cognitionibus  anatomicis  non  plane  destitutus  facile  hariolabitur,  locum 
habere  nequaquam  possit,  is  error  ex  neglecta  accuratiori  genitalium  dis- 
quisitione ortum  duxit,  cum  vesicae  prolapsae  morbum  non  dignoverat. 

In  similem  errorem  inductus  fuit  Scultetus  , qui  virum  pene  et  te- 
stibus instructum  hermaphroditum  proclamat,  quia  penis  curtus  supe- 
riore superficie  in  uerthra  fissus  rimae  speciem  exhibuit,  quam  pro  geni- 
tali muliebri  falso  habuit,  cum  tamen  perpetuum  urinae  ex  hoc  semica- 
nali stillicidium  hunc  viarum  urinariarum  morbum  manifesto  indicat. 
Non  quidem  hic  vesica  prolapsa,  sed  tamen  jamdum  urethra  divisa  et 
haec  ad  protrusionem  prona  extitit  adeo , ut  hoc  exemplar  tanquam  pro- 
lapsus vesicae  primus  gradus  considerari  merito  debeat  (4). 

Eodem  certe  vesicae  vitio  laborabat  reus  ille  in  carcere  detentus, 
quem  Ruker  Physicus  Feuchtwangensis  pro  hermaphrodito  venditat 
in  litteris  ad  D.  Trew  scriptis  (5) , erat  etiam  in  hoc  homine  penis  supe- 
rius fissus , et  continuum  aderat  urinae  stillicidium. 

Nec  minus  ab  hoc  vesicae  morbo  differt  casus,  quem  refert  Burghar- 
dus  (6)  in  Infante,  qui  pro  hermaphrodito  hic  describitur,  vesica  in 


(1)  Thom.  Bartholin.  Epist.  medicinal.  Cent.  III.  Hafn.  1767.  pag.  403. 

(2)  De  hermaphroditorum  monstrosorumque  partuum  natura.  Oppenhemii  i6i4*  8-  Tab.  I.  II. 
et  III.  pag.  754.  et.  seq. 

(3)  Observat,  medie,  rarae  et  novae.  Francofurti  1600.  L.  IV.  Observ.  5.  pag.  5» 

(4)  Miscellanea  N.  C.  Dec.  I.  Ann.  II.  Observ.  255.  pag.  375.  et  seq, 

(5)  Commercium  literar.  noric.  Ann.  1732.  pag.  283* 

(6)  Medie.  Silesiacor.  Satyrae.  Vratisl.  et  Lips.  1736.  8*  Spec.  I.  Observ.  10.  pag.  58* 

inferiore  penis  parte  , id  qnod  rarius  solet  accidere , prolapsa  erat,  ubi 
in  tumore  ab  hac  procidentia  formato  et  qui  ad  capitis  infantilis  accessit 
magnitudinem,  rima  in  dextro  latere  observabatur,  quae  urinam  conti- 
nuo plorabat.  Dubium  nullum  superest,  hunc  tumorem  nihil  aliud  fuis- 
se nisi  vesicam  inversam  et  in  ureteris  regione  sursum  tractam,  quae 
ibidem  in  rimam  collapsa  fuerat. 

Pertinet  denique  huc  observatus  a Linneo  vir,  qui  pene  et  testibus 
instructus  erat,  quorum  ille  in  foramine  latuit,  ex  quo  depressa  ca- 
runcula lotium  super  glandem  profluxit  (i). 

-Denique  casus,  quem  affert  Bauzmannus,  ubi  in  perineo  fissura 
rubris  labris,  in  quae  inserti  ureteres  fuere,  in  conspectum  prodiit  (2). 

Omnes  quidem  ad  hanc  classem  relati  homines  viarum  nriniferarum 
vitio  mechanico  laborabant,  et  tantum  abest,  ut  inter  hermapi  oditorum 
cohortem  referri  potuissent,  ut  potius  perfectorum  virorum  organa  aperte 
ostenderint,  licet  ad  generationem  ineptos  eosdem  ob  urethrae  clausae 
defectum  fuisse  non  negem.  Scilicet  in  his  individuis  defecit  ossium  pubis, 
quae  arcum  constituunt , pars  anterior , et  per  penis  decurtati  et.  quo- 
dam modo  divisi  urethram  vesica  prolapsa  fuit,  ita  quidem,  ut  ejusdem 
interna  tunica  exterius  inversa  et  cum  hypogastrii  integumentis  concreta 
fuerat , quae  ob  aeris  et  vestimentorum  contactum  inflammata  rubebat , 
et  ex  ureterum  apertis  ostiis  urinam  continuo  stillabat;  eadem  inversa 
vesica  non  raro  vel  supra  vel  juxta  penem  in  rimam  quasi  involvitur , 
ubi  abdominis  cavitatem  inversum  vesicae  collum  subiit. 

Si  igitur  hic  vesicae  urinariae  morbus  minus  attentis  hermaphroditismi 
specie  illusit,  multo  magis  deceptos  quin  irridendos  eos  dixeris,  qui 
phantasiae  quodam  commento  muliebris  pudendi  rimam  sibi  finxerunt 
supra  penem  conspiciendam,  quae  nil  erat  nisi  vesicae  plica,  ubi  scilicet 
eadem  per  laceratae  et  distentae  urethrae  ostium  inversa  prodiit. 

Est  et  dissimilis  huic  morbosa  genitalium  conformatio , quae  ansam 
dedit  imperitis  in  arte  medica  viris  hermaphroditicam  structuram  sus- 
picandi scilicet  uteri  et  vaginae  prolapsus. 

Hujus  imperitiae  et  gravissimi  erroris  inculpandus  venit  Medicus  To- 
losanus Dr.VEAY  (3),  qui  descriptione  minus  accurata  alios  plures  medi- 

(1)  Wastgotha  Resa  pag.  100. 

(2)  Miscell.  N.  C.  Dec.  II.  Observ.VII.  VIII.  Observ.  26. 

(3)  Philosoph.  Transact.  1686.  n.  186.  pag.  232.  — Transi,  in  act,  erudit.  Lips.  1633.  pag.  223. 
cfr.  Saviard  observationes  chirurg.  Observ.  XV. 

B 


6 


OBSERVATIONUM  DE  HERMAPHRODITIS 


cos , quin  et  regiam  societatem  Britannicam  in  errorem  induxit.  Hic, 
ut  ex  descriptione  manifesto  patet,  uteri  prolapsum  ex  vagina  propen- 
dentem pro  insigni  pene  venditat,  ex  quo  menstruus  sanguis  omni  fere 
bimestri  spatio  non  sine  gravibus  doloribus  et  tensione  in  ima  ventris 
regione  profluxerit,  ipse  etiam  vel  semen  inde  prodiisse , ut  Hallerus 
credit,  ementitur,  vel  siquid  simile  observavit  certe  nil  nisi  fluorem  al- 
bum ex  uteri  orificio  emanasse  certum  videtur.  Penem,  ait,  bene  confor- 
matum mole  sat  notabili  erectum  ad  octo  pollices  sese  exseruisse  prae- 
putio ceterum  et  testibus  carentem.  Patet  scilicet  hac  descriptione  pro- 
lapsum insigniorem  pro  erectione  illum  habuisse  circa  varia  phaenome- 
na vehementissime  hallucinatmn. 

In  eundem  errorem  incidit  D.  Caron,  et  qui  ex  illius  ore  factum  reci- 
tat Blegny  (i),  qui  in  femina  dioceseos  Bellovacensis  ex  media  vulva 
penem  prodiisse,  ex  qua  in  concubitu  sperma  emitteret  nec  segnius  quam 
maritus  arrigeret , refert.  Licet  minus  curate  genitalia  hujus  mulieris 
descripsit,  tamen  jam  ex  eo  patet,  et  illum  eodem  modo  circa  seminis 
emissionem  et  erectionem,  ut  in  casu  superiori  Med.  Veay,  in  errorem 
inductum  fuisse  et  uteri  prolapsi  sarcosin  pro  pene  habuisse. 

Sufficit  legisse  illam,  quam  Kerkringius  refert  de  hermaphrodito 
historiam , ut  ex  allatis  circumstantiis  certiores  reddamur,  et  hunc  virum 
ceteroquin  nimis  credulum  et  in  mirabilia  pronum  hic  uteri  prolapsum 
pro  virili  genitali  incautius  venditasse.  Refert  scilicet  ille  (2)  puellam 
septennem  in  nosocomio  amstelodamensi  fluxionem  menstruam  passam 
esse  diuturnam  et  vehementem  atque  ubi  ea  desierat,  pleuritide  correp- 
tam fuisse,  tandem  in  regione  pubis  vehementissimos  sensisse  dolores, 
partem  paulatim  intumuisse  et  tandem  penem  produxisse  perfectum,  ut 
ipse  ait,  et  perforatum,  ita  ut  commode  urinam  per  eum  redderet.  Ad- 
dit et  testiculos  jam  comparuisse,  ut  globulus  in  sinistro  latere  tan- 
gentibus indicaverat. 

Eadem  fabricae  abnormis  specie  deceptus  fuit  Gallay,  qui  vaginae 
prolapsum  pro  hermaphroditico  genitalium  habitu  incautius  retulit  (5). 

Simili  modo  Riolano  teste  (4)  suo  tempore , variae  vaginae  et  uteri 


(1)  Zodiac.  Gallicus  1679.  Ann.  I.  Aug.  Observ.  g.  pag.  179. 

(2)  Specileg.  Anatom.  Amstelod.  1670.  4.  Observ.  XII.  pag.  32. 

(3)  Arnauld.  Abhandl.  uber  Hermaphrodit.  Strasb.  1777.  4-  pag.  $>o. 

(4)  Enchirid.  anat.  pathol.  pap.  166 — 17 9. 

hypersarcoses  et  polypi  membri  virilis  speciem  effingentes  incautis  et 
imperitis  ita  imposuerunt,  ut  sexum  utrumque  conjunctum  crederent. 

Piget  meminisse  historias , in  quibus  ani  prolapsus  festinantes  et  in- 
curios  decepit. 

Quae  castrensis  apud  Brandenburgicos  medicus  Mentzelius  et  festi- 
nanter narravit,  nec  cominus,  sed  phantasia  dictante  delineavit  (i),  fidem 
non  merentur.  Infantem  masculum , quem  circa  anum  muliebri  genitali 
praeditum  asserit,  intestini  recti  prolapsi  morbum  si  pronunciem,  non 
longe  me  a vero  aberrasse  crediderim.  Non  majoris  pretii  est  observatio 
medici  judaei,  quam  refert  Valentini  (2);  hic  scilicet  neonatum  infantem 
observavit,  qui  quidem  per  virile  membrum  urinam  debito  modo  excre- 
vit , sed  excrementa  per  muliebria  exoneravit  ano  penitus  imperforato. 

Quodsi  historias  modo  allatas  ab  iis  caute  distinguamus , quae  circa 
hermaphroditos  in  variis  scriptorum  extant  monumentis,  adparebit,  casus 
omnes  reliquos  revera  aphroditismi  species  comprehendere , quae  ut  ut 
inter  se  diversae  existunt , a virili  ex  una  parte  per  hypospadiae  varios  gra- 
dus et  a femineo  habitu  per  elongatae  clitoridis  et  coarctatae  vaginas  fabri- 
cam sensim  in  dubiae  conformationis  genitalia  deflectere  consueverunt. 


CAPUT  IL 

Quid  de  structura  genitalium  androgyna  ad  nostra 
usque  tempora  compertum  fuit. 

jA-b  antiquissimis  retro  temporibus  abnormis  organorum  genitalium 
fabrica,  qua  jam  virum  mentiri  jam  muliebris  pudendi  simulacfum  una 
referre  videbantur,  innotuit. 

Aristoteles  (5)  aliquam  licet  valde  imperfectam  dubii  sexiis  notitiam 


(1)  Miscell.  N.  C.  Dea  I.  Anni  Vili.  Observ.  3.  pagi  8‘ 

(c)  Acta  acad.  N.  C.  Vol.  II.  Observ.  171, 

(3)  De  generat,  animal.  L.  4-  Gap.  4* 

habuisse  videtur.  Ait  enim,  ,,  quibus  gemina  habere  genitalia  contingit , 
alterum  maris , alterum  feminae , iis  semper  alterum  ratum , alterum  irri- 
tum redditur.”  Deinde  mentionem  injicit  non  rarae  ex  hypospadia  her- 
maphroditicae  speciei,  „ in  pueris”  inquit,  ,,  quibusdam  genitalis  postre- 
mum, et  meatus,  quo  excrementum  vesicae  transit,  non  eodem  tetenderunt, 
sed  infra  meatus  ille  transegit,  quamobrem  demissis  clunibus  mingunt, 
qui  testibus  paulo  in  superiorem  partem  retractis  videntur  a longe  simul 
et  maris  genitale  habere  et  feminae”  (i). 

Apud  Romanos  androgynos  extitisse  et  crudeli  lege  enectos  fuisse 
autor  est  Jul.  Obsequens  (2). 

Plinius  (3)  idcirco  Androgynos  dicit  suo  tempore  in  deliciis  haberi, 
qui  olim  in  prodigiorum  numerum  relati  fuere , et  varias  hermaphrodi- 
torum species  allegant  ejus  commentatores  (4). 

Inter  Arabes  fuit  Haly  Rhodoam  (5),  qui  virum  se  vidisse  asserit, 
veretro  et  testiculis  et  vulva  muliebri  instructum. 

Caremus  tamen  accurata  genitalium  descriptione,  cum  observatores 
non  dico  internam  eorundem  structuram  ne  externam  quidem  speciem 
exactius  perlustraverint. 

Utprimum  autem  scientiae  et  bonae  artes  ex  densis  medii  aevi  tenebris 
prodierunt , evigilati  sunt  ex  longo  torpore  Naturae  observatores , et  inter 
alia  et  utilia  et  curiosa  phaenomena  diversam  quoque  genitalium  fabri- 
cam , quae  ambiguas  sexus  notas  prae  se  ferebat , descriptam  invenimus. 

Juvat  hic  eas  tantum  Autorum  observationes  referre,  quae  circa 
abnormem  genitalium  structuram  versantur  eam  scilicet,  ubi  utriusque 
sexus  organa  plus  minus  evoluta  in  eodem  individuo  reperta  fuere. 

OBSERVATIO  I. 

Realdus  Columbus  (6)  primus  fuit,  qui  Androgyni  genitalium  inte- 
riorem fabricam  perlustravit.  Erat  hic  hermaphroditus  pene  instructus , 
cujus  cavernosis  corporibus  canalis  accretus  fuerat.  Sub  pene  genitale 


(1)  Ibidem. 

(2)  Prodigior.  L.  IV. 

(5)  Hist.  nat.  L.  7.  Cap.  c. 

(4.)  Rhodigin.  Cap.  10.  15.  et  12 — 19.  — DalechamP.  annot.  ad  cap.  3.  Lib.  7.  Plinii  II.  N. 

(5)  Comment.  ad  Libr.  3.  Techn.  Gal.  text.  38- 

(6)  De  re  anatomica.  Francof.  1590.  g.  Lib.  XV.  de  iis,  quae  raro  in  anatome  reperiuntiir.  p.  4.93. 

muliebre , in  quo  etiam  urethra  terminabatur , qua  urina  excreta  fuit. 
•Aperto  abdomine  testes  ovariis  majores,  sed  eorundem  situm  occupantes 
ab  utroque  uteri  latere  conspiciebantur.  Ad  haec,  uti  communis  est  mu- 
lieribus fabrica,  vasa  praeparantia  ferebantur,  sed,  quae  ex  iisdem  prodi- 
bant vasa  deferentia  duplicia  erant,  quorum  unum  ex  utroque  latere 
«ese  uteri  fornici  inseruit , alterum  vero  ad  penis  radicem,  qui  glandu- 
larum paras  tatarum  expers  erat , properabat  in  eodemque  aperiebatur. 
Singularis  certe  aphroditicae  fabricae  species ! cum  ex  ovariis  te stiformibus 
peculiares  ductus  sub  tubarum  specie  in  uterum,  alii  ductibus  deferen- 
tibus non  absimiles  in  urethram  patuerunt. 

-J  V (i  : _ ' e-  '•  • . ' . ' • 

OBSERVATIO  II. 

Idem  Autor  observavit  (3)  Mulierem  Cingar  ani,  quae  itidem  am- 
biguum genitale  membrum  ostendit.  Erat  ei  crassus  digiti  minimi  lon- 
gitudinem aequans  sed  imperforatus  penis,  sub  eodem  ostium  canalis 
sed  tam  angustum,  ut  nonnisi  digiti  minimi  apicem  admitteret.  Viros 
haec  ita  concupivit,  ut  penis  clitoridei,  resectionem  et  ostii  vaginalis 
dilatationem  a chirurgo  expeteret. 

OBSERVATIO  III. 

Tandem  virum  se  vidisse  dicit  Columbus  (2),  qui  et  penem  et  scrotum 
monstrabat,  sed  cui  sub  scroto  in  perineo  foramen  erat  vulvae  simile, 
quod  vero  non  penetrabat.  Cum  dissectio  instituta  non  fuit , dubium 
superest,  an  hic  casus  revera  inter  illa,  de  quibus  hic  sermo  est,  am- 
biguae scilicet  sexus  fabricae  specimina  referri  debeat. 

OBSERVATIO  IV. 

Veris  Androgynis  annumerari  merito  debet  femina  hollanda  barbata, 
quam  in  batavis  regionibus  oberrantem  vidit  Thomas  Bap^tholinus. 
Erat  haec  pene  clitorideo  imperforato  instructa  et  sub  pene  angustam 
ostendebat  rimam  vix  pennae  anserinae  perviam  (3). 


(1)  Ibid.  pag.  494* 

(c)  Ibidem. 

(3)  Epist.  medicin.  Cent.  III.  Epist.  94*  p.  406.  IllusoriaS  autem  plane  arbitror  historias,  quas 
idem  Autor  refert  de  duobus  hermaphroditis,  quos  utriusque  sexus  genitalibus  a latere  sibi  appo- 
sitis instructos  memorat.  Histor.  anatom.  rarior.  Hafniae  1654*  Cent.  II.  histor.  57. 

OBSERVATIO  V. 

Nec  minus  huc  pertinet  Anna  Wilde  , quas  anno  1647  in  pago  Rin- 
grood  agri  hamptoniensis  Angliae  nata  pro  puella  habita  fuit,  donec 
sexto  a3tatis  anno  inter  saltandum  cum  pueris  testiculi  per  annulos  per- 
ruperunt, quae  scrotis  duobus  excipiebantur  vulvae  labia  constituentibus. 
Aderat  inter  utrum  que  scrotum  rima  et  obvallantes  vaginae  ostium  nym- 
phae, et  membranula  a peritoneo  sursum  tendens  et  mediam  rimae  par- 
tem tegens.  Penis  imperforatus  genitalium  summas  tenuit,  qui  erectus 
ad  quatuor  pollicum  longitudinem  accessit.  Aderat  ostii  cutanei  urethrae 
vestigium  tenui  quasi  pellicula  tectum.  Ex  vagina  menstruus  sanguis 
erupit,  vox  erat  illi  rauca,  corporis  habitus  virilis,  mammae  protuberan- 
tes nullae , papillae  perexiguae  , corpus  pilis  obsitum.  Ad  utrumque  sexum 
comparatam  se  dixit,  et  quidem,  cum  feminas  concupisceret,  penem 
erigi;  illum  autem,  cum  in  viros  arderet,  flaccidum  manere  (1). 

OBSERVATIO  VI. 

* J - ib  ' ! * .i  . * . j . 1 i i , 

Femineae  structurae  in  masculam  primo  tpiasi  gradu  aberrantis  speci- 
men adducit  Clauderus  (2)  ex  chirurgi  genitalia  haec  ex  officio  per- 
lustrantis verbis.  Erat  quidem  huic  mulieri  genitale  a ilorma  muliebri 
nisi  in  hoc  differeris,  quod  clitoris  valde  elringata  fuerat,  sed  et  hoc 
accessit  singulare,  quod  et  ostium  vaginae  durum  et  quasi  cartilagineum 
intromissionem  penis  penitus  impediverit.  Qua  structurae  genita- 
lium vicissitudine  manifesto  patet , clitoride  increscente  muliebris  ge- 
nitalis canalem  eadem  proportione  contrahi  et  coarctari. 

OBSERVATIO  VII, 

Quod  J.  F aber  (5)  refert  ambigui  sexus  exemplum,  a Naturae  scru- 
tatoribus tanto  magis  attendi  meretur,  eo  quod  partium  genitalium  evo- 
lutio et  insignis  immutatio  in  adulto  jamdum  corpore  contigit. 

Vivebat,  ut  refert  hic  autor,  sub  Clementis  VIII.  pontificatu,  Ro- 


(1)  Thom.  Allen  an  exacte  narralive  of  an  hermaphrodite  now  in  LondoYi.  — Philos.  Trans* 
act.  Nro.  32.  et  Henr.  Samson  observat,  de  hermaphrodita  singulari  in  Miscellan.  N.  C.  Dec.  I. 
Ann.  III.  Observ.  168.  pag.  323. 

(2)  Miscell.  N.  C.  Dec.  II.  Ann.  III.  Observ.  76.  pag.  171. 

(3)  Nov.  Piant,  animal,  et  mineral.  mexican.  historia  a F.  Hernandez  cum  annotat.  Joh.  Fabre 
Romae  1651.  fol.  pag.  546. 

mae  pharmacopaei  cujus dam filia , quae  mentulam , testium  rudimenta,  et 
canalem  urethrae  vaginalis  cujusdam  sub  partibus  masculinis  monstravit. 
Decimo  tertio  aetatis  suae  anno  subito  et  derepente  urina  illi  supprime- 
batur, unde  dolores  per  biduum  ingentes  ciebantur.  Mater  vaginam 
digitis  investigans  obicem  detegit  cartilagineae  duritiei,  qui  profluenti 
urinae  remoram  faciebat.  Arcessit  chirurgum,  qui  penem  longiorem 
factum  observans,  partes  fomentis  emollientibus  tractans,  ipsumque 
membrhm  leniter  conquassans  effecit ,.  ut  maxima  urinae  copia  per  ipsum 
penem  efflueret. 

Cum  in  hoc  casu  ob  recensitum  situs  partium  ordinem  nullus  uteri 
prolapsus  decepisse  observatores  videatur,  verisimile  est,  duplicem  hic 
canalem  extitisse : uteri  scilicet  vaginam  et  penis  urethram ; in  poste- 
riori vero  vaginae  portione,  utrumque  canalem  ante  vesicas  ostium  con- 
fluxisse. Cum  nunc  uterus  hac  vitas  periodo  increverit,-  et  praesertim 
vaginalis  ejusdem  portio  aucta  fuerit,  haec  urinae  antehac  per  vaginam 
profluenti  obicem  posuit,  quare  nunc  per  dilatatam  penis  urethram 
promanavit. 

OBSERVATIO  VIII. 

Fabricas  androgynas  ex  habitu  masculo  nonnihil  in  femineum  de- 
flectentis exemplar  adducit  Riedlin  (i).  Sub  finem  anni  1707  natus  fuit 
infansUlmae,  qui  licet  perforato  pene  instructus  fuerit,  sub  eodem  tamen 
monstravit  plicas  cutaneas  in  rimae  formam  sibi  adpositas , ad  quarum 
latus  orificium  extabat,  per  quod  cereus  2 pollicum  longus  immitti 
potuit. 

OBSERVATIO  IX. 

Quem  Weygandus  (2)  in  Cantore  Letto  Goldingas  Silesiae  oppido 
degente  describit,  provectior  hypospadiae  gradus  huc  revera  tanquam 
fabricae  sexualis  aberrantis  species , praepollente  tamen  genitali  masculo 
adduci  meretur.  Glans  penis  imperforata  huic  erat,  et  in  lobos  divisa, 
urethra  subter  corpora  cavernosa  in  coles  fere  medio  terminabatur  ori- 
ficio carunculis  glandulosis  obsito,  plica  cutanea,  quae  alias  praeputium 
constituit,  in  eadem  regione  contorta  circa  penem  erat  fasciae  adinstar, 


(1)  Epliem.  N.  C.  Cent.  I,  Observ.  99.  pag.  205.  — Huc  aliquo  modo  referre  lubet  observat, 
autoptam  Fabricii  ab  aquapendente , qui  sub  perfectis  viri  genitalibus  cunni  muliebris  formam 
sine  aliqua  tamen  cavitate  vidit,  cfr.  Opera  chirurg.  T.  II.  pag.  92.  Patavii  1641. 

(2)  Breslauer  Sammlungen.  Herbstquavtal  des  Jahrs  1726.  pag.  557. 

et  licet  testiculi  duobus  quasi  divisis  saccis  sub  penis  radice  contine- 
bantur , in  regione  perinei  tamen  rima  aderat  labiis  tumidiusculis  cincta 
genitale  muliebre  simulans  quod  tamen  non  penetrabat,  sed  diductis 
labris  coeco  fine  terminabatur.  Salacissimus  interim,  licet  neque  cum 
uxore  neque  cum  concubina,  quam  aluit,  liberos  procreavit,  cum  sper- 
ma  durante  coitu,  ut  ex  fide  mulierum  medico  data  constitit,  ex  vagina 
profluxerit* 

Memorabile  sane  Hypospadia?  consummatioris  exemplum!  quod 
manifesto  probat  urethrae  a penis  corporibus  vel  deflectentis  vel  retro- 
gradae speciem  ambigui  simul  sexus  primas  notas  comitari. 

OBSERVATIO  X. 

Huic  observationi  consentanea  omnino  illa  est,  quam  refert  Valis- 
nieri  (i),  qui,  licet  autor  ob  praevalentes  sexus  virilis  characteres  in  hac 
genitalium  forma  androgynae  structurae  speciem  neutiquam  suspice- 
tur, tamen  revera,  hypospadiae  ulteriores  formas  et  cum  iisdem  dubii, 
sexus  abnormem  genitalium  fabricam  in  medium  adducit.  Erat  Juve- 
nis rusticus  annorum  octodecim  pene  quidem  dotatus,  sed  a vertice 
glandis  ad  penis  radicem  usque  urethra  aperta  patebat,  non  secus  ac 
si  inferior  hujus  canalis  paries  resecta  fuisset.  Tunica  semicanalem  in- 
vestiens folliculorum  sebaceorum  non  raris  patuit  ostiolis , adeo , ut  de 
continuatione  hujus  membranas  internae  urethrae  dubitare  nemo  poterat. 
Ad  penis  radicem  apertura  erat  vulvam  referens  duobus  exiguis  labris 
cincta,  ex  qua  protrusa  urina  per  totum  semicanalis  urethralis  ductum 
ad  glandis  extremum  usque  prosiliebat;  quo  phaenomeno  adducti  me- 
dici crediderunt  hunc  juvenem  eadem  prorsus  ratione  etiam  semen  in 
generationis  actu  ejaculare  posse  eo  fortasse  facilius,  quod  pene  erecto 
semicanalis  labia  turgescerent  , et  aperturam  inferiorem  vix  non  pe- 
nitus occluderent.  Non  multo  post  temporis  compertum  fuit,  illum 
revera  mulierem  impregnasse  eandemque  sibi  imposterum  in  uxorem 
junxisse. 

OBSERVATIO  XI* 

Huic,  quem  modo  memini,  non  absimilis  casus  est,  quem  idem 
Autor  de  Juvene  ravennate  refert  (2),  qui  ob  praevalentes , ut  quidem 

(1)  Ephem.  N.  C.  Cent.  IX.  X.  Observ.  72.  pag.  161.  et  Tab.  II.  Fig.  1. 

(2)  Ibidem,  pag.  163.  et  Tab.  II.  Fig.  c. 

' ' ' C 

ejus  parentes  crediderunt , virilis  sexus  characteres  ad  viros  relegatus 
fuerat,  quem  autem  autor  ad  sequiorem  potius  sexum  pertinuisse  cre- 
didit, Penis  illi  erat  et  longitudine  et  crassitie  ad  colem  viri  accedens, 
glans  bene  formata  cum  ostii  cutanei  nota  sed  imperforata.  Praeputium 
retro  glandis  coronam  retractum.  Testiculi  duo  duplici  bursa  contenti 
erant,  et  in  medio  ad  penis  radicem  orificium  aderat,  quod  processibus 
cutaneis  nymphaeformibus  cingebatur,  quorum  inter  crura  meatus 
urinarii  .orificium  et  subtus  aliud  ostium  patuit,  quod  vagina  creditum 
fuit.  : 

OBSERVATIO  XIL  XIII.  XIV. 

Prae  ceteris  hic  quoque  locum  merentur  a J.  Lepechin  (1)  relatae 
historiae,  quas  Academia)  petropolitanae  communicavit. 

Structuram  genitalium  androgynam,  quae  virili  tamen  nota  praevaluit, 
in  tribus  fratribus  in  districtu  Warchowacheskoy  natis  observavit.  — 

Natu  minor  Juvenis  viginti  annorum  erat  facie  formosa,  corpore 
procero  et  bene  constituto,  sed  erant  illi  mamma;  muliebres  sat  turgidae 
et  duriusculae,  papillae  magis  protuberantes  et  areola  rubella  amplior. 
Faciem  praeterea  imberbem  et  vocem  femineam  ostendebat.  Coles  illi 
curtus  duos  pollices  et  tres  lineas  longus  fine  coeco  terminabatur. 
Scrotum  supra  basin  penis  firmatum  inferius  in  duos  saccos  distinctum 
erat.  Secundum  totam  longitudinem  colis  inferiorem,  ubi  urethrae  locus, 
sulcus  usque  ad  basin  colis  exaratus  erat,*  ubi  inter  disjunctos  scroti 
saccos  patuit  foraminuluin , quo  urina  excreta  fuit.  Totus  perinei  de- 
cursus cavus  erat,  et  haec  cavitas  adhaerente  scroto  a lateribus  aucta 
fuit,  ita,  ut  obiter  spectata  imaginem  partium  naturalium  femininarum 
referret.  In  utroque  scroto  testiculi  tangebantur. 

v Frater  natu  major  et  quoad  exteriorem  corporis  habitum,  et  quoad 
externam  getiitalium  conformationem  descripto  simillimus  ante  annos 
quinque  uxorem  duxerat,  sed  liberos  ex  decrepita  non  progenuerat. 

Frater  natu  maximus  allatis  supra  notis  a reliquis  nullo  discrimine 
differebat,  aetatem  triginta  annorum  attigerat  et  per  decennium  jam 
matrimonio  junctus  quatuor  liberos  procreaverat. 

Intellexit  autor  ex  his  mirum,  qui  in  coitu  obtinet,  partium  geni- 
talium mechanismum.  Illis  enim,  dum  erigitur  coles,  intumescit  simul 


(1)  Novi  Commentarii  academiae  petropolitanae.  Tom.  XVI.  pro  anno  1771*  Pag*51 25*  etTab.  XV. 

et  apertura  urethrae,  quae  se  secundum  sulcum  penis  inferiorem  ex- 
pandit, et  usque  ad  incisuram  glandis  protenditur.  Sic  liber  efficitur 
ejaculato  semini  canalis , quo  in  generationis  actu  in  vaginam  immitti 
facile  possit. 

Annotari  meretur , fuisse  istos  homines  admodum  salaces , et  volup- 
tatem quidem  celerius  in  illis  excitari,  sed  tempore  lurido  et  pluvioso 
frigere  venerem,  cum  testiculi  in  inguina  retrahantur,  doleant  et  to- 
tum fatigent  corpus;  econtra  coelo  sereno  delabi  rursus  in  scrotum 
testes  et  pristinum  corpori  redire  vigorem. 

Haec  trium  fratrum  memorabilis  historia  monstrat  nobis  genitalia, 
quoad  secretorium  seminis  organum  evoluta  quidem  sed  tamen  in- 
ter utrumque  sexum  ambigua  licet  virili  propiora.  Ultimus  heic  con- 
spicitur hypospadiae  gradus , et  parum  abest  quin  visendum  sub  radice 
penis  ostium  urethrale  in  sinum  expandatur  muliebrem  , et  testes 
ovariorum  more  in  abdominis  cavum  redeant,  sicut  revera  in  his,  de 
quibus  sermo  est,  individuis  retrahuntur,  si  suetus  caloris  gradus  defi- 
ciat, et  vitae  vires  exinde  imminuantur. 

OBSERVATIO  XV. 

Dubiae  sexus  fabricae  memorabile  exemplum  ex  Patris  annalibus 
refert  D.  C.  W alter  (i),  qui  una  cum  Cel.  Faschio  Prof.  Jenensi  hunc 
hermaphroditum  vidit , genitalia  perlustravit , et  quae  viderat  testimo- 
nio publico  consignavit.  Natus  fuit  hic  androgynus  et  Annae  nomine 
insignitus  anno  1665  in  praefectura  Wunsiedel  , et  cum  annos  attige- 
rat viginti  et  unum  a medicis  a Judicio  requisitis  perlustratus  fuit , qui 
hanc  sui  corporis  descriptionem  fecerunt : Erat  statura  corporis  me- 
diocri, vox  illi  soilora  virilis,  mammae  turgentes  rotundae  sororiantes, 
nulli  in  pectore  pili,  sed  ab  umbilico  ad  pubem  usque  decurrentes 
cincinni.  Ante  sex  annos  in  regione  inguinali  testiculi  duo  turgidi  et 
sat  grandes  prodiere , quorum  uterque  peculiari  scroto  continebatur. 
Vasa  spermatica  in  inguine  tactu  discernebantur.  Inter  hos  medius 
pubis  regionem  occupavit  penis  curtus  et  crassitie  digiti  minoris.  Glans, 
quae  tota  fere  praeputio  obtecta  fuit,  imperforata  erat:  sub  glande  fre- 
nulum in  duas  divisum  fuit  alas , quae  versus  inferiora  perinei  in  Nym- 


(1)  Ephemerid.  N.  C.  Ccnt.  III  et  IV.  Observ.  135.  pag.  305* 

phas  decurrebant.  Sub  finem  frenuli  hiatus  septem , quorum  duo  satis 
patentes  styli  apicem  excipiebant,  ex  quibus  inveneris  cestro  albicantem 
profluxisse  materiem  se  animadvertisse  pronuntiavit.  Reclinato  in  latus 
testiculo  vulvae  labia  a frenulo  producta  in  conspectum  venere,  ubi 
nympharum  et  myrtiformium  caruncularum  species  notabantur.  Sub 
radice  penis  meatus  urinarius  ostio  rotundo  in  canalem  brevem  transiit, 
quo  masculi  adinstar  satis  prompte  urinam  protrudere  potuit.  Os  va- 
ginae constrictum  exquisito  sensu  donatum  stylum  argenteum  ad  digiti 
longitudinem  admisit,  ex  qua  tamen  nunquam  menses  stillasse  serio 
testatus  est. 

OBSERVATIO  XVI. 

Vratislaviae  Mense  decembris  1735  in  palaestra  pugilum  natus  fuit 
infans  judaeus , qui  quoad  caetera  corporis  membra  bene  conformatus 
sequenti  genitalium  vitio  laborabat.  Penis  cutis  membrana  quasi  invo- 
lutus glande  nuda  versus  dextrum  latus  inclinatus  et  imperforatus  erat. 
Scrotum  ordinarium  sed  raphe  magis  elata  sejunctum , in  cujus  suturae 
inferiore  parte  foraminulum  conspiciendum  erat,  quod  stylo  intromisso 
deorsum  versus  anum  dirigi  observabatur , quo  et  urinam  reddebat  in- 
fans (1), 

OBSERVATIO  XVII. 

In  Gallia  prope  Andegavum  vidit  Isbrandus  v Diemerbroeck  hominem 
2$  annorum,  cujus  genitalia  hermaphroditicam  monstrabant  structuram. 

Ex  superiori  pudendi  parte  excreverat  penis  clitorideus  ad  digiti 
medii  longitudinem  et  virilis  mentulae  crassitiem  cum  glande,  frenulo 
et  praeputio,  ut  in  viris  esse  solet;  inferius  meatus  urinarius  et  vagina 
uteri  adstabant,  ut  in  mulieribus;  in  singulis  pudendi  labiis  unus  testis 
continebatur  (2). 


(1)  Descriptionem  hujus  hermaphroditi  a medico  vratislaviensi  anonymo  vide  in  medicorum 
Silesiacorum  satyris  specimine  III.  Observ.  2.  pag.  6.  Tab.  I.  Sed  plane  rejicienda  est  Icon  herma- 
phroditi, quam  depingit  Id.  Autor  I.  cit.  Tab.  II.  qui  anno  1726  in  hortis  olitorum  Lipsiensium 
ex  genitalium  abnormium  ostensione  turpe  lucrum  hausisse  dicitur.  Est  enim  haec  Icon  vel  ficta , 
vel  quod  potius  crediderim,  morbosa  genitalium  deformitas  observatoribus  illusit.  Hic  enim  diductis 
pudendi  labiis  apparet  clitoris,  sub  eadem  urethra  muliebris,  dein  penis  perforatus  et  scrotum  et 
sub  eodem  vaginae  orificium.  Haec  autem  organa  simul  et  semel  in  eodem  individuo  adesse  non 
posse  nemo  non  videt,  licet  anonymus  hanc  historiam  et  Dr.  Eichholzii,  cujus  manu  hae  partes 
depictae  sunt,  et  Dr.  Lischwitzii  Physici  tunc  temporis  Lipsiensis  autoritate  muniverit.  Vid.  Med. 
Silesiacor.  Satyr.  Spec.  IIL 

(2)  Anatom.  Lib.  I.  Cap.  26.  Oper.  omn.  1780-  Ultraject.  edit.  pag.  154. 

OBSERVATIO  XVIII. 

Idem  autor  refert  (i)  similem  hermaphroditum  anglum  se  vidisse 
Ultrajecti  anno  1663.  Penem  hic  monstrabat,  qui  ad  digiti  medii  longi- 
tudinem accessit , in  rima  glandis  non  perforatum , erigendum.  In  sin- 
gulis pudendi  labiis  testis  aderat.  Paulo  infra  penem  orificium  pro  meatu 
urinario  et  vagina  uteri  conspiciendum  se  praebuit.  In  reliquo  corpore 
habitus  virilis  potius  et  barba  se  prodidit. 

OBSERVATIO  XIX. 

Maxima  physicorum  attentione  digna  historia  est , quam  narrat 
Petitus  (2)  quae  eo  majorem  meretur  fidem,  quod  ipse  quem  citavi 
Chirurgus  celeberrimus , autopta  hanc  observationem  instituerit. 

Miles  22  annorum  in  nosocomio  Namur  ensi  mortuus  est  ex  vulneris 
sequelis.  Chirurgus,  qui  vulneris  ergo  cadaver  inspiciebat,  miratus  in 
scroto  testiculos  non  adesse  ventrem  aperit,  et  in  ipso  ventre  post  vesi- 
cam detegit  uterum  collo  vesicae  adhaerentem  ibique  in  urethram  annulo 
duriusculo  desinentem.  Ab  utero  procedebant  Tubae  tres  cum  dimidio 
pollices  longae  cavae  exigui  luminis , qui  corporibus  acquivocis , fuerintne 
testes  an  ovaria?  accretae  fuerant.  Locum  quidem  ovariorum  tenebant, 
sed  fabricam  testium  prodiderunt,  cum  et  epididymide  et  deferentibus 
ductibus  instructi  erant,  qui  septem  cum  dimidio  pollices  longus  in  ve- 
siculas seminales  quae  matrici  annexae  erant  abibant,  quae  duobus  ostiis 
in  urethram  terminabantur. 

Adjicit  observationi  narratae  Petitus  : uterum  revera  hoc  nomen  non 
mereri,  fuisse  ejus  fabricam  magis  vaginae  et  quidem  caninae  quam  huma- 
nae similiorem.  > 

OBSERVATIO  XX. 

Joh.  Grashuis  medicus  amstelodamensis  (3)  vidit  anno  1742  infan- 
tem trium  annorum  in  Scotia  natum,  cui  in  pubis  regione  labia  quasi 
muliebria  in  conspectum  prodibant  rimam  satis  profundam  inter  se  re- 
linquentia , in  superiore  glans  clitoridis  ingens  et  valde  crassa  sed  imper- 
forata prominebat.  rdma  erat  inferius  clausa  et  in  medio  genitali  elevata 


(1)  L.  cit.  pag.  154. 

(0)  Memoires  de  1’Academie  royale  des  Sciences  an  1720.  8*  hiat.  pag.  38- 
(5)  Acta  academ.  N.  C.  Vol.  VIII.  pag.  £87- 

raphe  et  quasi  cicatrice  coalita  inferius  in  ipsa  hac  raphe  foraminulum 
erat,  quo  urina  effluxit;  ipsum  penis  corpus  sub  cute  tactu  percipieb a* 
tur  arcte  pubis  ossibus  alligatum.  In  sinistro  labio  corpusculum  modice 
durum,  quasi  testiculum  referens , distincte  persentiri  poterat. 

OBSERVATIO  XXI. 

Celeb.  Haryey  (i)  embryonem  describit  hermaphroditum,  qui  pu- 
dendum monstravit  illi  cuniculi  simile.  Aderat  exterius  parte  superiore 
penis  exordium,  glans  , praeputium  labia  et  nymphae  et  utrinque  pro  tes- 
ticulis laxior  scroti  cutis.  Interius  glandulae  prostatae  prope  penem  lo- 
cabantur, uterus  perexiguus  uteri  ovilli  vel  talpae  effigiem  referebat  cum 
duobus  cornibus,  quibus  testiculi  visendae  magnitudinis  adjacebant. 

OBSERVATIO  XXII. 

Cl.  Sue  (2)  anno  1746  circa  androgynam  partium  generationis  struc- 
turam notavit  sequentia : genitalia  externa  puellum  monstrabant  tre- 
decim  annorum  primo  aspectu  bene  formatum,  nisi  quod  glans  penis 
imperforata  erat  et  in  parte  scroti  anteriore  foraminulum  hiabat.  Aperto 
abdomine  uterus  inter  vesicam  et  intestinum  rectum  detegebatur,  in 
dextro  latere  ovarium  uteri  fundo  adhaerebat  tubae  accretum  fimbria- 
tae. Huic  adjacebat  ligamentum  rotundum  versus  inguen  transiens.  In 
sinistro  vero  latere  loco  tubae  ductus  erat  in  testem  tenuem  transiens, 
in  quo  aperte  et  epididymis  distinguenda  venerat.  Ex  ipso  teste  ductus 
adhuc  duo  inventi  fuere , qui  in  ductum  priorem  loco , ubi  ex  utero 
exibat,  transire  videbantur. 

OBSERVATIO  XXIII. 

Chirurgi  in  Insula  Corsica  degentes  Julien  et  Soules  sequentem 
observationem  consignarunt  (3). 


(1)  De  generat,  animal.  Exercit  LXVIII.  > — Si  revera  vir  in  foetuum  dissectionibus  versatis- 
simus  hic  imperfecta  genitalium  evolutione  et  ambiguis  idcirco  sexus  notis  in  errorem  inductus 
fuerit,  ut  credit  Haixerus  Comm.  r.  Soc.  Gotting.  T.  I.  pag.  io,  [cui  tamen  opinioni  asscntiri 
nequaquam  possum]  id  saltem  probaret,  ambigui  sexus  characterem  foetubus  proprium  perfectiore 
corporis  evolutione  deleri. 

(2)  Historiam  refert  Arnaud  uber  dieHermaphroditen.  A.  d.  Franz.  ilbers.  Strasburg  1777.  p.39, 

(3)  Ibidem,  pag.  37. 

Maria  Nonzia,  anno  1695  nata  et  ubi  ejus  corpus  inspiciebatur  ad 
annum  55  provecta  habitu  corporis  toroso  erat  mammis  turgentibus,  cui 
papilla  crinibus  cincta  insedit.  Pene  duos  pollices  longo  praedita  erat 
frenulo  subtus  alligato.  Scrotum  in  duas  partes  divisum  fuit,  inter  quas 
hiatus  pollicem  unum  et  tres  cum  dimidia  lineas  diametro  habens  con- 
spiciebatur; digito  in  hunc  hiatum  immisso  trabes  carneae  detegebantur 
ab  uno  pariete  ad  alterum  productae.  Ex  hoc  ostio  urina  effluebat  et, 
uti  chirurgi  testati  sunt,  etiam  sanguis  menstruus. 

OBSERVATIO  XXIV. 

Cheselden  (1),  Douglas  et  Parsons  (2)  describunt  Hermaphrodi- 
tum afrum,  quem  feminam  dicunt.  PIoc  miserae  conditionis  mancipium 
Londini  anno  1740  genitalia  publice  ostendebat.  Penis  clitorideus,  licet 
ultra  quatuor  digitos  prominens,  tamen  innumeris  rugosae  cutis  plicis 
ita  obtectus  erat,  ut  nil  nisi  glans  imperforata  conspiceretur;  scrotum  in 
duas  partes  divisum  erat,  in  cujus  dextro  latere  corpus  duriusculum 
detectum  fuit,  quem  testem  putat  Cheselden,  ovarium  ex  abdomine 
protrusum  Douglas  et  glandulam  quandam  inflatam  Sloane  arbitratur; 
ili  sinistra  regione  mobilis  tumor  in  inguine  haerebat.  Inter  scroti  labia 
clitoridei  penis  praeputium  alarum  instar  nymphaeformium  ambit,  sub 
quo  hiatus,  unde  urina,  catamenia  vero  hucusque  nunquam  effluxere. 

OBSERVATIO  XXV. 

Inter  hermaphroditorum  historias  prae  ceteris  eminet  observatio, 
quam  regiae  scientiarum  academiae  parisinae  retulit  Salvator  Morand  (5). 

Michael  Anna  Drouart  Parisiis  nata  et  16  annorum  1749  descripta 
fuit.  Penem  consueto  ad  pubis  ossimn  commissuram  loco  integumentis 
cutaneis  investitum  et  duobus  corporibus  cavernosis  compositum  et  prae- 
putium licet  velandae  glandi  sufficiens  retro  eandem  retractum  erat.  Im- 
perforata fuit,  licet  sulco  quasi  ad  recipiendam  urethram  instructa.  Plicae 
cutaneae  duae  frenum  constituebant , quod  penem  deorsum  traxit.  Penis 
longitudinem  habuit  duorum  pollicum  et  erectus  tres  pollices  et  dimidium 


(1)  Anatomy  of  the  human  body.  Edit.  1726.  Tab.  XXX. 

(a)  Amechanical  andcritical  enquiryinto  thenature  of  hermaphrodites.  Lond.  1741-  p. 133.  Tab.I« 
(3)  Memoires  de  l’Acad.  royale  des  Sciences,  annee  1750.  Edit.  Amst.  8-  pag-  165. 

metiebatur»  Ab  utroque  sulci  urethralis  margine  descendit  cutanea  portio 
labia  vulvae  simulans , et  ubi  inferius  junguntur,  cunni  muliebris  formam 
exacte  referens. 

Morand  testiculos  se  plane  non  in  hujus  cutis  cellulosa  se  tetigisse 
testatur,  licet  exacte  funiculum  spermaticum  ab  abdominis  annulo  pro- 
ductum se  animadvertisse  asserat,  qui  in  cutis  textum  evanuisse  illi 
visus  fuit. 

Inter  labia  cutanea  duos  et  dimidium  pollices  sub  glande  latuit  orifi- 
cium ostio  vaginali  neonatae  puellae  non  majus  , cujus  inferiori  margini 
assidebat  caruncula  rubella.  Ex  hoc  orificio  urina  profluxit,  et  cereus  ad 
quatuor  pollices  intrudi  potuit.  Anus  pilis  obsitus  erat,  vox  virilis,  barba 
lanuginosa,  corporis  habitus  ad  masculum  propius  accessit.  Hocaequivoci 
sexus  individuum  visum  fuit  posthac  Hafniae  anno  1753  et  anno  1755 
Genevae,  ubi  eadem,  licet  viro  similior  exterior  corporis  habitus  esset, 
omni  tamen  bimestri  fluxum  menstruum  perpessa  fuit. 

OBSERVATIO  XXVI. 

Anna  Begault  Andegaviensis  habitu  masculino  et  barba  nigra 
instructa  virorum  moribus  amictu  feminarum  induta  ex  tumore 
magno  in  inguine  sinistro  gravibus  symptomatibus  afflictatur  5 petit 
auxilium  chirurgi  Peltier  , qui  examine  de  tumore  instituto  inconsue- 
tam genitalium  fabricam  advertit,  de  quo  certiorem  reddit  Celeb.  Bor- 
denavium  Parisiensem  et  D.  Chevreul  Angariae  medicinam  exercentem. 
Hic  quae  vidit  et  in  viva  et  in  cadavere  sequentibus  refert  (1): 

Instructa  erat  pene  clitorideo  septem  ad  octo  linearum  diametri,  polli- 
cem unum  et  dimidio  longo  glande  terminato  praeputio  cincta ; sub  glande 
sulcus  aderat,  qui  pro  recipienda  urethra  destinatus  videbatur.  Canalis 
urethrae  tenuis  sed  dilatatus  sub  virgae  medium  orificio  desiit,  ex  sulco 
glandis  ad  urethram  usque  frenulum  apparuit  cutaneum.  Ab  orificio 
urethrae  in  dextro  latere  descendit  plica  cutanea  major,  qua?  pudendi 
labium  simulabat ; in  sinistro  latere  haec  cutis  plica  a tumore , qui  cutim 

4 

distenderat,  deleta  erat.  Vaginae  ostium  nullum  sed  anus  infra  patuit. 
Ex  annulo  prodiit  tumor , qui  capitis  infantilis  magnitudine  ab  ilii  ossis 
spina  superiore  versus  pubis  arcum  obliquo  ductu  procedens  in  imi 

(1)  Journal  de  medecine,  Tom.  LI.  Paris  1779.  pag.  441* 

ventris  cavo  versus  hypochondrium  sinistrum , et  epigastrium  as- 
cendit. 

Post  mortem  aegrotas  a D.  Chevreul  cadaver  aperiebatur,  qui  sub 
tumore  vesicam  deorsum  urgente,  uterum  cavum  pollicem  longum  et 
uteri  cervicem  detexit,  qui  in  urethram  ovali  ostio  hiabat  superius  la- 
bio rubente  obtecto.  In  latere  uteri  dextro  ligamentum  rotundum  ad- 
haesit et  inter  lati  laminas,  ovarium  et  tubae  recipiebantur;  in  sinistro 
latere  observatus  fuit  tumor  hydropicus  ovarii,  cui  tuba  sinistra  im- 
ponebatur, pars  hujus  tumoris  in  abdomine  erat,  pars  ejus  autem  per 
annulum  transiit  et  tumorem  exterius  visendum  constituit,  in  abdomine 
mesenterium  in  massam  scirrhosam  ab  ilii  regione  ad  processum  sterni 
xyphoideum  usque  coaluerat. 

OBSERVATIO  XXVII. 

Aliud  Exemplum  Hypospadiae  consummatioris  refert  Tabarrani  (i), 
in  quo , licet  virilis  character  aperte  praepolluit,  masculinam  tamen  geni- 
talium formam  in  femininam  conformationem  jamdum  abiisse  in  pro- 
patulo est.  Augustinus  Broli  senensis  instructus  erat  pene  clitorideo, 
cujus  glans  praeputio  quidem  cincta  sed  imperforata  erat.  Sulcus  autem 
in  penis  inferiore  parte,  et  ostii  urethrae  cutanei  anceps  vestigium 
aderat.  Scrotum  nullum,  sed  plicae  cutaneae  in  labiorum  formam  sibi 
adaptatae  erant,  inter  quae  rima  cutis  margine  et  infra  duabus  plicis  nym- 
phaeformibus  cincta,  videbatur;  in  inferiore  rimae  regione  foraminulum 
hiabat,  quo  et  urina  et  sperrna  effluxit.  Testiculi  non  labiis  scrotalibus, 
sed  cellulosa  a latere  montis  veneris  sita  continebantur.  In  s equior  era 
sexum  proclivis  matrimonio  se  jungere  concupivit,  quod  autem  ipsi 
ob  genitalium  abnormem  fabricam  interdictum  fuit,  donec  Dr.  Caluri  (2) 
ipsum  ad  coitum  fecundum  habilem  pronunciaverit,  quam  datam  de- 
clarationem hac  praecipue  ratione  suffulsit,  quod  dictus  Broli  non 
tantum  sperrna  testibus  secerneret,  sed  et  vi  quadam  secundum  penis 
erecti  directionem  ejaculare  posset. 


(1)  Atti  dell’  accademia  delle  Scienze  di  Siena.  Tom.  III.  Appendice  pag.  77.  et  delineat,  vid. 
Tab.  IX.  Fig.  1. 

(2)  Atti  di  Siena.  Tom.  V.  Pielazione  «opra  un  preteao  ermaphrodito.  pag.  167. 

Ex  relatione  Kaw  Bqerhaave  (i)  quinque  cognita  nobis  sunt  indi- 
vidua, quae  examini  subjecit  Weitbrechtus,  quorum  exterior  genitalium 
forma  suspicionem  creat,  in  his  utriusque  sexus  organa  imperfectius  esse 
evoluta.  Sunt  haec  quatuor  homines  sibirici,  bini  ex  duabus  familiis  fra- 
tres, in  quibus  penis  clitorideus,  et  infra  inter  divisi  scroti  labia  orificium 
urethrale  conspiciebantur  et  in  labiis  scrotalibus  corpusculum,  quod 
testis  creditum  fuit,  tactu  exploratum  est.  Quintum,  quod  et  ipse  accu- 
ratius descripsit  Wertbrecht  , est  filiolus  Caroli  Lang  tubicinis,  qui 
pene  in  glandem  terminato  instructus  erat , in  quo  sulcus  levis  et  c oecus 
exaratus  erat,  infra  hoc  membrum  utrimque  saccus  pendebat,  qui  cor- 
pusculum duriusculum  continebat  pro  testiculo  habendum , cum  supino 
corpore  in  inguina  retrahebatur.  Diductis  cruribus  et  sacculis  orifi- 
cium in  medio  patuit  vix  pollicem  longum  et  ligamentis  cutaneis  ad 
sacci  scrotiformis  labia  utrimque  annexum. 

OBSERVATIO  XXXIII. 

Androgynus,  quem  Maret  (2)  ^describit  eo  magis  attendi  meretur, 
qnod  et  internas  ejusdem  genitalium  partes  perlustrare  licuerit.  Penis 
illi  erat  imperforatus.  Sub  eodem  rima  duplici  labio  cincta,  in  cujus  si- 
nistro exteriore  corpus  ovale  testi  non  absimile  tactu  deprehensum  fuit. 
Abdomine  in  parte  dextra  compresso  et  ibidem  similis  tumor  prodibat. 
Urethra  inter  labia  interna  superius  hiabat;  subter  illam  orificium  in 
vaginam  extitit  hymene  coarctatum ; ibidem  et  caruncularum  myrtifor- 
miuin  apparebant  vestigia.  Inter  Intestinum  rectum  et  vesicam  saccus 
latuit  membranaceus,  qui  ultra  pollicem  longus  dimidium  latitudine 
aequabat , in  veru  montanum  terminatus  , ubi  vesicularum  seminalium 
ostia  excretoria  reperta  fuere.  Testiculus  sinister  ductu  deferente  in- 
structus erat;  vesiculae  verum  semen  continere  videbantur.  Tumor 
ovalis,  qui  dextram  regionem  abdominalis  annuli  occupavit,  erat  saccus 
sero  sanguinolento  repletus , in  quo  corpus  colore  et  forma  hippocastani 
semen  representans  situm  erat;  in  eodem  latere  tuba  Fallopii  ad  saccum 
usque  mernbranacuem  protendebatur. 

(1)  Novi  Commentarii  academiae  scientiarum  imperialis  petropolitanas  Tora.  I.  pag.  315.  et 
pag.  33 1*  Cfr.  Tab.  XI.  — 

(2)  Memoires  de  l’Acad.  de  Dijon  i771 2-  Tom.  H.  Meni.  pag.  157. 

En  notas  organorum  genitalium  utriusque  sexus  imperfectius  evolu- 
torum in  eodem  individuo  sibi  junctas. 

OBSERVATIO  XXXIV. 

Quotquot  descriptos  leges  androgynos , eorundem  vix  unus  alteri 
similis  extitit,  ita  a forma,  ut  ita  dicam,  asexuali  versum  utrumque  polum 
vel  virilem  vel  muliebrem  speciem  plus  minus  transierunt.  Argumento 
sit  illa,  quam  insignis  Physiologus  Italiae  Galbani  describit  historiam  (i). 

Dominica  Scappato  Paduana  voce  et  aspectu  feminam  se  gessit 
Mammae  turgentes  nullae  illi  erant,  papilla  parva  et  tenuis;  pili  et  in  pec- 
tore et  circa  anum  quin  et  sub  axillis  deliciebant.  Crinium  modica 
congeries  supra  pubem.  Quando  supina  jacuit  cruribus  adductis,  pu- 
dendum omnino  muliebre  monstrabat;  ubi  autem  crura  inter  se  removit, 
apparuit  clitoris  pollices  duos  longa  inter  pudendi  labia  deorsum  pen- 
dens, et  praeputio  ad  glandis  nudae  coronam  cincta,  quod  frenulis  duobus 
hoc  genitale  organum  ad  pudendi  externa  labia  alligabat , et  intra  haec 
labia  in  nymphae  species  producebatur,  quae  autem  in  angulum  con- 
currentes subito  uniebantur  valleculam  conicam  inter  crura  relinquentes. 
Sub  hoc  crurum  nymphoideorum  nexu  fissura  aderat,  cui  rubella  sub- 
tus caruncula  adjacebat,  supra  quam  orificium  versus  interiora  patebat, 
quod  digiti  minimi  apicem  vix  non  admisit.  In  hoc  orificium  duo  canales 
dehiscebant,  quorum  unus,  uti  urina  prosiliens  monstrabat,  ad  vesi- 
cam urinariam  via  erat , alter  vero  licet  amplior  incerti  exitus  vaginam 
uteri  referre  videbatur.  Observatu  dignum  est,  hoc  individuum  nun- 
quam menstrua  vidisse,  licet  jam  annum  aetatis  quadragesimum  attigerat, 
neque  quae  ex  suppressis  menstruis  oriri  ordinario  solent,  molestias 
unquam  persensisse.  Quamvis  igitur  ad  femineum  sexum  conformatis 
male  genitalibus  referat  hoc  individuum  Caldanius,  ex  allatis  tamen 
indiciis  liquet,  idem  ad  sexus  incerti  pariter  cohortem  pertinere. 

OBSERVATIO  XXXV. 

Claudat  agmen  Androgynorum,  quae  ante  annos  aliquot  nosodochio 
berolinensi  excepta  in  nostris  regionibus  oberrabat  Maria  Dorothea 
D errier,  ad.  ambigui  sexus  individua  eo  tutius  referenda,  cum  viri 

(i)  Memorie  di  matematica  et  fisica  della  societa  italiana  Tom.  VII.  Verona  1794.  4.  pag.  147. 
delineat  vid.  Tab.  VII.  Fig.  4* 

artis  medicae  peritissimiHuFELAND  (i),  Mursinna(2)  et  Collega  conjunc- 
tissimus Stare:  (3)  circa  organorum  genitalium  conditionem  in  oppositas 
sententias  abierunt.  Hoc  individuum  corporis  habitu  exili  et  tenero  licet 
feminae  propior  vocem  tamen  edidit  sonoram  et  adolescentis  adinstar 
primas  monstrabat  in  mento  barbae  lanugines.  Protuberabat  in  collo 
larynx,  subsidebat  corpus  glandulosum  mammae.  Mons  veneris  pilis 
obsitus  erat , unde  penis  imperforatus  duos  cum  dimidio  pollices  lon- 
gus surrexit , qui  erectus  ad  tres  digitos  et  ultra  accedebat.  Glande  co- 
ronata instructus  erat,  quae  praeputio  rugoso  cingebatur  quod  attractum 
glandem  omnem  obtegit.  Observabatur  et  hic  ostii  cutanei  urethrae  anceps 
vestigium , et  frenulum  ab  hoc  versus  inferiora  descendens  et  inter  labia 
scrotalia  ad  perineum  usque  terminatum.  In  medio  hujus  frenuli  orifi- 
cium patuit,  cujus  diameter  dimidium  pollicem  vix  non  attigit;  ex  hoc 
ostio  urinam,  sanguinem  quin  et  mucosam  materiem  effluxisse  ipsa 
testata  fuit. 

— - - - - - - - > ■=-■■■■  , . 

Sunt  haec,  quae  in  Autorum  monumentis  descripta  extant,  fabricae 
sexualis  ambiguae  exemplaria.  Sed  et  inter  mammalium  diversos  ordines 
haec  aphroditae  structurae  specimina  non  raro  reperta  fuisse  Physicorum 
testantur  annales.  Ita  Johannes  Mery  (4)  simiam  androgynam,  bovem 
hermaphroditum  Hunter  (5),  equum  Gardanus  ( 6 ) et  Pallas  (7),  asinum 
Paulus  Zachias  (8)  etTHOM.  BartholinO),  vitulum Hartmann  (10),  arie- 
tes et  hoedos  androgynos  Ruysch  (h),  Haller  (12),  Wepfer  (1 3), 


(1)  Journal  der  Heilkunde  Xll.  Bd.  Iit.  St.  pag.  1,70. 

(2)  Journal  fur  die  Chirurgie,  Arzneykunde  uiid  Geburtshiilfe  I.  Bd.  Ut.  St.  S.  555» 

(3)  Neues  Arcliiv  flir  die  Geburtshiilfe  II.  Bd.  III.  St.  S.  538-  Gfr.  qui  diversas  medicorum  circa  hoc 
individuum  sententias  collegit  et  accuratam  genitalium  ichnographiam  adjecit  F.  H.  Martens  Beschrei- 
bungundAbbildungeinersonderbarenMifsstaltungder  mannlichen  Geschlechtstheile.  Leipzig  1802.  4« 

(4)  Memoires  de  l’Acad.  des  Sciences  de  Paris  T.  I.  p.  43<r 

(5)  Account  of  the  free  martin.  Philos.  transact.  Y.  1779.  pag.  27 g. 

(6)  De  varietate  rerum  Lib.  III.  Cap.  3. 

(7)  Beschaftigung  der  Berliner  Gesellsch.  naturforsch.  Freunde  B.  III.  S.  226. 

(8)  Quoest.  med.  legal.  L.  VII.  Tit.  I.  Quaest.  IX. 

(9)  Miscell.  N.  C.  Dec.  I.  Ann.I.  pag.  285* 

(10)  Ibid.  Dec.  II.  Ann.  VII.  Obs.  27.  et  Obs.  210. 

(11)  Catalog.  misc.  rarior,  pag.  i45* 

(12)  Commentar,  reg.  Soc.  Gottirig.  Tom.  L pag.  S*  5*  Tab.I.  et  ll. 

(13)  Miscell.  N.  C.  Dec.  I.  Ann.  III.  1G72.  p.  298* 

H.  Starke  (i),  Wagner  (2),  M.  Verdries  (3),  Kaw  Boerhaaye  (4), 
canem  denique  Home  (5)  descripsit. 

Haec  animalia  diversam  monstrabant  genitalium  conditionem  et  non 
secns  ac  humana  individua  a norma  sexuali  plus  minus  deflectebant , ita 
ut  increscente  clitoride  ex  una  parte  muliebrem  deserebant  structuram, 
sicut  ex  masculina  fabrica  per  aberrantis  et  dilatatae  urethrae  diversissi- 
mas formas  femineae  genitalium  normae  adproximabantur. 

Cum  mihi  in  animo  fuit,  litem,  qui  ad  nostra  usque  tempora  circa 
hermaphroditorum  veram  indolem  inter  physiologos  perstitit,  dirimere, 
necessarium  duxi,  omnia  fabricae  exemplaria , quaecunque  ab  antiquissi- 
mis retro  temporibus  ad  nostram  aetatem  usque  a diversis  Autoribus 
adducta  fuere , colligere,  juxta  se  ponere  et  conferre,  ut  pateat  dari 
revera  et  homines  et  animalia,  in  quibus  genitalia  organa  mediam  quan- 
dam  evolutionem  nacta  heic  masculo  illic  femineo  individuo  magis 
conveniunt , sed  falsum  omnino  esse , 

1)  Quod  asseruit  male  Parsons  (6),  omnia,  quae  hermaphrodita 
audiunt,  individua,  revera  feminas  esse,  elongata  et  crassiuscula  cli- 
toride instructa. 

2)  Neque  cum  factorum  veritate  componi  posse,  quod  Hallerus  (7) 
asserit:  hypospadiam  urethrae  morbum  saepe  saepius  individua  revera 
mascula  in  immeritam  hermaphroditismi  suspicionem  induxisse.  Ex  eo 
enim,  quod  circa  varias  hermaphroditorum  historias  jam  memini, 
manifesto  constitit,  hanc  urethrae  virilis  a corporibus  cavernosis  penis 
aberrationem  jamdum  structurae  androgynae  primos  sistere  gradus,  et 
licet  in  plurimis  masculini  sexus  character  manifesto  propolleat,  aeque 
clare  tamen  in  oculos  incurrit,  cum  hoc  hypospadiae  increscente  gradu 
aliorum  simul  organorum  evolutionem  reprimi  et  retardari,  aliorum 
autem  textum  luxuriare  et  in  femineas  formas  abire. 

(1)  Ibici.  Dec.  IU.  Ann.  V.  et  VI.  pag.  669. 

(2)  Ephemerid.  N.  C.  Cent.  I.  et  II.  pag.  235. 

(3)  Miscell.  N.  C.  Ann.  IX.  et  X.  1701  — 1705.  pag.  435. 

(4)  Novi  Comment.  Acad.  petropolit.  T.  I.  hist.  pag.  60.  Mem.  pag.  315* 

(5)  An  account  of  the  dissection  of  an  hermaphrodite  dog.  Philosoph.  Transact.  Y.  i'] 99.  p.  157. 

(6)  A mechanical  and  critical  enquiry  into  the  nature  of  herijnaphrodites.  London  1741*  8* 
Chap.  I.  pag.  1.  et  seq. 

(7)  Commentarii  Soc.  reg.  Scienc.  Gotting.  T.  I.  pag.  25.  . 


SECTIO  II. 


Infantis  androgyni  ab  Autore  observati 

Historia. 


G 


- 


v.. 


. 

, 


.1 1 o I T.-a  M o 


do  dioJuA  biifi  dilnxilnl 

• Sr i iCfj  ' ii 


■ 


. 


Q 


) 


— — 


»l'  I.  ■ 'm 


— 


CAPUT  I. 

Infantis  aphroditi  Historia. 

* . . * 

flatus  Magonciaci  Infans  fuit  die  14.  Junii  Anni  1803.  Patre  viro 
robusto  quidem  sed  macilento  Nauta,  qui  firma  semper  gaudens  vale- 
tudine sex  circiter  a suis  nuptiis  annis  longis  itineribus  in  America  et 
Indiae  occidentalis  plagas  belli  inter  Gallos  et  Anglos  gesti  calamitates 
sustulit,  matre  vero  corporis  habitu  flaccido  et  laxo,  vitae  sedentariae 
adsueta  et  asthenicis  semper  morbis  infestata. 

Ut  primum  in  lncem  editus  Infans  fuit,  genitalium  singularis  confor- 
matio adstantibus  minime  occurrebat , sed  puerum  illum  credentes  bap- 
tismatis fonte  ablutum  Nicolaum  adpellarunt;  prima  ambigui  sexus 
suspicio  tum  demum  orta  est,  cum  Infans  primum  lotium  emisit,  non 
enim  hoc  ex  urethra  penis  'sed  ex  rima  quadam  infra  genitale 
inembrum  profluere  animadverterunt. 

De  hac  singulari  et  hactenus  invisa  urinam  reddendi  methodo  edocti 
parentes  attoniti  chirurgum  arcesserunt,  qui  re  diligentius  examinata 
hermaphroditum  infantem  declarare  non  dubitavit. 

Postridie  chirurgus  de  hoc  phaenomeno  me  certiorem  fecit,  rogavit- 
que  ut  secum  infantem  inviserem  et  coram  genitalium  singularem  fabri- 
cam perlustrarem;  arripui  lubenter  hanc,  quae  sese  mihi  obtulit,  occa* 
sionem,  spe  fretus  fore,  ut  quae  ab  antiquissimis  temporibus  ventilata 
fuit  circa  hermaphroditam  speciei  humanae  structuram,  controversia  hoc  • 
casu  rite  examinato  fortasse  possit  decidi. 

Ingressus  domum  patrem  inveni,  quem  antea  noveram,  virum  bonum 
officiosum,  seculi  moribus  imbutum,  matrem  vero  invitam  et  mariti 
voluntati  reluctantem. 

Haec  tamen  infantem  monstravit  et  remotis  velamentis  eundem  par- 
vum macilentum  et  anhelum  inveni.  Genitalium  structuram  indaganti 
sequentia  occurrebant. 

INFANTIS  ANDROGYNI 


1}  Penis , aut  si  mavis  genitale  membrum  tres  metiebatur  centimetros 
crassitie  unius  centimetri  non  inter  cutis  adiposae  duplicaturam  radice  sua 
delitescebat,  quin  potius  in  colle  pubis  prominebat.  Glans  circiter  tertiam 
penis  partem  constituebat  crassa  rotunda  non  perforata  sed  tamen  aliquo 
quasi  pristinae  perforationis  stigmate  notata , quod  tenui  quasi  membra- 
na jbvelatum  diceres. 

Penis  flaccidus  pendebat,  et  quas  tegebat,  partes,  omnino  observa- 
toris subduxit  oculo  ita  quidem,  ut  jam  sacculum  testicondum,  quem 
scrotum  vocant,  eo  certius  intueri  diceres,  cum  sinistra  ejus  pars  tumir 
dior  paululum  sinistra  extaret  et  propenderet. 

Penem  autem  ubi  digitis  attollerem,  sub  eodem  rimam  adverti  ob- 
longam hiantem  unum  circiter  centimetrum  diametro  metientem  intus 
tenui  cinctam  membrana,  rubellam  mucida  excretione  coerulescentem ; 
neque  ductus  urethralis  orificium  neque  internae  membranae  duplicatae, 
quam  Nymphas  vocant,'  ullum  adparuit  vestigium. 

Penis  ipse  cute  flaccido  induebatur,  quae  circa  glandis  coronam  in  plicas 
multiplices  attollebatur  frenulo  subtus  praeputii  adinstar  adnexo.  Glans 
non  tecta  erat  sed  nuda  prosus  praeputii  rugulis  retro  glandem  reversis. 

Penis  sursum  tracti  inferior  facies  in  lineam  terminabatur  excrescen- 
tem, quae  centimetrum  producta  in  hiatum  vaginalem  dividebatur, 
et  rursus  unita  raphes  adinstar  ad  anum  producta  terminabatur. 

Ad  latera  vaginalis  rimae  duo  pendebant  sacculi  tumiduli  scroti  instar 
rugosi  labia  externa  pudendi  muliebris  mentientes  superius  et  inferius 
quidem  ut  scrotum  raphe  distincti,  sed  ea  profundius  sita  in  medio 
autem  distincta  rimula  divisi.  Horum  alter  sacculus  et  quidem  dexter 
altero  paulo  major  tumidior  et  magis  deorsum  protrusus , sinister  vero 
minor  planior  et  magis  ad  inguen  elatus.  Tactus  in  his  pudendi  labiis 
corpus  nullum  prodidit,  quae  testium  praesentiam  indicaret,  quin  po- 
tius vacuos  eosdem  cellulosa  tantum  tela  repletos  illico  judicavi. 

Si  mingebat  infans,  ex  toto  vaginali  ductu  urina  profluxit,  neque  enim 
urethrae  orificium  conspicuum  erat , quia  profundius  in  canali  vaginali 
prosiliit  lotium. 

Totus  interim  corporis  habitus  neque  virilis  neque  muliebris  fabricae 
indicia  prodidit , cum  et  in  perfectioris  sexus  infantibus  haec  discrimi- 
nis indicia  desiderantur , nec  nisi  evolutis  organorum  genitalium  formis 
pari  cum  iis  passu  portenduntur. 

Rogavi  a patre , ut  mihi  has  singulares  genitalium  formas  designandi 
copiam  faceret,  neque  etiam  abnuit,  quanquam  uxoris  permotus  contra- 
dictionibus tum  demum  id  concedere  mihi  vellet , si  infans  post  paucas 
septimanas  in  meas  aedes  adferri  posset;  timebat  enim  intempestivos 
curiosi  vulgus  clamores , et  nescio , quam  ab  ambiguo  hoc  partu  in  fa- 
miliam suam  redundantem  ignominiam. 

Frustra  per  mensem  speravi  ut  promissis  staret  parens , sed  non  ste- 
tit. Cum  nuper  per  paucos  dies  urbem  hanc  relinquere  coactus  eram, 
infans  e vita  sublatus  fuit  25.  Mensis  Julii  calore  atmosphasrico  tum  ad 
gradum  27.  elato. 

In  urbem  redux,  corpusculum  putredine  vix  non  dissolutum  dolui, 
quare  eas  tantum  vini  spiritu  partes  asservavi,  quae  genitalia  organa 
recondebant,  ex  quibus  sectione  facta  singularem  quam  infra  describo 
fabricam  observavi. 


CAPUT  II. 

'Ci-,  ..r  . • • \ f 

Infantis  aphroditi  denati  extispicium,  et  externus 
corpusculi  et  genitalium  habitus. 

Uh  morte  sublatus  infans  fuit,  non  eadem  omnino  erat  genitalium, 
quae  fuit  in  vivente,  conformatio.  Cum  enim  eundem  paucis  post  partum 
diebus  perlustrassem,  totus  adhuc  corpori  vigor  inerat  et  tonus  par- 
tium, qui  chronico  per  mensem  et  ultra  durante  morbo  tabescente 
corpusculo  evanuit. 

Non  itaque  mirum  si  externus  corpusculi  habitus  non  ita  ut  in  vi- 
vente se  habuit , cum  in  hoc  ambiguus  sexus  utriusque  character  quo- 
dammodo cessase  et  masculino  potius  adproximasse  naturam  credideris. 
Magnum  et  notabile  discrimen  primo  adparuit  in  membri  genitalis  llac- 
ciditate  majore,  et  partium  scroti,  quae  vulvae  labia  mentiebantur, 
insigni  laxitate,  quae  resolutae  dependebant,  dextro  sacculo  sinistro 
aliquantum  longiore. 

Quodsi  interim  nunc  praesertim  si  penis  rimam  obtegerat,  uti  flaccido 
eodem  post  mortem  acciderat,  totus  ferme  genitalium  habitus  masculi- 
nam  prodebat  formam  , penis  ipseob  partium  ambientium  laxitatem  jam 
non  amplius  ex  montis  venerei  radice , et  ut  in  vivo  infante  apparuit 
supra  externa  pudendi  labia  propullulare  videbatur  , sed  ex  conniven- 
tiurn  genitalis  quasi  muliebris  labiorum  superiore  angulo  clitoridis  ad 
instar  prodire  eundem  diceres. 

Quae  rerum  immutata  facies  utique  dum  sexus  virilis  notam  labiorum 
vulvae  scrotalium  flacciditate  deleret , quae  in  vivo  infante  desiderabatur, 
ejusdem  formae  indicia  laxius  propendente  sacculo  manifestius  prodidit. 


CAPUT  III. 

De  Pene  clitoride  o, 

(Quamvis  externo  habitu  et  aestimata  potius  magnitudinis  ratione 
penem  hoc  membrum  aphroditum  omnino  referat,  tamen  quia  imper- 
foratum est,  clitoridis  potius  vices  supplere  dixeris.  Illud  certum  ad 
genitale  officium  ineptum  prorsus  esse,  cum  et  urethra  et  alio  omni 
excretorio  ductu  careat. 

Illud  interim  notatu  dignum , penem  hunc  non  inter  labia  externa 
rimae  vulvalis  prodire , sed  de  monte  veneris  id  est  de  symphyseos  pubis 
anteriori  et  prominulo  parte  enasci,  licet  et  hic,  ut  anceps  ubique 
dignotio  sit,  ruga  cutanea  insignis  radice  penis  superimmineat  et 
hunc  quasi  tegat. 

In  perfecto  pene  corpori  cavernoso  utrique  ab  inferiore  parte  adjecta 
est  urethra  suo  itidem  cavernoso  textu  cincta.  Hoc  cavernosum  urethrae 
corpus  ex  bulbo  initium  sumens  glande  terminatur  anterius  cavernosis 
penis  corporibus  agglutinata. 

In  sequiore  sexu  haec  corpora  cavernosa  ad  formandam  clitoridem 
coeunt  exiguis  cruribus,  glandis  referunt  speciem,  et  quod  glandem  ob- 
tegit , praeputium  in  nymphas  divergentes , quae  vaginae  cingunt  ostium 

terminatur.  Plicae  interim  cutaneae  et  clitoridem  et  nymphas  cingunt, 
et  quasi  includunt,  quae  labia  vulvae  seu  pudendi  externa  appellamus. 

Textus  cellulosus  amplus  in  urethrae  cavernosum  corpus  compactus 
hic  dissolutus  est , et  vaginam  cingere  videtur. 

Manifesto  enim,  si  penem  scalpello  medium  secamus,  corporibus 
cavernosis , quae  eundem  heic  constituunt , ab  inferiore  parte  aliud  an- 
nectitur striis  sibi  quasi  pinnatim  incumbentibus,  quae  fibras  musculares 
repraesentant,  et  quae  accuratius  perspectae  cellulae  sunt  textus  alterius, 
qui  paulatim  ad  membranam  vaginae  investientem  evanescit,  adeo,  ut 
verosimile  videatur  hunc  cavernosum  textum  esse  revera  corpus  quod 
urethram  virilem  cingit,  illudque  in  hac  organorum  generationis  ab- 
normi structura  una  cum  vaginae  ampliore  ductu  in  ejusdem  cylindri 
cutanei  cellulosam  telam  resolutum  esse. 

Quamvis  autem  hic  penis  in  aphrodito  infante  imperforatus  sit, 
tamen  in  glandis  anteriore  inferioreque  parte  rimulae  anceps  vestigium 
deprehenditur , quod  versus  glandis  cum  corporibus  cavernosis  nexum 
prorsus  evanescit. 

Quae  praeputium  penis  clitoridei  constituit,  duplicata  cutis  ampla 
rugosa  plicata  glandem  tamen  non  obtegit , sed  plicis  longitudinalibus 
retrorsum  tracta  glandem  fere  quoad  mediam  partem  nudam  relinquit. 

Haec  ubi  glandi  anteriori  superiorique  faciei  superstrata  fuit,  ver- 
sus inferiora  divergit,  eandemque  prorsus  nudam  relinquit,  non  hic 
ad  glandis  coronam  ubique  adhaeret,  sed  sejuncta  prorsus  ad  utramque 
discedit  labiorum  scrotalium  partem,  et  incisae  raphes  lateribus  conti- 
nuatur. 

Liquido  adparet,  hunc  praeputii  habitum  genitalium  muliebrium 
fabricam  simulare  in  quibus  clitoridis  praeputium  aeque  in  nymphas 
continuatur  per  vaginae  atrium  ad  ostium  ejusdem  descendentes. 

Quemadmodum  autem  in  viro  cutis  penis  et  urethrae  corpora  caver- 
nosa tegens  laxior  ad  radicem  priapi  in  scroti  transit  integumenta,  ita 
et  hic  non  omnis  cutis , quae  praeputium  format  pars  versus  vaginae  de- 
flectit orificium,  sed  insignes  rugae  cutaneae  ab  utriusque  praeputii  glan- 
dis latere  in  labia  scrotalia  continuantur. 

Haec  aphroditi  infantis  fabrica  etiam  ostendit  formae  utriusque  sexus 
simulacra  heic  inveniri,  ita  secum  adunata,  ut  pars  nulla  sit,  ubi  viri- 
les notas  muliebribus  formis  quasi  infusas  non  videas. 

CAPUT  IV, 

De  vagina  urethrali. 

0 

Si  genitale  membrum,  quod  magnitudine  et  crassitie  penem  infantis 
perfecte  masculi  superat , deorsum  pendeat , sexus  muliebris  vel  levis- 
sima disparent  indicia , cum  quae  vulvae  labia  externa  sunt , sacci  scro- 
talis quoque  heic  partes  agant , et  eo  magis  haec  masculi  corporis  organa 
portendant , cum  revera  ob  diversum  testium  situm  dextra  labiorum 
scrotalium  pars  magis  tumeat  sinistra,  et  rimula,  quae  ostium  vaginae 
cutaneum  constituat,  tantum  absit  ut  productis  in  nympharum  spe- 
ciem divisi  praeputii  labiis  intumescat,  ut  potius  contrahatur  et  sibi  ad* 
proximatis  hujus  cutanei  processus  marginibus  scroti  raphern  mentia- 
tur. Sed  si  penem  clitorideum  attollamus , tunc  utique  in  conspectum 
prodit  rimula  divisae  raphes  ostio  hiante. 

Haec  rimula  media  jacet  inter  crura  praeputii  inferius  diducta,  quas 
versus  superiorem  penis  partem  tumidula  versus  inferiora  ubi  inter  sac- 
ci scrotalis  labia  sita  sunt,  contrahuntur;  neque  enim  ostium  urethra- 
lis vaginae  per  totum  divisi  praeputii  ductum  extenditur,  sed  vix  tres 
lineas  longum  uno  circiter  supra  anum  pollice  rotundato  ambitu  termi- 
natur. Quae,  ostium  vaginae  cingit  productio  cutis  minime  nymphas  flac- 
cescentes refert,  sed  duriusculam  potius  taeniam , quas  raphes  textum 
prodit. 

Si  dissecto  per  medium  pene  canalis  vaginae  per  superiorem  parie- 
tem incidatur,  liquido  apparet,  eundem,  licet  per  hunc  in  vivo  in- 
fante lotium  proiluxit , urethram  dici  minime  debere , cum  et  latior  et 
longior  ductus  sit,  urethra  in  ipsum  manifesto  aperiatur,  et  in  fundo 
canalis  uteri  muliebris  orificium  in  eundem  protendatur. 

Canalis  vaginalis  pollicem  longitudine  aequat,  initio  contractior, 
dein  latior  evadit  et  quasi  in  ampullam  intumescit , in  qua  et  uterus  et 
urethra  in  illam  desinunt.  Membrana  laevi  mucosa  obducta  est , in  cujus 
interna  superficie  excretoriis  mucipararum  cryptarum  ductus  raro  et 
hinc  inde  hiantes  conspiciuntur.  Ubi  vagina  in  ampullam  extenditur,  in 
pariete  inferiore  ductus  excretorius  notabilior  se  prodit , qui  revera  sac- 
cum coecum  efformat  tenuissima  superius  membrana  ob  velatum. 

Iu  posteriori  ampullae  vaginalis,  parte  ossium,  vaginale  urethrae  con- 
spicitur , quod  supra  uteri  orificium  rotundo  et  sensim  latescente , et 
quasi  oblique  truncato  desinit  hiatu , adeo , ut  prolluente  urina  cervicis 
Uterini  vaginalis  pars  irrigari  continuo  debuit. 

In  ampullae  vaginalis  fundo  uteri  vaginalis  portio  conspicitur  infra  ure- 
thrae ostium  prominens , binis  ab  utraque  parte  plicis  cutaneis , quae  in 
ampullam  transeunt  sensimque  in  membrana  investiente  vaginam  $va- 
nescunt , quasi  totidem  columellis  sustentata. 

Patet  ex  hac  descriptione  hujus  aphroditi  ductus , eundem  urethram 
a pene  quasi  secedentem  dici  omnino  debere,  cum  in  fundo  ejusdem  uteri 
orificium  pateat,  et  licet  in  vaginalem  ampullam  urethra  quoque  ad- 
periatur , organo  potiori  dicatus  idem  et  proprius  nuncupari  debeat. 
Memoratu  tamen  dignum  hoc  fabricae  aphroditicae  discrimen,  quo 
a fabrica  perfecte  muliebri  in  eo  differt , quod  heic  urethra  in  vaginae 
atrium  hiet,  illic  vero  in  vaginae  fundo  brevissimo  ductu  aperiatur. 


CAPUT  Yfl 

De  labiis  vulvae  scrotalibus, 

I_jabia  scrotalia  adpello  has  textus  cellulosi  integumentorum  productio- 
nes , et  quod  revera  pudendi  aphroditici  externa  labia  constituunt , quae 
femoribus  adductis  vaginae  ostium  claudunt,  et  quod  eaedem  saccum 
peritonealem  recondunt,  qui  testem  involvit  eundemque  continet. 

Exterior  labiorum  scrotalium  habitus  magis  utique  virilis  scroti 
speciem  sistit,  nam  et  in  vivo  infante,  in  quo  genitales  partes  primo  in- 
tueri et  investigare  licuit,  tumidulae,  sphaericae,  ab  utraque  parte  rugosae 
se  mihi  obtulerunt,  et  post  mortem  denique,  ubi  utraque  sacci  pars 
flaccida  dependebat,  et  dexter  sacculus  sinistro  minor  apparebat,  tanto 
potius  viri  scrotum  hoc  organum  sistebat. 

Quod  autem  et  in  hoc  ad  virile  scrotum  magis  quam  ad  feminei 
pudendi  labia  accedente  organo  nostram  praecipue  attentionem  meretur 

id  est,  quod  tamen  et  hic  de  muliebris  fabricae  simulacro  plus  minus 
participet.  — Ubi  enim  de  monte  veneris  procedit  cutis , in  viro  omni 
subito  pinguedine  exuitur,  et  densioris  simul  tamen  ductilioris  cellu- 
losae telae  refert  indolem,  adeo,  ut  penis  quasi  de  symphysis  arcu  protrusi 
radix  nuda  et  libera  sit,  cum  econtra  multo  adipe  stipata  cutis  ex 
veneris  colle  in  femineis  genitalibus  deorsum  in  pudendi  labia  produca- 
tur. In  aphrodito  nostro  fabricae  quoddam  inter  illam  masculi  et  illam 
feminei  corporis  medium  spectatur;  non  quidem  labia  scrotalia  uti  in 
feminis  penem  clitorideum  recondunt,  hic  quippe  ut  in  viris  exterius 
dependet,  et  labiis  uti  scroto  incumbit,  sed  tamen  insignem  ad  penis 
radicem  , ubi  idem  proprio  ad  symphyseos  pubis  aponevrosin  ligamento 
adhaeret,  cutis  plicam  observamus,  quae  adipe  multo  stipata  penis  colem 
cingit , ac  deinde  exuta  pinguedine  ejusdem  integumenta  et  praeputium 
constituit,  quod  ultimum  demum  in  processus  nymphoideos  continua- 
tum vaginae  urethralis  ostium  coronat. 

Alia  adhuc  et  pro  sexu  anceps  labioriim  scrotalium  ratio  se  offert; 
sunt  nempe  ad  extima  eorundem  latera  plicae  cutaneae  duae , quae  quasi 
de  veneris  monte  profecta  labia  pudendi  muliebris  externa  aemulantur, 
et  aliis  plicis,  quae  de  regione  radicis  penis  clitoridei  procedunt,  uniuntur 
quasi  et  intertexuntur  , cum  quae  sacculos  testiCondos  ipsos  constituit 
cutis  , uti  elato  in  altum  pene  conspicitur,  ex  perinei  collecta  cellulosa, 
eadem  ac  in  maribus  ratione  proficisci  manifesto  appareat. 

Raphe  denique , in  quam  in  perfecto  mare  scroti  septum  continuatur, 
et  qua  scroti  utrumque  saccum  consutum  diceres , et  hic  in  nostro  in- 
fante aphrodito  adparet;  sunt  nempe  integumenta  penis  clitoridei  ad 
inferiorem  glandis  partem  per  medium  secta,  et  ore  tumidulo  sibi 
adposita.  Ita  cingunt  vaginse  urethralis  ostium,  et  ubi  eadem  rotundato 
ambitu  terminatur,  raphe  incipit,  qua  inferior  labiorum  pars  unitur, 
quae  revera  hic  virile  scrotum  sistunt  nullo  sane , si  genitalium  superio- 
rem faciem  obveles , indicio  ambiguum. 

CAPUT  VI. 

De  vesica  urinaria. 

< . r r • • ; ' ' ' * . * ' ’ • • * . r r . r , <•  • . . 

* i.  " 

(^)uodsi  externus  genitalium  adparatus  in  aphrodito  infante  eas  fabricas 
formas  prodit,  quae  circa  sexum  ejusdem  difficile  et  anceps  judicium 
relinquit,  crescit  adhuc  judicii  ambiguitas,  si  dissecto  corpusculo  genita- 
lium interiores  formas  lustremus. 

Cum  in  utriusque  sexus  individuis  adparatus  organorum,  quae  uri- 
nam excernunt,  cum  iis  quae  generationis  praesunt  officio,  arctius 
uniantur,  hariolari  jamdum perspectis  accuratius  genitalibus  licuit,  etiam 
illa  organa , quae  immediato  generationis  negotio  non  inserviunt , sed 
cum  illis  tantum  cohaerent , pro  ratione  mutui  influxus  immutata  esse, 
neque  enim  virilibus  formis  neque  muliebris  fabricae  speciebus  con- 
venire merito  exspectaveris. 

3\enes  uropoetica  organa  in  alterutro  sexu  quoad  internam  structuram 
non  differunt,  sed  quae  ex  renum  vasis  nervisque  in  genitalia  transeunt, 
rami  et  fasciculi  merito  heic  annotari  merentur , cum  de  arctiori  nexu 
genitalium  sexus  utriusque  organorum  rationem  conjectura  assequi  inde 
possimus. 

Quae  ex  continentibus  renum  tunicis  deorsum  ferantur,  ureteres 
cylindracei  ductus  sunt  ex  firma  membrana  contexti  et  quam  in  infante 
sex  septimanarum  esse  solent,  aliquantum  majores,  psoae  musculo 
incumbentes  in  pelvim  feruntur,  et  in  ejusdem  superiore  regione  in 
vesicam  inter  hoc  viscus  et  uterum  cum  eodem  connexum  obliquo  ductu 
inseruntur. 

Adjicere  hic  mentionem  necessum  arbitror  pelvis  singularis  struc- 
turae ejusdemque  ad  viscera  quae  continet,  rationis.  Pelvis  ossa  et  majora 
et  magis  ampla  exhibentur,  protenduntur  magis  ilii  ossa  et  latiori 
superficiei  iliacus  musculus  insternitur;  ossium  pubis  horizontales  rami 
majores  et  densiores  pelvis  cavum  ampliiis,  ac  in  infante  sex  hebdoma- 
dum id  contingit,  comprehendunt,  propterea  tamen  quod  hi  rami 
horizontales  deorsum  magis  inclinantur,  planius  neque  ita  profundum 
adparet  adeo,  ut  et  hanc  Ob  causam  viscera  in  pelvis  cavo  contenta 

non  tam  alte  in  ejus  fundum  demersa  sed  ultra  pelvis  ossa  elata  in 
umbilicalem  usque  abominis  regionem  protensa  videantur. 

Inter  haec  organa  amplitudine  insueta  insigniter  excellit  vesica  uri- 
naria, si  sursum  ex  pelvi  protensa  versus  abdominis  externam  parietem 
elevatur , ab  umflilico  vix  non  pollicem  distat  exiguo  urachi  ligamento 
cum  ejusdem  annulo  connexa.  Diameter  vesicae  urinariae  trans  medium 
sectae  ovoideam  refert  formam.  Posterior  ejus  facies  peritoneo  obducta 
est,  quae  in  profundum  inter  vesicam  et  uterum  sinum  se  immergit, 
ac  deinde  super  uterum  reflectitur;  paries  vesicae  anterior  laxiori  cellu- 
losa tela  et  abdominis  musculis  et  pubis  ossibus  eorundemque  sym- 
physi adhaeret. 

Vesica  urinaria  densis  crassis  et  firmis  constat  tunicis  in  duplicem 
quasi  membranam  compactis , quae  a duplici  origine  enata  tela  cellulosa 
laxiori  inter  se  compinguntur,  perquam  rari  repunt  fibrae  musculares 
constrictor  em  vesicae  simulantes. 

Membrana  exterior  ab  exteriori  pubis  ossium  facie  et  eorundem 
periosteo  retro  cavernosa  penis  clitoridei  corpora  enascitur,  et  circa 
pubis  arcum  reflexa  glandulosum  corpus  obtegit  et  ut  ita  dicam  involvi t, 
quod  a situ , quem  obtinet , prostatae  glandulae  quae  in  corpore  masculo 
lii  majorem  molem  increscit  rudimenta,  appellare  liceat. 

Membrana  vesicae  interior  continuatio  cutis  est,  quae  vaginae  insterni- 
tur , quaeque  ex  ampulla  vaginali,  quam  supra  descripsi,  versus  urethram 
producitur,  per  eainquein  vesicam,  continuatur  ut  internam  hujus  organi 
tunicam  constituat. 

Vesica  flaccida  et  collecta  urina  tumens  in  apertum  infantis  abdomen 
ascendebat,  evacuata  insigne  volumen  retinuit.  Exterior  ejusdem  su- 
perficies aspera  a cellulosa  tela  resecta,  cujus  ope  vicinis  partibus  an- 
nexa fuit.  Superficies  interna  mucosa  laevis  cryptarum  orificiis  obsita. 
Totum  vesicae  corpus  ultra  pubis  ossa  eminuit,  collum  ejusdem  retro  haec 
ossa  abscondebatur.  Ut  melius  fabrica  ejus  a structura,  quae  in  diversis 
sexubus  obtinet,  abnormis  in  conspectum  veniret,  synchondrosin  dis- 
secui ossaque  incisis  quoque  ligamentis  sacro  iliacis  a se  invicem  removi, 
deinde  vesicam  scalpello  mediam  divisi,  atque  hac  ratione  vesicalis 
colli  et  urethrae  forma  et  ad  ceteras  partes  ratio  optime  patuit. 

Eruimus  exinde  corpus  vesicae  prorsus  liberum  supra  pubis  ossa 
laxiori  tantum  cellulosa  et  peritoneo  et  abdominalibus  musculis  ad- 

haerere , et  ejus  collum  atque  quae  inde  in  vaginam  usque  deducitur, 
urethram  curvato  circa  ossa  pubis  ductu  descendentem  anterius  rami  ho- 
rizontalis periosteo , posterius  vero  uteri  cervici  esse  intimius  annexam. 

Quas  enim  supra  memoravi,  membranae  vesicam  constituentes  ubi 
uteri  anteriorem  attingunt  parietem,  sinu  facto,  qui  peritionei  processu 
investitur,  eidem  intimius  uniuntur,  ita  ut  nunc  unus  tantum  isque 
stipatus  cellulosus  texths  adpareat,  qui  et  utero  et  vesicae  communis 
videtur. 

Urethra  ductum  constituit  angustum  cylindricum  parumper  versus 
posteriora  compressum  octo  circiter  lineas  longum,  qui  penes  uteri 
orificium  in  ampullam  vaginalem  terminatur.  Ostium  vesicale  urethrae 
ex  coeuntibus  vesicae  tunicis  fit  ita,  ut  interna  ejusdem  membrana  per 
eandem  continuetur  et  in  vaginam  transeat.  Ostium  autem  vaginale 
supra  uteri  orificium  terminatur,  ita  ut  plica  vel  potius  columella  ab 
uteri  cervice  descendat,  et  in  ampullae  latere  paulatim  evanescat. 

Quamvis  urethra  per  totum  ex  vesica  in  vaginam  decursu  angustum 
canalem  constituat  vix  lineas  duas  diametro  continentem , tamen  magis 
versus  utrum  que  ostium  latescit  et  ubi  inter  ejus  membranas  prostatae 
rudimenta  recipiuntur,  aliquantulum  contrahitur,  ut  et  hic  simili  modo 
ac  id  in  virili  urethra  observamus , isthmi  quandam  speciem  constituat. 

Cum  in  viro  urethra  proprio  cavernoso  corpore  cincta  sit  et  peniy 
corporibus  cellulosis  firmiter  annexa  in  glandem  penis  continuetur, 
cum  idem  canalis  in  femina  a clitoride  remotus  in  atrio  tamen  vaginae 
et  supra  ejusdem  ostium  terminetur  ; heic  in  infante  androgyno  in  pos- 
teriori omnino  vaginae  parte  aperitur  adeo  , ut,  quam  descripsi,  vagina 
urethralis  et  uteri  et  vesicae  communis  ductus  videatur,  in  cujus  fundo 
urethra  in  superiori,  in  inferiori  autem  parte  orificium  uteri  hiat, 
unam.  . rionxuy.  ? nonp  .crp  . ■ ^ ??.rrrryb 

De  Testibus. 

Eo  jam  tempore,  quo  infans,  quem  describo,  androgynus  vita  frue- 
batur,  manifesto  jamdum  in  dextro  praecipue  scrotali  labio  corpus 

duriusculum,  in  cellulosa,  qua  contentum  fuit,  facile  sursum  et  versus 
abdominalis  annuli  hiatum  mobile  deprehendi , indeque  inductus  sum, 
ut  affirmarem,  ad  masculinum  potius  sexum  infantem  nostrum  pertinere, 
esseque  rimam  in  scroti  raphe  reperiundam  nihil  aliud,  quam  mon- 
strosam  urethrae  conformationem,  utpote  quae  a penis  cavernosis  corpo- 
ribus disjuncta  magis  deorsum  aperiretur,  scroti  tunicas  perforans; 
sed  ab  hoc  errore  statim  resipui,  ubi  sectione  genitalium  peracta  for- 
mas fabricae  muliebris  non  dubias  interius  perspexi. 

T esticuli  primaria  sexus  masculini  organa  dicuntur,  eo  quod  sperma 
in  iisdem  vasorum  spermaticorum  ope  secernitur  et  ductuum  minimo- 
rum immenso  tramite  immutatum  vasorum  efferentium  vasculosis  conis 
recipitur,  ut  per  communem  ductum,  qui  innumeris  plicis  in  epipydimi- 
dem  colligitur,  tandem  retrogrado  in  abdomen  flexu  deducatur , ibique 
in  vesiculas  seminales  reponatur,  donec  nervosa  actione  in  virilem  ure- 
thram propellatur  in  generationis  actu  muliebrium  genitalium  orga- 
nis committendum. 

Nulli  dubio  subjecta  res  est,  in  infante  androgyno,  cujus  hic  genitalia 
describo,  haec  organa  adesse,  eorundem  que  fabricam  ita  perfectam  existe- 
re,  ut  desiderari  omnino  ad  perfectiorem  structurae  normam  nihil  debeat. 

Testis  uterque  adest,  et  quidem  ultra  abdominalis  annuli  limites 
versus  scrotalia  labia  propulsus.  Dexter  testiculus  vix  non  in  ipso  scroti 
fundo  haeret,  sinister  elatior  in  inguinis  regione  residet,  uterque  peri- 
tonei processu , quem  tunicam  vaginalem  adpellamus , includitur  et 
ipsissimo  huic  processui  versus  posteriorem  et  internam  partem  invol- 
vitur et  alligatur  adeo  quidem , ut  et  albuginea , quam  dicimus , tunica 
hoc  organum  arctius  investiat. 

Manifesto  distinguitur  testiculi  corpus  et  qua  quasi  tegitur , epidi- 
dymis, quid?  quod  si  cum  teste  infantis,  quod  eodem  gaudet  incrementi 
et  evolutionis  gradu,  hanc  epididymidem  conferas,  majorem  hanc  testi- 
culi partem  vere  dixeris.  Caput  epididymidis  grande  et  vix  non  tertiae 
parti  testis  corporis  aequale  huic  insidet,  et  corpus  epididymidis  in 
longiorem  caudam  desinit  retrorsum  in  ductum  deferentem  continuatum. 
Hic  epididymis  versus  interioreih  partem  testi  laxius  adhaeret , et  tan- 
tum duplicata  peritonei  lamina  eidem  jungitur  adeo , ut  et  hic  saccus 
ille  coecus  adpareat,  qui  et  in  perfecti  viri  orchidibus  inter  testem  et 
epididymidem  manifesto  cernitur. 

Vasa  spermatica  retro  peritoneum  et  in  ejusdem  plica  sita  versus 
testem  descendunt,  et  ut  in  viris  a capite  versus  caudam  epididymidis 
in  ea , quam  modo  memoravi , peritonei  lamina  corpus  intrant  Highmori 
in  ramos  minoris  et  minoris  usque  ordinis  distributa. 

Nec  minus  ex  epididymidis  cauda  ascendit  seminis  deferens  ductus,  et 
Vasis  spermaticis  anterior  versus  abdomen  reflectitur  et  per  annuli  ostium 
intrat. 

Ne  autem  forte  occlusum  hunc  ductum  opineris , scito  me  in  ipsum 
hunc  seminiferum  canalem  hydrargyrum  injecisse,  quod  ex  eodem  in 
minima  epididymidis  vascula  transfusum  fuit,  et  quod  jam  exterior  fa- 
bricae aspectus  prodidit,  ultra  omnem  dubii  extulit  aleam:  Scilicet  tes- 
tem infantis  androgyni , quoad  omnia , quae  eundem  constituunt , 
organa  esse  perfectissimum , et  quod  mechanicum  attinet  fabricae 
ordinem , omnibus  numeris  absolutum  eundem  dici  debere . 

.irum  certe  et  inauditum  exequimur  ‘opus,  qui  et  perfectos  testes  viri 
princeps  et  primarium  organum  in  corpusculo  infantis  descripsimus , in 
quo  etiam  princeps  genitale  organum  quo  sexus  excellit  muliebris , ute- 
rum scilicet  delineamus. 

Cystoidem  appello  hunc  uterum  propterea , quod , licet  idem  relativo 
ad  cetera  abdominis  viscera  situ  eundem  locum  et  reliquum,  quod  ad 
feminam  pertinet,  genitale  organum  eandem  servet  rationem , tamen  hoc 
praecipue  fabricae  modo  ab  utero  perfectae  mulieris  differat , quod  idem 
neque  ex  cellulosa  tela  tam  arcta  et  densa  confletur,  neque  compactis 
tam  arcte  parietibus  adeo  firmum  constituat  organum  ac  idem  in  statu 
non  gravido  se  offert,  sed  potius  majorem  et  extenuatis  magis  parieti- 
bus constituat  antrum , quod  tamen  et  situ  et  figura  uterum  sed  talem , 
refert,  ut  illum  in  graviditate  videmus,  extensum  et  pyriformem. 

Uterus  inter  genitalia , quae  modo  descripsi , organa  medium  tenet 
locum , in  pelvis  fundo  haeret  ad  duas  circiter  tertias  partes  peritoneo 
obductus.  Haec  enim  membrana,  ubi  intestinum  rectum  ad  tertium 
usque  sacri  ossis  vertebram  spuriam  comitata  fuit,  utero  insternitur, 
hujus  non  tantum  posteriorem  sed  et  superiorem  quin  et  anteriorem  par- 
tem investit,  ibique,  ubi  vesica  urinaria  cum  uteri  cervice  concreta  est, 
posteriora  hujus  receptaculi  petit,  eodemque  obducto  in  parietem  abdo- 
minis anteriorem  continuatur. 

Uteri  corpus  formam  omnino  uteri  gravidi  refert,  hinc  et  canalis 
cervicis  uteri  hic  desideratur,  sed  uteri  cavum  paulatim  se  contrahens 
tandem  in  uteri  orificium  terminatur , quod  vagina  et  quidem  posteriore 
vaginalis  ampullae  portione  cinctum  in  dictam  ampullam,  aperto  ostiolo 
aperitur  ita,  ut  urethra  supra  idem  ostium  hiet,  et  uti  jam  memini, 
lotio  profluente  uteri  os  irrigetur. 

Textus  uteri  membranam  refert  coriaceam  densam  licet  non  crassam. 
Corpus  ejusdem , quod  peritoneo  involutum  in  cavum  ascendit  hujus 
sacci,  tenuius  est,  condensatis  autem  cellulis  incrasescit,  ubi  inferior 
uteri  portio  vesicae  non  adhaeret  modo  sed  eidem  plane  nectitur.  Deni- 
que ultima  uteri  portio  in  vaginae  ampullam  immersa  cartilagineam  du- 
ritiem nanciscitur. 

Nonnisi  duas  ultra  uteri  os  lineas  cervix  ejusdem  in  canalem  coit 
brevem  mox  sub  urethra  rotundato  et  quasi  oblique  truncato  ostio  ter- 
minatum. 

Uteri  ostium  non  ita  tumefactis  ac  in  virgineis  genitalibus  et  clausis 
sibique  incumbentibus  conspicitur  labris,  sed  orbiculari  margine  aper- 
tum cingitur  ostium,  ita  ut  gravidae  mulieris  uteri  os  imminuto  partium 
perimetro  exacte  referat.  Est  nempe  inferior  et  posterior  orificii  uteri 
labium  altius  in  vaginam  prp tensum  quam,  quod  ita  dicitur,  superius, 
quod  versus  uteri  corpus  retractum  duplici  quasi  plica  in  ostium  modo 
dictum  dehiscere  cernitur.  r , v ij 

Ab  oris  uterini  inferiori  parte  duae  videntur  plicae  seu  columellae  cu- 
taneae, quae  in  vaginalem  ampullam  protenduntur,  ibique  sensim  eva- 
nescunt. Magis  versus  exteriora  aliae  duae  sitae  sunt  plicae,  quae  ure- 
thram terminant , ejus  que  ostium  vaginale  cingunt. 

Quodsi,  ut  uteri  internam  fabricam  lustremus,  vesicam  urinariam 
mediam  discindimus , eandem  cum  uteri  collo  intimius  connexam  ani- 

madvertemus  adeo,  ut  et  urethram  et  uteri  cervicem  dissecare  oporteat , 
ut  interior  uteri  fabrica  penitius  perspiciatur. 

Venit  nunc  in  conspectum  uteri  cvstoidis  cavum,  quod  tunica  pro- 
pria ex  vagina  per  uteri  orificium  continuata  investitur.  Laxius  haec 
membrana  celluloso  uteri  textui  adhaeret , et  in  variis  ejusdem  locis  in 
plicas  transversas  componitur.  Hoc  praecipue  in  uteri  cervice  conspici- 
tur , ubi  scilicet  in  utero  perfecte  muliebri  rugarum  columnae  sibi  in- 
cumbunt , arborem  sic  dictam  vitae  constituentes , ita  ut  hic  et  numero- 
siores et  magis  cumulatae  istae  plicae  adpareant. 

Praeter  uteri  orificium,  quo  in  vaginam  patet  aditus , nullum  aliud  in 
uteri  corpore  aut  fundo  videtur  ostium  adeo,  ut  hoc  structurae  modo 
uterus  infantis  androgyni  ab  utero  perfectae  mulieris  insigni  nota  diffe- 
rat; est  quidem,  quod  mireris,  etiam  uterus,  quem  nunc  describo,  eodem 
plane  loco  ab  utraque  fundi  parte  perforatus , hocque  duplex  ostium 
replet  canalis,  qui  per  propriam  uteri  membranam  transiens  interna 
membrana  tegitur , ita  ut  in  uteri  hujus  latere  utroque  plicam  distincte 
conspicias , quae  ab  hoc  ductu  et  cingente  eundem  membrana  effor- 
matur,  sed  de  hoc  capite  sequente  fusius  agemus. 

De  ductu  deferente,  vesiculis  seminalibus,  et  ostiis 

Ductum  deferentem  retro  tunicam  vaginalem , quae  epididymidem  cir- 
cumvelat, versus  annulum  abdominis  ferri,  ac  per  eundem  in  abdominis 
cavum  penetrare  Capite  VII  monuimus.  Hic  ductus  plane  apertus  <es1-,  et 
insigni  lumine  patet.  Non  vero  ubi  in  abdominis  cavum'  appulit,  retro 
ossium  pubis  ramum  versus  cavum  pelvis  inferiorem  reflectitur  , ut  ibi, 
sicut  in  perfectioris  viri  fabrica  id  contingit,  in  vesiculas  abeat  semi- 
nales collo  vesicae  adnexas , sed  retro  vesicam  supra  pubis  ossa  magno 
volumine  eminentem , per  latum  transit  peritonei  duplicatum  proces- 
sum, qui  versus  uterum  reflexus  eidem  ligamenti  lati  adinstar  adhaeret. 

Hoc  uteri  ligamentum  latum  ab  utroque  ossis  sacri  anguli  versus  psoas 
musculi  latus  exterius  procedit  et  uteri  superius  cavum  investit.  Quem- 
admodum hac  duplicata  membrana  in  feminis  angulo  superiore  teres 
ligamentum  suscipitur,  ita  hic  in  nostro  infante  androgyno  ductus  se- 
minis deferens  hac  plica  involvitur,  qui  tantum  abest,  ut  in  pelvis  fun- 
dum se  insinuet,  ut  potius  hic  multo  magis  ascendat,  et  recta  linea  et 
subrecti  anguli  norma  in  uteri  cystoidis  substantiam  transeat.  Ubi  ductus 
hic  deferens  duplicatum  peritonei  processum  ingreditur , insignem  con- 
stituit glomerem  rotundum  et  quasi  ex  granulis  glandulosis  compositum, 
retro  quem  ureteres  huic  glomerulo  tela  cellulosa  annexi  in  vesicam 
urinariam  descendunt. 

Si  accuratiori  hos  glomeres  indagini  subjiciamus,  et  cultello  cellulosam, 
quae  eosdem  involvit , removeamus , in  aperto  est,  eosdem  nihil  esse  aliud 
nisi  ductum  deferentem,  variis  circumvolutionibus  juxta  se  positum  et 
cellulosa  unitum , cui  nihilominus  granula  quaedam  glandulosa  in  eodem 
celluloso  contextu  sita  adhaerescere  conspiciuntur ; si  enim  parva  haec  cor- 
puscula destructa  cellulosa  diducamus , in  unum  unicum  ductum  eosdem 
extendere  licet.  Cum  ergo  haec  structura  prorsus  cum  illa  vesicularum 
seminalium  conveniat , quae  praeter  quaedam  diverticula  nihil  aliud  sunt, 
nisi  ductus  deferens  in  fasciculum  congestus,  hos  glomeres,  licet  revera 
inter  duplicatam  peritonei  membranam  recepti  ovariorum  occupant  lo- 
cum, vesiculas  seminales  appellare  liceat,  cum,  quamvis  a vesica  urinaria 
remotae  sint,  tamen  haec  receptacula  spermatis  constituunt,  continuato 
ductu  in  uterum  desinentia. 

Ubi  ex  hoc  glomere  recto  sub  angulo  uteri  membranas  subiit  hic 
ductus,  oculo  nunc  prorsus  se  subducit,  ita  quidem,  ut  ejusdem  ulterio- 
rem decursum  ne  divinare  quidem  possimus. 

Cum  interim  de  directione  hujus  canalis  certior  esse  vellem , ductum 
deferentem  post  vesiculas  seminales  incidi  atque  tubum  hydrargyro 
repletum  in  canalis  deferentis  lumen  immisi , quo  facto  non  tantum  de 
omni,  qua  fertur  canalis,  directione,  sed  de  ejusdem  memorabili  exitu 
certior  redditus  sum. 

Vidi  nimirum  hoc  artificio  ductus  hunc  deferentem  canalem  revera  in 
eo  circiter  loco , quo  secundum  perfectae  mulieris  normam  tubae  Fallo- 
pianae  uterum  transeunt,  proprium, matricis  textum  perforare,  etinterno 
uteri  parieti  adhaerescere,  minime  vero  hiante  ibi  orificio  aperiri,  sed  ver- 

sus  uteri  utrumque  latus  ad  inferiora  reflecti  et  membrana  rugosa , quae 
ex  tunica  interna  vaginae  in  uterum  producta  conflatur,  ita  tegi,  ut  nulla 
hic  absconditi  ductus  suspicio  oriatur.  — Tum  demum,  ubi  injecto  mer- 
curio ductus  extenditur  et  ampliatur,  videmus  in  dextra  uteri  regione  vel 
potius  tactu  sentimus  hunc  canalem  versus  uteri  cervicem  descendere 
et  plicam  longitudinalem , qui  in  sinistro  uteri  cy stoidis  latere  videtur , 
ab  hoc  prominente  ductu  oriri  certiores  reddimur. 

Ubi  demum  uteri  collum  attigit  ductus  deferens , in  ejusdem  substan- 
tiam se  immergit,  et  nunc  imminuto  sensim  diametro  adeo  decrescit  ejus 
lumen , ut  oculo  non  armato , nisi  distendatur  mercurio  ductus , perse- 
qui eundem  impares  simus.  Descendit  autem,  uti  effluens  nobis  mer- 
curii guttula  ostendit , ad  orificii  uteri , ubi  idem  in  vaginae  ampullam 
protenditur , utrumque  latus , ubi  ostio  perexiguo  terminatur. 

Haec  partium  genitalium  structura  androgyna  hunc  nobis  proprium 
ostendit  charecterem:  ejaculatoria  seminis  orificia  in  eadem  circiter 
urethrae  regione  aperiri,  quo  id  in  perfecti  viri  urethrali  istmo  obser- 
vatur , uterique  orificium  in  vaginam  urethralem  hic  protendi  duobus- 
que  ostiis  perforatum  esse  colliculi  seminalis  ad  instar,  qui  eodem  in  loco 
licet  exiguae  plicas  forma  emineat  parva  columella  versus  anteriora  pro- 
ductus , eadem  plane  ratione , ac  in  nostro  exemplari , quod  et  colliculi 
seminalis  et  portionis  uteri  vaginalis  formas  medias  imitatur,  duobus 
columellis  in  ampullam  vaginalem  anterius  producitur,  quae  in  ejusdem 
tunica  investiente  sensim  sensimque  disparent. 

SECTIO  III. 

De  Sexu  et  generatione  Disquisitiones  phy- 
siologicae. 

CAPUT  I. 

De  generatione  Corporum  in  genere. 

C^uodsi  per  vastam,  quae  globi  terraquei  nucleum  constituit,  inorga- 
nicam massam  ex  immutatis  continuo  corporum  principiis  simplici 
affinitatis  lege  varias  formas  oriri,  et  diversa  nasci  corpora  in  aperto  est; 
in  organicis  quidem  regnis,  uti  aucta  virium  physicarum  dignitate 
vitae  motus  subsistunt,  ita  et  iisdem  virium  impensis  corpora  organica 
licet  vita  ipsa  atterantur  et  individua  destruantur,  specie  tamen  perennant. 

Haec  ex  moribundis  specierum  organicarum  individuis  continua  ejus- 
dem speciei  anastasis  physica  lege  sancitur,  qua  secreta  ex  organismis 
.viventibus  liquoris  guttula  in  organicum  corpus  concrescit,  quod  de- 
terminatis agentis  in  illud  medii  vicissitudinibus  vitam  inchoatur , et 
continuo  succi  homogenei  afHuxii  in  coeptis  semel  vitae  motibus  perdurat. 
Hoc  igitur  momentum,  quo  ex  plasticae  lymphae  gutta  concrescit 
organicum  corpus,  distingui  necessario  debet  a momento  subsequente, 
quo  idoneo  cinctum  medio  vitae  motus  inchoatur  et  continuat. 

Est  profecto,  si,  quae  vocamus  inorganica  corpora,  cum  iis,  quae 
organismi  speciem  portendunt,  conferamus , hoc  formationis  aut,  si 
mavis,  generationis  momentum  iisdem  virium  physicarum  simplicium 
viribus  obnoxium,  et,  nisi  me  omnia  fallunt  * nova,  quae  ex  coadunatis 
prodit  moleculis,  corporis  forma  aeternam  sequitur  legem,  quam  eadem 
particularum  constituentium  inter  se  et  a4  medium  ambiens  ratio  eidem 
imponunt.  Determinata  crystallorum  forma , dendriticae  et  frondosae  cor- 
porum mineralium  species , vegetabilium  et  animalium  corporum  Con- 
stans norma  a virium  attractricium  et  repulsi  varum,  certa  ratione  de- 
pendet, quae  ipsis  illis,  ex  quibus  coalescunt,  moleculis  et  mediorum  am- 
bientium in  illas  efficaciae  adscribi  unice  et  possum  et  debent.  Ratio,  cur 
in  his  motus  yitales  oriantur,  cum  in  illis  inter  particulas  perfecta  quies 

regnare  videatur , in  hoc  quaerenda  est,  quod  haec  medii  ambientis  vi- 
ribus continuo  immutentur,  quod  immutata  ex  corporis  organici  spa- 
tiis eliminentur  et  eductis  ita  moleculis  aliae  novae  non  interrupto  ordine 
succedant , cum  in  illis  haec  massae , quam  dicimus , inorganicae  vicissitu- 
dines lentius,  neque  immutatis  tantopere  spatiis  alternent. 

Quemadmodum  ergo  augentur  in  spatiis  motus,  et  multiplicantur 
vitalium  motuum  rationes , ita  et  diminuuntur  conditiones , sub  quibus 
organica  vita  perdurat.  Gum  igitur,  quo  composita  magis  vitae  ratio 
est,  eo  major  conditionum,  sub  quibus  inchoari  possit , requiratur  nu- 
merus , restricta  magis  et  proprio  cuidam  similis  organici  corporis  loco, 
fieri  evolutio  debet,  quae  in  quovis  alio  loco  certe  non  contingeret , cum 
econtra  corpora  organica,  quae  sub  simpliciori  ordine  vitae  motus  pera- 
gunt, huic  legum  varietati  subjecta  non  sint. 

Hinc  fit,  ut  eadem  ac  in  minerali  regno  aggregatis  moleculis  deter- 
minatae figurae  massas  prodire  videmus  ratione , idem  etiam  in  illis  indi- 
viduis regnorum  organicorum  observemus , quae  sub  simpliciore  naturae 
lege  vitam  agunt:  ita  se  res  habet  in  regno  vegetabili,  ubi  organica  cor- 
pora attractis  invicem  moleculis  concrescunt,  et  succedentibus  deinde 
ob  medii  in  illa  actione  motibus  vitam  inchoantur  et  continuant. 
Quis  dubitabit,  fungorum  algarumque  varias  species  et  diversissimas 
formas  ex  materiei  vegetabilis  destructis  aliis  individuis  solutione  nova- 
que iterum  partium  appositione  succrevisse?  quemadmodum  et  ex  infu- 
sis aqua  plantis,  novae  byssi  et  confervarum  rudimenta  enascuntur  et 
chaos  infusorium  prodit,  certe  non  ex  ovo  aut  quocunque  alio  seminio 
derivandum. 

Non  possum  heic  factis  immorari,  quae  luce  clarius  evincunt  ve- 
getabilia et  animalia  corpora  plurima  esse , quae  spontanea , ut  ajunt , ge- 
neratione mineralium  adinstar  concreta  idcirco  duntaxat  vita  excellunt, 
quod  ex  partium  constituentium  cum  medii  elementis  affinitate  continuo 
et  immutentur,  et  immutata  in  pristinum  statum  viribus  mechanicis 
redeant. 

Sed  longe  aliter  se  res  habet,  si  individua  organica  consideremus, 
quae  ad  majorem  virium  physicarum  dignitatem  evecta  compositos  vitae 
motus  ostendunt.  Haec  ubi  concretione  mere  physica  coaluerunt,  vitam 
nec  incipere,  nec  coeptam  semel  continuare  possunt,  nisi  multiplici 
conditionum  ordine , quae  non  in  quolibet  medii  spatio  concurrunt. 

Hac  potissimum  de  causa  requiritur , ut  novi  organici  corporis  ger- 
men, quod  ex  concreta  multiplicium  elementorum  Lympha  coaluerat, 
corpori  vicino  adhaereat,  ex  qua  plastica  haec  gutta  secreta  fuit. 

Prodit  hinc  embryonum  organicorum  notabilis  ordo , qui  vitam  non 
inchoantur,  nisi  materno,  ut  ajunt,  corpori  parasitici  adhaerentes,  cum 
hac  solum  ratione  conditiones  adimpleant,  queis  vitae  motus  subsistere 
possunt.  Pertinent  huc  gemmae,  bulbi,  germina  radicalia , gongyli 
propagines  etc. , queis  foetus  includuntur , qui  eadem  simplici  ratione 
ex  secreto  evoluti  jam  organici  corporis  liquore  concreverunt  et  huic 
corpori  adhaerentes  ex  assimilatis  jam  hujus  corporis  particulis  prima 
vitae  capiunt  initia. 

Haec  propagationis  methodus  per  vegetabile  regnum  late  patet,  et  ve- 
getabilis in  concrementum  prona  materies  in  variis  organici  corporis 
spatiis  in  foetum  formatur,  qui  vitam  sub  circumstantiis  adeo  faventibus 
incipit  et  eandem  continuat.  Pertinent  huc  fungorum  innumerabiles 
catervae , quae  in  arborum  corticibus , in  truncorum  externa  et  aeri  con- 
tigua superficie,  in  ligni  putrescentis  dissoluta  compage,  in  frondium  et 
foliorum  sub  nemorum  humida  atmosphaera  productis  colliquam entis 
succrescunt,  in  diversas  corporum  organicorum  species  coagmentan- 
tur , et  evoluti  ephemerae  vitae  stadia  percurrunt. 

Tutius , certe  vegetabilium  embryones  corpori  materno  parasiticae  vel 
in  petiolorum  sulcis  vel  sub  foliorum  alis  vel  inter  bulborum  squam- 
mas , vel  et  in  radicum  nodis  depositi  crescunt  et  evolvuntur,  et  vel 
matri  adhaerentes  in  novas  plantas  formantur  vel  in  ejusdem  plantae 
ramos  propagantur , vel  stolonum  in  modum  ex  radicum  nodis,  ubi  hi 
aeri  atmosphaerico  contigui  sunt , in  aerem  erumpunt. 

Haec  organicorum  corporum  formatio  in  vegetabili  regno  diversimode 
varians  longe  majorem  foetuum  numerum  complectitur  quam  illa,  quae 
generatione,  quam  dicunt,  sexuali  producitur. 

In  hac  duplex  requiritur  fluidum,  quod  invicem  mixtum  in  organi- 
cum corpus  demum  succrescit;  duplex  ergo  etiam  requiritur  organum, 
quo  utrumque  fluidum  secernitur , et  novus  embryo  tum  demum  et  in  eo 
spatio  coalescit , ubi  et  quando  fluidorum  inter  se  diversorum  miscela 
contingit. 

Ex  his  fluidis  unum  est,  quod  una  cum  humorum  nutriendo  foetui 
inservientium  penu  et  organis  respirationi  inservientibus  communi 

tunica  continetur , femineum  dicitur , et  omnis  ad  generationem  appa- 
ratus, ovum  vocatur  sicut  et  organa,  quae  et  conservando  et  evolvendo 
ovulo  destinantur  organa  feminea  adpellantur. 

Ea  econtra  organa,  quae  liquidum  secernunt,  et  organis  muliebri- 
bus advehunt,  cujus  miscela  fluidum  femineum  in  determinatae  figurae 
corpus  concrescit,  mascula  vocantur. 


C A P U T II. 

De  generatione  Sexuali  ejusdemque  variis  modis. 

^i  Embryo  ex  duplici  materie  concrescit,  quae  geminis  organis  se- 
creta tum  demum  in  determinatae  figurae  corpus  coalescit,  ubi  eoedem 
materies  in  spatiis  organicis  sibi  invicem  miscentur , idem  generatione 
sexuali  ortus  dicitur. 

Multiformis  et  varius  est  hic  organorum  adparatus  in  organicis  cor- 
poribus, et  jam  inferiori  jam  superiori  magis  virium  organicorum  po- 
tentiae subjectus. 

In  vegetabilibus  liquoris  plastici  secretio  iisdem  automaticis  viribus 
commissa  est,  qum  et  succum  sugunt  nutritium  eundumque  per  textum 
folliculo  sum  et  vasa  movent;  in  supremis  quippe  suae  evolutionis  fastigiis 
explicatur  flos  sexualis  generationis  quasi  thalamus. 

Succus  plantarum  celluloso  contextu  et  vasis  motus  eo  tenuior  fit, 
quo  magis  idem  aeris  atmosphaerici  contactum  experitur , ut  primo 
lentae  combustionis  gradu  aurae  oxygenae  principium  attrahat,  et  sibi 
aduniat.  Hinc  radicum  capillaribus  fibris  ex  humo  suctus  liquor  per 
medullae  cellulosum  textum  elevatur,  in  ligni,  liberi,  et  corticis  vasa  transit, 
ex  iisque  in  tenuiori  folio  explicatur;  caulis  ascendens  tenuior  fit,  et 
tandem  calicem  corollae,  petala,  demum  organa  sexualia  progignit.  In 
caule  densior  plantae  humor  est , tenuior  fit  in  foliis , in  calycum  lobis 
et  petiolorum  tenuissima  membrana  adhuc  magis  attenuatur , et  aeream 
pene  formam  induit,  ubi  per  vasa  genitalium  organorum  deducitur. 

Varius  autem  est  organorum  genitalium  et  ad  se  et  ad  corporum  or- 
ganicorum individua  ratio. 

Sunt  organica  corpora,  ubi  organa  generationi  destinata  in  uno  eo- 
demque  individuo  conjuncta  sunt,  et  ubi  feminei  et  masculini  liquoris 
miscela  in  eodem  organico  corpore  locum  habet.  Hanc  fabricam  sexua- 
lem hermaphroditicam  nominamus.  In  vegetabilium  regno  hic  conjunc- 
tus organorum  sexualium  adparatus  in  plerisque  speciebus  reperitur, 
inter  animalia  nonnisi  in  Molluscorum  classe  haec  conjuncta  utriusque 
sexus  organa  adsunt. 

Sunt  autem  in  vegetabili  regno  individua , in  quibus  organa  sexualia 
sibi  adposita  mutuo  vasorum  nexu  cohaerent;  id  est,  ubi  utrumque 
* organum  eodem  perygynando  cingitur. 

Sunt  dein  alii  vegetabilis  regni  incolae,  in  quibus  quidem  uterque 
sexus  in  eodem  reperitur  individuo,  sed  sejunctis  genitalibus,  ita  qui- 
dem, ut  heic  masculinus  illae  foemineus  flos  explicetur.  JMonoicas  has 
Plantas  Linneo  duce  nominamus. 

Inter  innumeras  Plantarum  catervas  rarissimae  eae  sunt,  in  quibus 
ut  in  animalium  ordinibus  fere  omnibus,  et  ipsa  plantarum  individua 
uno  tantum  sexuali  organo  instructa  sunt , ita  quidem , ut  hoc  indivi- 
duum masculinum  duntaxat , illud  vero  femineum  tantum  florem  pro- 
gignat. Has  distincto  sexuali  organo  dotatas  plantarum  species  dioicas 
appellamus. 

Distinctus  Sexus  character  per  omnes  fere  animantium  classes,  si 
mollusca  sola  excipias , dominatur , et  ad  unamquamque  speciem  perti- 
nent mares  et  feminae,  quaf  mutua  in  se  propensione  feruntur,  et  di- 
versae indolis  commiscent  liquores , ex  cujus  particulis  novus  embryo 
exsurgit. 

Structuram  genitalium  vere  androgy nam  ostendunt  molluscorum  spe- 
cies vix  non  omnes ; observatione  vero  circa  generationis  actum  instituta 
compertum  fuit,  duo  semper  ejusdem  speciei  individua  congredi,  se 
mutuo  amplecti,  quin  et  multifido  pene  se  constringere,  atque  ita  non 
quidem  liquorem  genitalem  alternis  ductibus  commiscere,  sed  imper- 
foratis tantum  organi  genitalis  filamentis,  stimulo  duntaxat  a mechanica 
systematis  nervei  irritatione  profecto  foecundari. 

Ex  his , quae  modo  exposui , patet  generationis  corporum  organico- 
rum varios  modos  inveniri. 

Primum  et  quasi  inferiorem  generationis  modum  esse  illum,  qui 
extra  corpus  organicum  vita  praeditum  contingit,  ubi  decompositi  orga- 
nici corporis  moleculae  in  corpus  coeunt  vitae  capax , et  idonei  medii  ac- 
tione movendum.  Spontaneam  aut  aequivocam  generationem  adpellant. 

Praeter  hunc  formationis  modum , qui  tantum  inferioris  ordinis  or- 
ganismis convenit,  generationis  proprie  sic  dictae  species  distinguuntur 
in  generationem,  quae  sine  sexuum  concursu  contingit,  et  in  illam,  quae 
sexuum  officio  peragitur.  Exemplum  priorum  dat  regnum  vegetabile , 
quod  propagines,  gemmas , gongylos , bulbos  et  radicum  germina  produ- 
cit, quae  foetum  includunt,  qui  ex  secreta  vegetabili  materie  coagulata 
in  diversis  organici  corporis  spatiis  deponitur,  ibique  evolutus  crescit 
quasi  materni  corporis  integrantem  partem  constituens. 

Tandem  consideranda  venit  generatio  sexualis , quae  per  animale 
regnum  conservandae  speciei  unice  fere  pracest , et  quae  duobus  indivi- 
duis uni  mari  alteri  feminae  committitur , quae  mutuo  congressu  semina 
miscent,  et  individuum  novum  sibi  simile  generant.  In  vegetabili  vero 
regno  utplurimum  duobus  inter  se  distinctis  organis  perficitur,  quae  in 
eodem  plantae  individuo  collocantur. 


Vita  plantarum  aeque  ac  animalium  in  perpetuo  motu  consistit,  quo 
fluida  inter  rigidos  corporis  cancellos  aequabili  ratione  distribuuntur. 
Generantur  hi  motus  chemica  actione , quam  fluida  in  solidas  organici 
corporis  partes  exercent.  Haec  chemica  actio  nil  est  nisi  combustionis 
lentae  processus , cujus  vi  ex  ambiente  medio  aeris  atmosphaerici  princi- 
pium attrahitur,  fluidis  sub  aurae  forma  adhaeret,  et  pedetentim  deflagrans 
tandem  elementis  solidae  compagis  unitur;  quo  fit,  ut  haec  oxy  dentur, 
cohaesionis  vincula  superent,  in  cancellorum  relabantur  spatia,  et  me- 
chanicas exserant  contractionis  vires,  queis  fluidum  novo  impulsu  in 
rete  vasorum  adigitur,  et  per  venarum  et  vasorum  absorbentia  systemata 
rursus  communi  alveo  misceantur,  ita,  ut  oxydatae  particulae  ex  corpore 
organico  non  interrupto  ordine  excernantur , et  aliae  novae  in  eorundem 
locum  continuo  succedant.  Huic  virium  antomaticaruin  ordini  etiam 
liquoris  genitalis  secretio  debetur. 

CAPUT  III. 

De  sexu,  et  differentiis,  quae  a sexu  sunt. 

Materies  genitalis  sexualibus  organis  secreta  si  in  generationis  actu 
concrescit,  individuum  prodit  corporibus  simile,  quorum  liquoribus 
commixtis  ortum  debuit. 

Embryo  primis  a formatione  et  inchoatae  vitae  momentis  peculiari  sexu 
donatus  non  est , sed  genitalium  utriusque  sexus  rudimentis  instructus 
est  et  a virium  physicarum,  quae  vitam  et  partium  organicarum  evolu- 
tionem  moderantur,  quantitate  et  directione  dependet,  an  mas  au  vero 
femina  prodeat , id  est  an  utriusque  sexus  genitalia  evolvantur , an  vero, 
quae  mari , an  illae  quae  feminae  propria  sint , efformentur. 

Vires,  quae  vitae  praesunt  et  partium  embryonis  incrementum  opitu- 
lantur, duplici  modo  differunt;  vel  enim  cumulato  materiei  nutritiae 
penu  materies  ad  coagulandam  massam  vix  non  sufficit,  vel  allatum 
organo  masculino  oxygenium , ovi  materiem  firmius  coagulat  et  durius 
compingit. 

In  primo  casu  materies  organica  in  mollius  compingitur  foetus  cor- 
pusculum , in  quo  organa  succis  et  molliori  cellulosa  affatim  farciuntur, 
sed  in  quo  vires  desiderantur  partes  extendendi  et  organa  evolvendi. 
Hoc  femineae  fabricae  praecipuum  characterem  sistit. 

In  altero  casu  abundat  oxygenium  et  coagulans  principium , atque 
nutritia  organici  corporis  materies  in  certae  et  determinatae  figurae  or- 
gana elaboratur,  quae  versus  omnes  dimensiones  prolongantur.  Hoc 
masculinae  fabricae  verum  exemplar  exhibet. 

Cum  in  quovis  generationis  actu  vel  materies  genitalis  ovuli  abun- 
dare vel  oxy genii  vires  formatrices  hanc  superare  debeant,  raro  accidit , 
ut  inter  formandam  in  organismi  corpus  materiem  et  plasticas  vires  me* 
dium  quasi  servetur.  Hinc  in  primis  conceptionis  stadiis  vel  maris  vel 
feminae  organa  evolvuntur,  rarius  utriusque  ambiguo  nisu  prodeunt, 
et  hermaphroditus  uti,  dicunt,  nascitur. 

Per  totum  quidem  vegetabilium  regnum  hermaphroditica  genitalium 
structura  inter  individua  plurimarum  specierum  communior  est,  sed  hoc 

idcirco  contingit,  quod  in  plantis  organa  successivo  ordine  tardius 
evolvantur,  et  si  unum  officio  suo  jamdum  defungi  cessaverit,  quid? 
quod  destructum  jam  atque  a vegetabili  corpore  solutum  fuerit,  alterum 
auctis  vitae  motibus  ad  ulteriora  evolutionis  stadia  tendat. 

Hinc  licet  ovuli  rudimenta  in  pericarpii  cancellis  alveolisque  recep- 
taculi ante  infiorescentiam  adsint,  fructificatio  tamen  non  peragitur 
nisi  antherarum  polline  perfecto;  tum  demum  haec  secretoria  organa 
antherarum  folliculis  solvuntur,  in  stigma  decidunt,  et  liquorem  solis 
radiis  excretum  ejusdem  ductibus  committunt,  ut  germen  foecundetur. 

Hoc  ubi  factum  est,  emarcescunt  calycis  folia,  decidunt  petala  et 
omnis  genitalium  masculinorum  adparatus , quin  et  ipse  externi  geni- 
talis feminei  stilus  gangraena  solvitur,  et  jam  demum  idem,  quem 
haec  vasa  vehebant,  liquor  ad pericarpium  deducitur,  ubi  ad  ovulorum 
nutrimentum  impenditur. 

Ideo  ergo  in  vegetabili  regno  duplex  utriusque  sexus  adparatus  ge- 
nitalis sibi  vicinus  est,  ideo  et  ex  hoc  organorum  mutuo  influxu  foe- 
cundatio  oriri  et  potest  et  debet,  quia  utrumque  organum  vices  suas 
adimplet,  quin  functionibus  alterius  vel  minimum  detrahat,  cum  per- 
acta generatione  organum  masculinum  ab  individui  corpore  rejiciatur 
et  ille  idem,  qui  secernendo  genitali  liquori  inserviebat,  succus  evol- 
vendo et  maturando  foetui  impendatur. 

Et  revera  hunc  duplicem  genitalium  adparatum  naturam  et  per  reli- 
quas plantarum  classes  intendisse  videtur,  videmus  enim  etiam  eas 
plantas,  quae  unius  aut  alterius  genitalis  defectu  laborare  videntur , alte- 
rius quasi  rudimentum  ostendere;  videmus  plantas,  quae  nostro  sub 
coelo  nonnisi  flores  distinctis  sexubus  praeditas  proferunt,  inter  Tro- 
picos utroque  sexu  excellere  adeo,  ut  plures  plantae,  quae  monoicae  aut 
dioicae  in  hortis  nostris  proveniunt,  sub  calidiori  Zona  hermaphroditicae 
adpareant  (i). 


(i)  Observationes  non  rarae  extant»  quibus  evincitur,  Monoeciam  etDioeciam  plantarum  non  sexuum 
quodam  discrimine  niti,  sed  imperfectas  tantum  hermaphroditi  floris  evolutiones  sistere  — Forster 
observavit  multas  plantas,  quae  in  Americae  terris  flore  hermaphrodito  gaudent,  in  Insulis  australi- 
bus monoicas  dioicasve  formas  exhibere.  Vide  Bemerkungen  anf  einer  Rcise  uin  die  PVelb  p.  360.  — 
Thunberg  florae  Japonicae.  Lips.  t784*  8-  Edit.  praefat.  pag.  XXIII.  ejusdem  Certe  sententiae  gra- 
vissimus autor  est,  si  ait:  ,, attentiori  oculo  si  plantas  polygamas  perlustramus,  inveniemu9 
„ persaepe,  illos  flores  qui  alterutrius  tantum  sexus  esse  dicti  fuerint,  non  adeo  omnino  destitui 
„ genitalibus  vel  masculinis,  vel  femininis,  ut  vulgo  creditur;  saepe  enim  adest  rudimentum  sta- 

Demum  quis  nescit,  quam  mutabilis  in  plantis  et  inconstans  sit  sexus 
character,  si  in  pinguiori  solo  abundat  succi  nutritii  copia.  Hoc  succo 
vasa  distenduntur,  neque  in  summitate  organismi  eam  nanciscuntur 
subtilitatem , quae  ad  excernendum  tenuissimum  genitalem  liquorem  re- 
quiritur; hinc  videmus  et  stamina  et  pistillos  petalorum  formam  assumere 
et  secretum  inde  liquorem,  foecundandis  ovulis  plane  ineptum  esse  (i). 

Ita  et  succulenti,  qui  in  tenebris  evolvuntur,  plantarum  caudices 
evolvendis  genitalibus  et  formando  embryoni  minime  sunt  idonei. 

Quaeres : qua  ratione  liquor  antherarum  polline  secretus , generationi 
plantarum  aptus  sit  ? 

„ minum  et  fere  semper  rudimentum  pistilli,  e.  g.  in  Musa , quae"  revera  hexandra  est,  filamenta 
„ antherifera  semper  sex  cum  pistillo  adsunt,  licet  quinque  antherae  steriles  fuerint.  In  Palantia 
,,  Per  atro,  JDiospyro  , Actre  , Gouania , Begonia,  Fraxino,  Pisonia  semper  adsunt  pistilla,  quorum 
,,  quaedam  abortiunt,  ut  in  Pruno  ceraso  quandoque  et  plurimis  aliis.”  — Dahl  observat,  botan.  4. 
Hafniae  1787*  Rhodiolam  roseam  utplurimum  dioicam,  saepe  etiam  hermaphroditam  invenit.  — In 
floribus  femineis  coriariae  myrtifoliae  alias  dioicae,  antherae  steriles  reperiuntur.  — Medicus  intar 
numerosos  Gleditschiae  triacanlhi  flores,  quosdam  vidit  hermaphrodito  genitali  iustructos , addit 
raro  quidem  hoc  a botanicis  observari,  cum  vix  ulli  occurrit  millenos  huju.s  stipitis  flores  accura- 
tius' investigare,  credit  vir  sedulus,  idem  forsan  in  plurimis  vegetabilibus,  qui  ad  dioicas  plantas 
referuntur,  locupi  habere.  PJlauzenphysiolog.  Abhandl.  II.  Bdi  p.  15.  Camerarius  urticae  varias 
species  et  spinaciac  oleraceae  non  rara  individua  monoicas  genitalium  species  sistere  testatur.  Opus- 
culor.  1797-  p- 12. — Myricam  Galen  a Linneo  ad  Dioeciam  relatam,  hermaphroditicam  vidit  Schwarz 
Sweusk  Botanik.  — Bibes  alpinum,  quod  vel  polygamum  vel  dioicum  in  agris  nostri  sinvenitur, 
jn  horto  botauico  hafniensi  hermaphroditum  observavit  Hafn.  Daumarks  og  Holsleens  Flora  syste - 
matisk  beandeydet.  II.  Inter  E mpetri  nigri  flores  sexu  distinctos  Vahl  saepius  hermaphroditos  reperit 
Xanthoxylum  clavam  Herculis.  Muray  hort.  Goettihg.  et  Schelver  in  horto  botanico  Jenensi  her- 
maphroditam vidit.  Iresinen  celosiodem  Linneus  dioicam,  Schwarz  hermaphroditicam  describit. 
Obs.  botan.  p.  396.  Melothriam  pendulam  Linne  hermaphroditicam , Schwarz  monoicam.  Murra* 
polygamam  observavit. 

Hinc  Linneus  licet  Monoeciam  t)ioeciamque  peculiares  sui  systematis  classes  Constituerit,  ta- 
men characteres  naturales  ex  genitalis  utriusque  unione  vel  separatione  non  irritos  voluit;  quare 
inter  species  reliquas  monoicas  caricem  recenset  dioicam , inter  monoicas  urticas  etiam  dioicam 
refert,  inter  Slerculicis  hermaphroditas  Balanghas  et  foetidam  numerat  utrasque  monoicas  et  platani- 
foliam,  quae  observante  Jaquin  polygama  est.  Salix  hermaphrodita  inter  reliquas  venit  -dioicas 
species.  Veratrum  luteum,  quorum  omnes  flores  fertiles  vidit  Thunberg  , polygamis  accensetur, 
et,  cujus  flores  omnes  hermaphroditos  observavit  Gouan,  Cenchrum  racemosum  reliquis  ejusdem  ge- 
neris speci  ebus  merito  annumeratu!1. — Nec  rarUm  est  reperiii,  tinum  ulterumve  genitale  sterile  esse 
Ct  non  perfecte  evolutum:  sic  in  Chelone , Sesamo , Martynia  filamenti  quinti  rudimenta  duntaxat 
conspiciuntur;  quin  et  in  eodem  individuo  flores  fertiles  perfecte  hermapliroditici  et  steriles  quin  pt 
plane  monstrosi  et  genitalibus  carentes  conspiciuntur:  Lxemplo  sint  Rhamnus  Saxalilis  Hyacinthus 
tomosus  et  plures  alii , in  quibus  ob  nutritiae  non  raro  materiei  abundantiam , ex  staminibus  anthe- 
risque  pectariorum  variae  species  et  petala  producuntur. 

(r)  Ricinus  communis  in  horto  botanico  Jenensi  pinguiori  solo  enatus  flores  hermaphroditos 
produxit  quidem,  sed  fructus  immaturi  deciderunt. 

Resp.  Hic  liquor  vasa  transiens  oxygenam  auram  sugit,  quo  tenuior 
fit,  cum  plantae  folia,  calicem,  et  petala  permeat,  hujus  aurae  principio 
magis  adhuc  impregnatur , quo  rarissimus  liquor  et  fere  aeream  adeptus 
expansionem  in  stamina  transit , et  per  subtilissima  anther arum  organa, 
quae  sub  pulvisculi  specie  nobis  adparent,  excretus  a pistilli  ductibus 
sugitur,  et  ad  ovula  transfertur. 

Haec  ovula  liquore  genitali  scatent  scilicet  hydrocarbonico;  quodsi 
jam  oxygenatus  tenuissimus  liquor  huic  affunditur,  ille  oxy datur,  et 
concrescit  in  plantae  formam,  illi  similem,  ex  qua  hic  liquor  secretus  fuit. 

Cum  sexus  praecipua  officia  in  eo  consistunt,  ut  femineus  desoxyda- 
tam  largiatur  materiem,  masculinus  vero  oxygenantem  affundat  liquorem, 
patet  embryonem  nasci  non  posse,  nisi  uterque  sibi  liquor  admisceatur, 
utrumque  autem  liquorem  in  eodem  organo  adesse  non  posse,  cum  se 
invicem  attrahant  et  statim  immutent.  Hinc  ejus  secretionem  in  regnis 
organicis  diversis  organis , quin  et  diversis  individuis  committi  debuit. 

Quodsi  generatio  embryonis  vegetabilis  in  plantis  viribus  automaticis 
peragitur , in  animali  regno , licet  liquorum  genitalium  secretio  vasorum 
actione  quoque  sola  perficiatur,  ipsa  tamen  spermatis  secreti  emissionem, 
et  utriusque  genitalis  liquoris  commixtionem  nerveo  systemati  confidit 
sagax  natura. 

Prodeunt  quippe  ex  primigenia  ovuli  evolutione  characteristicae  se- 
xus notae,  quae  cuilibet  individuo  propriae  sunt,  et  cujusvis  praecipue 
in  generationis  actu  partes  concernunt. 

Femina,  quemadmodum  ejusdem  genitalia  organa  ex  materiei  orga- 
nicae excessu,  viriumque  plasticarum,  ut  ita  dicam,  defectu  ipso  interno 
cavi  abdominalis  aestu  in  latum  expansa  fuerunt,  ita  et  his  praecipue 
notis  a viro  discernitur,  quod  materiae  organicae  ditior  penus,  et  virium 
vitalium  imbecillitas  per  totum  feminae  organismum  dominetur. 

Vir  econtra  organicae  materiei  excessum  non  ostendit,  qui  vitae  viri- 
bus non  elaboretur,  hinc  et  vasculosi  et  nervosi  systematis  longior  pro- 
ductio et  major  utriusque  systematis  versus  peripheriam  corporis  ener- 
gia ut  nota  discernens  habitus  masculini  revera  habetur. 

Femina,  cum  ipsa  in  generationis  actu  penum  organicae  materiei 
suppeditet,  et  increscenti  in  utero  foetui  continuo  largiatur,  ipsa  hac 
materie  abundat,  et  quae  vitae  processu  chemico  oxydantur  particulae,  eae 
excretoriis  organis  eliminantur,  atmosphaerain  circa  femineum  corpus 

constituunt , quse  oxygenio  suturata  principio  adeo  non  sunt , ut  illud 
ex  analogis  halitibus  fortius  non  attrahat. 

Virecontra,  sicut  ille  in  generationis  actu  materiem  tantum  praebet, 
quae  oxygenio  abundans  plasticas  in  ovuli  contenta  vires  exercet , ipse 
hoc  oxygenio  scatet,  quo  non  tantum  propria  corporis  organa  magis 
evolvuntur , sed  quo  etiam  nerveum  systema  praecipuo  versus  corporis 
peripheriam  robore  excellit  adeo,  ut  atmosphaera,  quae  viri  corpus  cingit, 
oxygenio  principio  constanter  abundet. 

Inde  derivari  debent  physicae  rationes , cur  mutua  versus  se  propen- 
sione ferantur  utriusque  sexus  individua,  cur  mutuo  se  quaerant,  unde 
amor , quem  dicimus , sexualis  oriatur , qui  in  humana  specie  sublimio- 
ribus decori  ideis  sociatus  conjugalis  amoris  vincula  progignit.  Nimirum 
atmo sphaerae , quae  utriusque  sexus  cingunt  individua,  vi  quadam  se 
mutuo  attrahunt,  se  penetrant ; hinc  physica  quaedam  utriusque  atmos- 
phaerae  saturatio , cum  oxygenium  abundans  maris , quod  parciori  hydro 
carbonato  azoto  cohaeret,  se  uniat  hydrogenio  corporis  feminei,  quod 
oxygenio  principio  non  saturatur. 

Atmosphaeris  confluentibus  ipsa  viri  et  feminae  Corpora  versus  se 
mutuo  tendunt  et  cum  idem  sit  nervei  systematis  character  * se  mutuo 
adpetunt,  in  amplexus  ruunt,  et  in  unionem  trahuntur. 

Inter  omnia  organa  vires  hae  attractrices  praecipue  genitalibus  compe- 
tunt ; sunt  enim  haec  organa  ultimis  systematis  arteriosi  ramis  et  nervi 
sympathici  surculis  instructa.  Hinc  phantasiae  vi  per  nervi  sympathici 
propagines  in  genitalium  vasa  agitur,  haec  concitatiori  motu  contrahuntur, 
et  sanguinem  in  minima  vascula  et  in  corporum  cavernosorum  penis  et 
clitoridis  cellulosum  textum  propellunt,  erigitur  penis , tenduntur  nym- 
phae, et  membrum  genitale  maris  vaginam  ingreditur  Uteri , in  qua  mutuo 
corporum  influxu  phantasiae  effervescentis  conatu  et  genitalium  externa 
irritatione  ex  vesiculis  seminalibus  semen  per  colliculi  seminalis  canales 
ejicitur,  et  per  urethrae  ductum  in  vaginae  transfertur  ampullam,  ubi  uteri 
cervix  oestro  venereo  hians  idvm  recipit  atque  ad  ovaria  ipsa  transmittit. 

Valde  verisimile  est,  eodem  tempore,  quo  generationis  actus  perfi- 
citur , simul  et  uteri  tubas  turgere  et  ovariis , cui  fimbria  una  alterave 
adhaerescit,  firmiter  adplicari,  ut  iisdem  seminalis  aura  ad  ovarii  peri- 
tonealem tunicam  usque  vehatur,  quorum  cellulas  penetrans  ovorum 
intus  latentium  unum  alterum  ve  foecundat. 

Sperni  a virile  testiculis  secretum  ex  albuminosa  constat  materie , quae 
adhaerentis  ipsi  oxygenii  copia  primos  coagulationis  gradus  monstrat 
aeri  expositum.  Haec  albuminosa  seminis  colluvies  fortem  halitum  emittit, 
qui  aliud  nil  est,  nisi  vapores  albuminis  cum  hoc  oxygena  aura  sese 
unientes  et  avolantes ; hinc  fit , ut,  quae  fluida  restat  pars  in  liquidam 
massam  dissolvitur,  quae  antehac  firmius  concreta  fuerat. 

Eadem  plane  ratione  in  generationis  actu  sperma  in  sinum  mulie- 
brem effusum  induas  transit  partes,  volatiliorem,  quam  auram  seminalem 
merito  nuncupamus,  quae  ex  albuminosis  et  oxygenatis  constat  vapo- 
ribus. Hi  per  uterini  cervicis  canalem,  uteri  corpus  et  tubas  ad  ovaria 
transferuntur,  et  per  ovuli  membranas  transientes  foetum  efformant. 
Altera  autem  seminis  iluidior  materies  ex  muliebri  genitali  iterum 
effluit  ad  generationis  negotium  inepta  et  verae  seminalis  aurae  duntaxat 
vehiculum. 

Vir  organo  respirationis  ampliori  praeditus  oxygenio  abundat. 

Femina  ampliore  digestionis  officina  et  arctiore  thorace  instructa^ 
hydrocarbone  azotico  id  est,  materie  animali  nutritia  scatet. 

Possumus  ergo  nostro  sensu  affirmare  materiem  corporis  virilis  ex 
hydrogenio  oxygenato  cum  oxygenii  non  saturati  excessu,  illam  autem 
corporis  feminei  ex  hydrogenio  pariter  oxygenato  sed  hydrogenii  prin- 
cipii excessu  constare. 

Haec  autem  constans  est  sexus  utriusque  ratio,  ut  scilicet  eadem  par-» 
tiuni  constituentium  proportio  ubique  inveniatur. 

Hoc  hydrogenium  oxygenatum  cum  hydrogenii  excessu  format  mu- 
lieris atmosphaeram , quam  negativam  appellare  liceat. 

Idem  cum  oxygenii  excedentis  praecellentia  atmosphaeram  viri,  quam 
positivam  nuncupes. 

Est  ergo  juxta  propositam  sextis  physiologiam  construendi  metho- 
dum, affinitas  inter  utriusque  sexus  atmosphaeras,  quae  ubi  se  uniunt  se 
penetrant  mutuo  conatu,  et  hinc  physica  ratio  redditur,  cur  duo  diversi 
sexus  individua  se  mutuo  quaerant , et  sibi  vicina  ad  se  attrahantur. 

Cum  corporis  ipsa  materies,  ejusdem  in  utroque  sexu  sit  indolis, 
par  ratio  est  , cur  utriusque  sexus  individua  mutuis  in  se  amplexibus 
ferantur,  et  se  conjungere  annitantur. 

Demum  cum  sanguis  et  lympha , quae  systemate  vasculoso  celluloso- 
que  continentur,  et  fluidum  tenuissimum , quod  nerveam  substantiam 

«replet  eodemque  conducitur,  ejusdem  naturae  sit,  liquet,  cur  corporis 
«organa,  quae  maxima  sensibili  tate  gaudent  , praecipue  ad  unionem  ten- 
dant et  oestri,  quem  dicimus,  pruritu  maxime  afficiantur. 

* Hinc  praecipue  genitalia  nervorum  sympathicorum  actione  in  orgas* 
mo  venereo  afficiuntur,  et  tenuissima  diversae  indolis  fluida  se  mutuo 
penetrant,  et  unione  facta  saturantur,  qua  vi  vasorum  energica  in  im- 
mensum aucta  tandem  liquores  genitales  in  diversis  sexus  utriusque 
corporibus  secreti  sibi  miscentur. 

Hi  liquores  fluida  referunt  ejusdem,  qui  corpus  utrum  que  consti- 
tuunt naturae,  hinc  et  illi  liquores,  uti  organa  se  mutuo  quaerunt,  se 
penetrant,  coagulantur,  et  in  novum  corpus  utri  que  generanti  simile 
coeunt,  quod  in  materno  receptaculo  vitam  inchoatur  et  continuat. 

Est  ergo  prima  viri  concupiscentia  prima  in  feminam  actio,  primus 
generationis  gradus.  Subtiles  corporum  halitus  se  mutuo  penetrant, 
mutuo  se  uniunt. 

Augetur  hic  actus,  si  corpora  sibi  junguntur,  et  consumatur  effuso 
iitroque  genitali  liquore , quo  et  nervei  et  vasculosi  systematis  secretiones 
se  penetrant,  et  quasi  satiantur  in  virium  indifferentismum  abeuntes. 

Sicut  enim  ipso  generationis  actu  omnis  mutuae  concupiscentias  affec- 
tus cessat,  ita  hoc  ipso  actu  liquorum  genitalium  mutuis  elementis  satu- 
ratis embryo  coagulatur,  indifferens  sexu  et  revera  aphroditus. 

Sed  ab  hoc indifferentismi  puncto  duplex,  qui  hunc  produxit,  virium 
summa  oppositis  se  fugit  directionibus,  quo  fit,  ut  ex  aphrodito  embryo- 
nis corpore  vel  virilia  vel  feminea  genitalia  efformentur,  prout  vel  posi- 
tivae vel  negativae  vires  excedant. 

Est  profecto  summa  nostra  attentione  dignum  phaenomenon  in  mutuo 
duorum  individuorum  ad  generandam  prolem  congressu  vires  negativas 
in  corpore  femineo  vires  positivas  in  corpore  masculino  quaerere , et  in 
actu  generationis  ipso  formato  embryone  conquiescere : procedunt  scili- 
cet, ab  uno , qui  indifferens  nominari  meretur,  puncto  utraeque  vires , se 
fugiunt  quasi  oppositis  et  Contrariis  polis,  se  iterum  quaerunt,  se  uniunt 
et  in  indifferentismo  dissolvuntur.  Quod  si  chemico  uti  hic  idiomate 
licet,  augetur  in  feminino  corpore  excessus  oxygenati  hydrocarbonii, 
in  viro  hydro carbonatioxy genii  abundantia,  ergo  a puncto  saturationis, 
qui  est  revera  hydrogenii  oxys,  transeunt  auctae  vires  versus  utrosque 
polos , quorum  unus  in  corpore  femineo  est , ubi  excessus  hydrocarbonii 

oxygenati , et  alter  ubi  oxygenii  hydrogenati  abundantia  reperitur.  An* 
getur  in  polo  negativo  hydrocarbonii , in  positivo  oxygenii  excessus , quo 
fit  ut  et  affinitas  eo  usque  increscat , donec  versus  se  poli  attrahantur , ite- 
rum hydro carbonii  oxys  oriatur  et  cum  eo  in  puncto  indifferentias  virium 
simul  novus  embryo  nascatur. 

Sed  vix  non  organica  duplex  materies  in  foetum  coaluit,  cum  in  eodem 
momento  a medio  saturationis  puncto  jamdum  vires  versus  exteriora  ten- 
dant , et  nunc  novi  foetus  sexum  determinent , cum,  quae  versus  positivum 
polum  tendunt,  .organicas  vires  masculinum,  illae  vero,  quae  negativum 
appetunt , femineum  sexum  producant. 

Nec  minus  observari  meretur  ea , quae  inter  singula  sexus  organa  ad 
genitalem  adparatum  pertinentia  in  ipso  ad  generandam  prolem  congressu 
obtinet  attractio : Ita  urethra  virilis  vaginam  ingreditur , positivum  ergo 
analogo  negativo  organo  unitur.  In  eodem  actu  simili  ratione  testes 
semen  excernunt,  ovaria  plasticam  foetus  materiem;  hic  ductu  deferente 
illa  tubis  ad  uterum  ducitur.  Repraesentans  organum  colliculi  seminalis 
liquor  ad  vaginalem  portionem  adpellit,  organum  quod  colliculo  seminali 
negative  respondet. 

Potest  ergo  dici  in  congressu  sexuali  organum,  quod  positive  evolu- 
tum est  seu  masculinum  alterum  quaerere,  quod  negative  expansum 
femineum  audit  atque  in  hac  conjunctione  demum  sexus  utriusque  orga- 
na ea  valere  energia , quae  ad  producendum  foetum  requiritur. 


CAPUT  IV. 

De  Corpore  maris  et  feminae. 

Q uemadmodum  foetus  masculinus  ob  oxygenii  materiem  sui  corporis 
organicam  formantis  eandemque  firmius  coagulantis  abundantia  coaluit, 
ita  et  in  evolutione  hujus  corporis  notae  satis  distinctae  adparebunt,  quas 
organorum  praecellentiam  arguant , quibus  haec  huic  aereo  principio  prae 

ceteris  propria  energia  debetur.  Econtra , cum  materiei  organicae  plasti- 
cae et  nutritiae  excessus  in  femineo  corpore  characteristicum  monstret 
discrimen , 'hujus  .corporis  incrementum  ea  praecipue  evolvit  et  explicat 
organa,  quae  accumulandae  huic  materiei  praepriinis  destinantur. 

Corpus  masculum  organis  respirationis  praecipue  excellit , corpus  vero 
femineum  digestionis  instrumenta  et  omnem  nutritionis  apparatum  prae 
ceteris  evolvit. 

§.  i.  De  cavo  pectoris . 

Quando  osseum  thoracis  fundamentum  considerantes  trunci  inter  se 
partes  in  utriusque  sexus  individuis  conferamus , feminei  pectoris  cavum 
virili  longe  angustius  esse  atque  ex  omni  parte  thoracem  femineum 
contrahi  et  coarctari  in  aperto  est. 

Quodsi  diametrum  pectoris  feminei,  quas  sterni  a vertebrali  columna 
distantiam  determinat , metimur , hoc  discrimen  praecipue  occurrit  adeo, 
ut  hanc  pectoris  ad  reliquum  corporis  rationem  characterem  vere  mulie- 
brem pronunciare  non  verear.  — Est  autem  feminei  pectoris  cavum 
secundum  diversas  ejus  dimensiones  arctius  virili  et  inulto  angustius  in 
parte  superiori,  qua  costae  binae  superiores  cum  sterni  manubrio  nectuntur ; 
est  in  parte  media,  ubi  costae  verae  ipsi  sterni  corpori  uniuntur,  et  in  in- 
feriori denique  thoracis  regione , qua  costae  spuriae  cartilagines  reliquis 
costis  se  annectunt,  eadem  ratio  est. 

Costarum  et  sterni  peculiaris  structura,  quam  alio  loco  (i)  exposui, 
has  praecipue  differentias  gignit,  cui  accedit  situs  harum  partium  pro 
sexu  diversus.  Cum  enim  costae  femineae  a virilibus  et  ratione  longitu- 
dinis (2)  et  ratione  curvaturae  (3)  et  ratione  insertionis  tantopere  distin- 
guantur , quantum  inde  discriminis  in  constituendo  pectoris  cavo  deri- 
vetur, nemo  non  videt. 

Sunt  equidem  appendices  costarum  cartilagineae  in  feminis  majores 
et  longiores  et  hinc  majori  thorax  muliebris  dilatationi  idoneus  est , non 
autem  id  ita  intelligi  debet,  ac  si  inferior  pectoris  muliebris  ambitus 
virilis  thoracis  molem  etiam  servata  corporis  proportione  excederet; 


(1)  In  dissertatione  inaugurali : De  discrimine  sexuum  praeter  genitalia.  Mog.  i788«  8*  0-3o.  seq. 

(2)  L.  cit.  pag.  43. 

(3)  L.  cit.  pag.  42. 

tantum  enim  abest,  ut  virili  robnr  adaequet,  ut  vix  duas  tertiasve  cavi 
pectoris  muliebris  partes  attingat. 

Licet  autem  tantae  cavi  thoracis  in  sexu  Femineo  angustiae  costarum 
magis  retrorsum  cedentium  forma  (i)  aliquo  modo  compensentur,  tamen 
haec  pectoris  figura  thoracem  quidem  mobiliorem  sed  minime  eundem 
ampliorem  reddit. 

Quem  modo  exhibui  characterem  sexus  a cavi  thoracis  desumptum* 
dubium  et  aequivocum  facile  pronunciabit,  qui  viva  individuorum  sexu 
distinctorum  corpora  secum  contulerit,  vereor  enim,  ne  de  externo  tho- 
racis ambitu  vera  nos  dixisse  affirmet;  juvat  igitur  monuisse , me  non  de 
thoracis  circumferentia,  utpote  quae  apposito  mammarum  volumine 
insigniter  ampliatur , sed  unice  de  partibus  pectoris  viscera  immediate 
continentibus  dixisse,  et  circa  pectoris  cavum  unice  versatum  fuisse. 

Ex  his  patet  ulterius  etiam  vitalia  organa,  quae  arctiore  femineo  pecto- 
re coercentur,  minora  esse:  sic  pulmones  volumine  minores,  cor  et  vasa 
majora  minoris  diametri  esse  observatio  ostendit.  Haec  cavi  pectoris  dis- 
crimina eo  magis  elucescent,  si  exquisitior  per  omnes  corporis  artus 
muliebris  structura  dominetur , evanescent  differentiae  in  viraginibus  et 
feminis  ad  habitum  virilem  propius  accedentibus , quae  proin  in  determi- 
nandis sexuum  differentiis  tanquam  specimina  aestimari  nequeunt. 

(j.  2.  JDe  cavo  abdominis. 

Constituitur  cavum  abdominis,  si  solida  spectemus,  versus  poste- 
riora vertebris  lumborum  et  in  regione,  quam  hypochondriacam  nomi- 
namus , cartilagine  sextae  et  septimae  costae , porro  costis  octava , nona , 
decima,  undecima  et  duodecima. 

Reliqua  cavi  abdominalis  integumenta  efformant  lacerti  musculosi 
diversis  fibrarum  directionibus  sibi  impositi,  et  versus  anteriora  horum 
musculorum  sibi  implexi  tendines.  His  pone  columnam  spinalem  in  ipso 
abdomine  quadratus  lumborum  et  psoas  uterque  incumbit,  in  inferiore 
vero  lumborum  regione  externa  communis  longissimi  dorsi  et  sacrolum- 
balis  venter  adponitur,  et  denique  tendinea  musculi  latissimi  dorsi  ex- 
pansione insternitur.  Superius  diaphragmate  clauditur  cavum,  inferius 
pelvi. 


(2)  L.  cit,  pag.  42. 

Thoracis  feminei  fabrica  jam  exposita  docuit  eundem  virili  multo 
magis  coarctatum  fuisse,  et  ex  iis,  quae  alibi  circa  pelvis  pro  sexus  ratione 
differentiis  observationibus  edoctus  sanci  vi,  manifesto  constitit  pelvin 
quidem  majorem  corporis  rationem  utplurimum  servare , minoris  autem 
ambitum  ad  omnem  dimensionem  in  feminis  dilatari. 

Ex  hac  firmissimarum  partium  indole  et  inter  se  ratione  praecipuum 
sexus  discrimen  derivatur,  quod  prae  ceteris  statim  in  oculos  incurrit,  et 
viro  roboris  dignitatem,  feminae  amabilem  infirmitatis  speciem  conciliat; 
tanti  enim  momenti  haec  fabricae  ad  sexus  differentiam  constituendam 
diversitas  est,  ut  et  artifices  in  fingendis  hominum  simulacris,  huc  om- 
nino oculum  et  operam  convertant,  et  pulcritudine  studentes  spectabilem 
reddere  et  pro  viribus  exprimere  hoc  sexus  discrimen  allaborent. 

Nimirum  Pectus  viro  altius  est,  pelvis  hinc  ad  thoracem  ratio  minor, 
hinc  si  virum  spectemus,  videmus  abdomen  superius  porrecto  pectore 
inferius  restricta  pelvi  terminari,  quo  fit,  ut  abdominales  muscidi  et 
quae  his  insternuntur  integumenta  communia  a vasto  thora„cis  inferioris 
termino  versus  ilii  et  pubis  ossa  obliquo  ductu  descendant  ita  quidem  , ut 
Versus  superiora  diameter  abdominis  insigniter  accreverit,  et  linea,  quae 
parietis  abdominis  anterioris  inclinationem  secuta  versus  pubem  pro- 
grediatur, producta  cum  linea  centrali  corporis  in  angulum  concurrat. 

In  feminis  econtrario , maxime  si  plano  horizontali  supinae  incumbant, 
ut  intestina  anteriorem  abdominis  partem  non  protrudant,  linea  horizon- 
talis tabulae,  vel  centralis  corporis  et  illa,  quae  per  sterni  medium  et  pubis 
synchondrosin  ducitur,  sibi  parallelae  decurrent , et  etiam  anterius  trunci 
feminei  planum  in  horizontali  situ  erit.  — Hinc  sequitur  partem  supe- 
riorem cavi  abdominalis  angustiorem  esse  in  feminis  ac  in  viris , in  qui- 
bus eadem  abdominis  pars , quae  diaphragmatis  fornice  et  costis  inferio- 
ribus comprehenditur,  extensis  hypochondriis  amplior  multo  et  spatio- 
sior est. 

Si  igitur  de  cavi  abdominalis  figura,  quae  in  feminis  obtinet,  dicamus, 
illud  cylindri  excavati  speciem  aemulari  et  cylindricum  fere  a diaphrag- 
mate ad  superius  pelvis  ostium  decurrere  pronunciabimus.  In  viris  idem, 
quo  pelvi  propius  est,  eo  angustius  redditur  adeo  quidem,  ut  totum  ab- 
dominis cavum  et  qui  hoc  investit , saccus  peritonei  in  viris  pyriformis 
sit  basi  ejusdem  versus  diaphragmatis  musculum  versa,  cervice  autem 
in  pelvi  desinente;  in  feminis  vero  huic  figurae  minus  conveniat. 

Regionis  supernae  abdominalis  latus  utrumque,  quod  hypochondria 
vulgo  appellant,  costae  spuriae  inferiores  constituunt^  Cum  autem  eaedem 
in  viris  magis  versus  inferiora  descendant , et  ad  anteriora  ducantur , in 
feminis  vero  ob  majorem  decrescentiae  rationem  osseae  costarum  partes 
lateribus  tantum  sustinendis  impendantur,  hinc  fit,  ut  hypochondria 
muliebria  maximam  partem  attactu  mollia  sint  et  praecipue  tendineis 
musculorum  abdominis  expansionibus  et  retrorsum  musculoso  longissi- 
mi dorsi  et  sacrolumbalis  ventre  impleantur,  cum  costarum  pars  ossea 
majori  proportione  diminuatur. 

Regio,  quam  epigastricam  vocant,  in  femineo  sexu  ratione  habita  ad 
distantiam  a pelvi  altius  sita  est;  sive  linea,  quae  a monte  veneris  ad 
cordis  scrobiculum  ducitur,  multo  ac  in  viris  longior  est,  econtra  illa, 
quae  a cordis  scrobiculo  ad  fossam  jugularem  pertingit,  dimensione  insti- 
tuta brevior  semper  reperietur. 

Etiam  anterior  epigastrii  pars  in  muliere  formae  praestantis , ubi  ad 
hypochondria  deflectit,  cartilaginibus  tantum  sustineri  accuratiori  inda- 
gine patebit,  cum  in  viri  robusto  corpore  osseae  costarum  partes  vix 
non  ad  ipsum  epigastrium  producantur. 

Quod  autem  cavo  abdominis  feminei  ex  angustia  inferni  thoracis  de 
partis  superioris  amplitudine  decedit,  id  acquirit  majore  longitudine ; linea 
enim,  quae  diaphragmatis  a pelvis  fundo  distantiam  assignat,  major  est 
ac  eadem  in  viris;  quod  discrimen  jam  supra  in  iis  sceleti  partibus  ad- 
notavi,  quae  ad  efformandam  hujus  cavitatis  basin  solidam  impenduntur. 

Quae  abdominis  cavo  includuntur  viscera,  accurate  loci  illius,  quem 
occupant,  rationem  servant:  ita  cum  hepar  in  superiore  abdominis  cavo 
sub  arcuato  septi  transversi  fornice  situm  sit , et  cum  haec  pars  abdominis 
angustior  in  feminis  est,  quam  in  maribus,  minorem  quoque  hoc  viscus 
ad  cetera  rationem  habet,  et  minori  volumine  comprehenditur. 

Intestinorum  autem  tractus,  qui  ratione  longitudinis  pro  subjecto- 
rum diversorum  habitu  varie  ludit,  constanti  ratione  in  feminis  major 
est,  et  latiori  mesenterio  firmatur,  quod  ex  sinistra  spinae  regione 
longiori  ductu  oblique  versus  regionem  iliacam  dextram  descendit. 

Accedit,  quod  inter  rectum  intestinum  et  vesicam  organa  genitalia 
in  abdominis  cavum  ascendant , et  peritonei  laminis  ita  involvantur , ut 
non  solum  uterus  hac  membrana  obducatur , sed  et  tubae  hac  ipsa  exci- 
piantur, in  cavum  peritonei  aperiantur,  libere  fluctuent  et  ligamentis 

ex  peritoneo  laxius  formatis  cum  utero  pelvis  minoris  lateribus  annec- 
tantur. t ■ 

De  liene,  renibus , capsulis  suprarenalibus,  pancreate  discrimen  nul- 
lum, quo  sexus  distingui  possit , assignare  audeo.  Vesica  urinaria  in 
feminis  partu  defunctis  in  volumen  majus  non  raro  extenditur. 


De  vasculoso  systemate  et  celluloso  textu . 


Relativae,  quas  circa  sexum  in  corporibus  maris  et  feminae  anatome 
detegit , differentiae  praecipue  circa  nutritionis  organa  manifestius  evol- 
vuntur. 

Vir  corde  et  pulmonum  volumine  feminam  superat,  atque  exinde 
jam  concludere  licet,  vasorum  systema  in  corpore  masculo  majus , et  cum 
propria  et  quasi  insita  virtute  propagetur,  in  plures  et  numerosiores 
ramos  spargi,  quam  in  feminis. 

Et  revera,  quod  ratio  conjicere  sint,  confirmat  observatio.  Truncos 
arteriarum  et  majores  et  saep enumero  magis  flexuosos  procedere,  in 
plures  ramos  distribui , ramos  magis  elongari , numerosiores  et  densiores 
retiformes  plexus  formare  , in  oculos  incurret , si  virile  corpus  cum  fe- 
mineo habito  ad  systema  vasorum  respectu  conferamus. 

Econtra  in  corpore  femineo  arteriarum  trunci  minores , rariores , et 
minores  ramos  producunt,  rami  breviores  remanent,  non  ita  in  longum 
protenduntur , et , quae  formant  in  organis , retia  minus  densa  citius  in 
cellulosam  telam  dissolvuntur. 

Possumus  ergo  corpus  virile  inter  et  femineum  hoc  praecipuum  dis- 
crimen statuere , quod  in  illis  systema  vasorum  praecipue  evolvatur , et 
laxior  cellulosus  textus  in  densiores  quasi  canales  compingatur,  cum 
econtra  in  feminis  haec  eadem  tela  cellularis  laxior  et  rarior  in  majus  vo- 
lumen diducatur , et  vasa  citius  in  eandem  transeant  et  quasi  solvantur. 

Haec  cellulosi  textus  laxioris  in  feminis  abundantia , qu se  diversis  eo- 
rundem organis  interponitur,  corporis  feminei  praecipuum  characterem 
sistit,  neque  enim  vasorum  systema  solum,  sed  et  fibra  muscularis , mem- 
branae et  aponevroses , osseum  syntagma , et  cutis  integumentum  in  rario- 
rem, abundantiorem,  et  laxiorem  cellulosam  distrahuntur. 

Hoc  in  vasorum  systemate  discrimen  rationem  nobis  praecipuam  sistit 
diversae  organorum  evolutionis  quae  in  diversis  individuis  ratione  sexus 
contingit.  Ex  systemate  enim  hypogastrico  nascuntur  in  pelvis  interno 

cavo  arteriae  uterinae  numerosiores  quidem  sed  breviores , qui  utero  inse- 
runtur , et  spermatica  vasa , quae  in  ovaria  transeunt , non  minora  tan- 
tum sunt , utpote  quae  in  abdomine  remanent , sed  et  citius  in  cellulosam 
dissolvuntur.  Econtra  in  viris  evanescunt  rami  analogi,  qui  ad  prostatam 
glandulam  feruntur,  ratione  diametri , licet  iidem  in  numerosiores  plexus 
abeant,  ac  arteriae  uterinae  majores  in  feminis,  qui  citius  in  uteri  cel- 
lulosum textum  sese  dissolvunt.  In  maribus  simili  ratione  pudenda 
communis  elongatur , ex  pelvis  inferiori  apertura  circa  ischii  ossa  versus 
anteriora  ducitur  et  denique  in  profundas  penis  et  urethrae  arterias  con- 
tinuatur , cum  econtra  in  feminis  haec  arteria  minor  in  breviori  clitoride 
evanescat.  7 : : 

Certe  diversam  organorum  genitalium  evolutionem  in  diversis  pro 
sexu  corporibus  ab  hac  diversa  vasorum  energia  mediatius  dependere, 
non  est  quod  ulteriori  ratiocinio  evincam. 

< • ’ ■ * . \) ".rG,;v  t!  ■ 'v  > 0.1.':  /'■  : 1 . ....  ; .;'r 

§.  4.  De  systemate  nerveo. 

Pars  corporis  humani  nulla  est,  quae  in  diversis  individuis  in  aliam 
quandoque  formam  non  immutetur;  verum  fabrica  encephali  adeo  sibi 
constans  est,  ut  nonnisi  raro  vel  tantilla  a consueta  structurae  norma 
aberratio  inveniatur ; neque  enim  a sexu  ulla  partium  encephali  differen- 
tia est,  praeterquam  quod  in  feminis  formae  venustioris  lobi  cerebri  medii 
minores  sint  ac  in  viris.  Hoc  discrimen  ex  facta  de  cranio  feminino  ob- 
servatione deducitur , quae  arctius  idem  anterius  esse , et  os  sphenoideum 
minus  cranii  ossibus  interponi  nos  docuit» 

III.  Soemmerring,  cujus  magnus  certe  semper  in  indaganda  encephali 
structura  labor  fuerat,  plurimorum  encephalorum  pondera  absoluta, 
quae  ipse  statera  inquisiverat , mihi  communicavit,  neque  mihi  has  viri 
ili.  observationes  imposterum  prosequendi  defuit  occasio.  Plura  quoque 
et  ego  libra  emensus  sum , et  inveni  quidem  semper  cerebrum  femineum 
pondere  levius,  sed  haec  ponderum  differentia  vix  tanta  erat,  ut  habito 
ad  totum  corpus  respectu  ponderosius  virile  encephalum  dici  potuis- 
set (1),  quinimo  adducor  ad  credendum  encephali  feminei  pondus  ratione 
ad  totius  corporis  massam  instituta,  virile  cerebrum  superare. 

(1)  Cerebrum  homini  amplissimum  et  quatuor  boum  cerebris  grandius  (nimium  certe!)  neque, 
viri  quam  feminae  majus  esse  notavit  Marc.  Aurel.  Severinus  de  Zootomia  democritea.  Norimb 
1645.  Part.  II.  Cap.  17.  pag.  190. 

Glandulam  pinealem  in  feminis  in  universum  majorem  inventam 
fuisse,  (i)  est  quod  addam. 

Nervorum  fasciculi,  qui  e cranio  egrediuntur , cerebri  ipsius , quod 
unusquisque  rerum  anatomicarum  imperitus  sibi  persuadeat,  rationem 
non  servant,  verum  jam  tenuiores,  jam  collectis  fibrillis  crassiores  oculo 
se  exhibent.  ,»  »•. 

Hujus  asserti  luculentissimum  exemplum  offerunt  bruta  animalia, 
quae  cerebro  minimo  nervos  crassissimos  ex  ipso  encephalo  prodeuntes 
ostendunt. 

Verum  etiam  si  de  humana  specie  dicamus,  rationem  nervorum  e 
cerebri  massa  egressorum  in  variis  individuis  mutatam  reperiemus,  adeo 
quidem  ut  hujus  phaenomeni  rationem  sufficientem  exponere  difficilli- 
mum  esse  crediderim. 

Hanc  nervorum  ad  cerebrum  rationem  tanquam  normam  proposuit 
III.  Soemmerring,  qua  sensuum  internorum  praestantiam  dimetiri  liceat, 
et  in  genere  asserit,  hominem  cerebro  ampliore  instructum  hoc  tan- 
tum sensu  dici  posse,  si  idem  cum  nervorum,  quae  de  cranio  exeunt, 
fasciculis  conferatur,  atque  ab  excessu  cerebri,  quo  nervorum  simul 
sumptorum  massam  excellit,  majore  minoreve  derivari , cur  hic  ingenii 
capacitate  animique  viribus  alterum  superet , ille  postponi  debeat  (2). 

Hanc  nervorum  in  corpore  humano  rationem  accuratius  scrutatus 
idem  Vir  Celeb.  observationibus  collatis  statuit  in  femineo  sexu,  si 
olfactorium  et  opticum  nervum  excipias , nervos  omnes  , qui  e cranio 
egrediuntur,  minores  et  tenuiores  esse.  Atque  hinc  si  ratione  ad  cere- 
brum habita  homo  cetera  animalia  nervorum  tenuitate  longe  superet, 
femina  eodem  nervorum  tenuissimorum  habitu  virum  excellit.  Ea  igitur 
gaudet  partium  nobilissimarum  proportione,  ut  ad  animi  opera  aptio- 
rem indolem  afferat. 

Huic  observationi  ex  proprio  penu  adhuc  aliam  addere  liceat , quas 
in  formae  venustioris  mulieribus  prae  ceteris  locum  habet,  nimirum  ner- 
vos omnes  minori  inter  se  intervallo  distare , et  in  genere  aream , nervis 
oriundis  destinatam,  minorem  esse  ac  eandem  in  viris,  atque  hinc  etiam 

(1)  Id  jam  annotatum  esse  lego1 2  in  J.  Tilling  resp.  W.  JuRSKr  Dissert.  de  glandula  pineali. 
Bremse  1665.  pag.  7;  quod  etiam  observationibus.  Iel.  Soemmeringu  respondet.  Vid.  v.  Hirn  und 
Biickenmark.  pag,  93. 

(2)  Dissertat,  inaugur.  di  basi  encephali  et  originibus  nervorum.  Gotting.  1778-  pag.  17-  et  v. 
Neger  0.  57- 

intra  limites  angustiores  e cranio  egredi.  Haec  observatio  certis  principiis 
nititur  atque  quae  de  cranii  ossibus  jam  alibi  (i)  memoravi,  ex  his 
prona  conclusione  derivatur. 

Si  de  nervis  corporis  feminei  in  universum  dicamus , varias  equidem 
hac  Super  re  inveniemus  doctorum  hominum  sententias;  maxime  vero 
mira  dominatur  opinionum  diversitas  in  animis  eorum , qui  morbis  mu- 
liebribus mederi  allaborant , jam  enim  nervorum  majorem  copiam  per 
artus  muliebres  disseminatam  perhibent,  jam  nervos  mulierum  tenuio- 
res jam  infirmiores  eosdem  dicere  non  dubitant.  His  opinionum  com- 
mentis affectiones  mulierum  morbosas  cum  illustrare  sibi  persuadeant, 
profecto  hanc  doctrinae  medicae  partem  ita  obfuscant , ut  qui  distinctas 
tantum  quaerit  rerum  notiones,  in  labyrinthum;  ex  quo  aditus  non  patet, 
sese  involvat;  si  enim  anatomicis  subsidiis  asserti  veritatem  inquiramus, 
aliam  omnino  rerum  faciem  videmus , neque  enim  tenuiores  muliebres 
nervos  neque  laxiores  aut  infirmiores  eosdem  inveniemus.  Nunquam, 
si  eam  quae  inter  - nervos  et  corpus  reliquum  intercedit  proportionem 
non  uegligimus , nervorum  ita  immutata  ratio  est,  ut  inde  sexus  ulla 
differentia  appareat,  lnterim  non  opus  est  monuisse  de  genitalium  nervis 
et  de  iis,  quae  huc  pertinent,  sermonem  non  haberi ; etenim  certa  pror- 
sus et  indubitata  observatio  est,  plexum  hypogastricum  fere  duplum 
voluminis  ostendere  in  corpore  muliebri,  quam  analogus  corporis  virilis 
plexus  habet,  ita  et  nervi  ischiatici  multo  majores  sunt,  rami  denique 
qui  a plexu  mesenterico  superiori  et  mesocolico  ad  genitalia  deorsum 
feruntur,  analogos  corporis  virilis  ramos  longe  superant. 


CAPUT  V. 

De  functionibus  a sexuali  fabrica  derivandis. 

Si  immensum  illum  rerum  naturalium  thesaurum , qui  vel  terrae  super- 
ficiem obtegit,  vel  intimis  ejusdem  visceribus  continetur , attento  oculo 


(i)  In  Dissert.  cit.  (J.  16. 

consideremus  , haec  specifica  totius  universi  indoles  animo  sese  objiciet, 
nihil  esse  etiam  minimum,  quod  sensibus  percipiatur,  quod  non  conti- 
nuis mutationibus  et  perpetuis  vicissitudinibus  esset  obnoxium;  atque 
ut  inorganica  corpora , quae  vastissimam  terrae  molem  constituunt  et  quae 
vel  partium  minimarum  appositione,  vel  earundem  continua  jactura  per- 
petuo immutantur,  plane  silentio  praeteream,  quanta  quaeso  corporum 
organicorum  varietas  , quam  multiplex  eorundem  pro  varia  aetate,  cli- 
mate et  nutritionis  diversitate  indoles  est  ? 

Mirabilis  hic  corporum  organicorum  in  varias  formas  transitus  tanto 
magis  locum  habet,  quo  minus  perfecta  eadem  et  numeris  omnibus 
absoluta  dici  possunt.  Tantae  enim  specierum  et  formarum  occurrunt  in 
liis  corporibus  varietates,  ut  easdem  systemate  quocunque  comprehen- 
dere et  enumerare  vanus  omnino  sit  labor , cum  indies  ad  observata  pro- 
theiformis  figurae  discrimina  novae  nec  antehac  visae  differentiae  accedant. 

Corpora  econtrario , quae  perfectiori  et  magis  composita  fabrica  gau- 
dent, tot  tantisque  figurae  diversitatibus  obnoxia  non  sunt;  in  his,  uti 
structura  semper  eadem  invenitur,  ita  et  una  alteram  mutationem  con- 
stanter excipit,  ita  quidem  ut  systematicum  horum  corporum  catalogum 
exstruere  liceat. 

Vegetabilium  prima  jamdum  stamina  videmus  in  iis  terrae  regionibus 
excrescere , ubi  semina  earundem  adesse  ne  hariolari  quidem  possumus, 
in  altissimis  Helvetiae  montibus  perpetuis  nivibus  et  pertinaci  glacie  ob- 
sessis lichenum  variae  formae  oculo  se  produnt,  vegetabilis  corporis  et 
organismi  quasi  primaria  rudimenta,  quae  rupibus  accrescunt , et  tenuissi- 
mis particulis  terreis  crystallisationis  quodam  genere  ex  aqua  praecipitatis 
et  in  fibras  minimas  sibi  accretis  efformantur.  Lichenem  radicifbrmem 
in  interioribus  montium  effossorum  et  minerarum  penetralibus  ad  saxa 
efflorescere  vidit  Cl.  de  Reynier  (1),  ubi  certe  origo  hujus  organicae 
crustae  a semine  derivari  nullo  modo  potuit.  — - Paxi  ratione  etiam  ex 
vegetabilibus  aqua  maceratis  immensum  animalculorum  figura  et  inagni- 
tudine  protinus  diversorum  chaos  dubia  generatione  prodire  certum  est 
physicorum  experimentum.  Cum  igitur  in  efformatione  corporum  isto- 
rum organicorum  primitivorum  circumstantiae  et  efficientes  causae  variae 
et  diversissimae  esse  possint,  patet,  cur  tantus  eorundem  numerus  sit. 
cur  formae  tam  variae , cur  structura  adeo  inconstans  sit. 

j 1 1 . 

(i)  Journal  de  Phyaique.  An  1788.  Mois  Septembre. 

Prout  autem  increscunt  corporum  organa  et  perficiuntur,  eo  magis 
necessario  semen  quo ddam  requiri  videtur,  ex  quo  simile  corpus  eidem 
progerminet,  ex  quo  illud  depromtum  est.  Sunt  tamen  inter  illa  cor- 
pora iterum  varia,  quae  uphr odita  semen  sibi  ipsis  producunt,  quod  a 
matre  solutum  virtute  intrinseca  in  novam  speciem  excrescit ; sunt  alia 
eaque  plurima,  quae  quidem  semina  seu  ovula  producunt,  quae  autem 
ad  speciem  propagandam  plane  inepta  sunt,  nisi  secretum  diverso  geni- 
tali organo  liquidum  subtilissimum  ipsi  admisceatur.  Vegetabilia  utra- 
que organa  et  quae  ovulum  creant  et  quae  liquorem  genitalem  effundunt 
in  eodem  individuo  utplurimum  conjuncta  habent,  atque  hinc  habitu 
sexuum  hermaphrodito  donari  perhibentur;  contrarium  obtinet  in  ani- 
malium ordinibus , in  quorum  plurimis  individua  distincta  sunt , quae  ad 
producendam  novam  sibique  similem  speciem  vires  conferunt,  et  sexu 
discrepare  dicuntur.  Femina  dicitur  similium  individuorum  illud , quod 
ovulum  gestat , alterum  mas , quod  secreto  in  subtilissimis  sui  corporis 
vasis  genitali  liquore  ovum  foecundat.  * 

Sexus  igitur  eum  in  finem  a natura  constitutus  videtur , ut  organismi 
perfectiores  perpetuo  ordine  sibi  constanter  similes  serventur,  utque 
praecaveatur,  ne  ob  vires  extrinsecas , quae  continuo  in  corpus  agunt, 
eundemque  diversis  afficiunt  mutationibus,  degenerent,  sed  ut  con- 
junctis generationis  viribus  species  sarta  et  intacta  ad  omne  aevum  pro- 
pagetur. 

Hinc  organica  corpora  perfectiora  nunquam  alia  ratione , quam  sexus 
utriusque  concursu  propagantur,  cum  ignobilia  corpora  ad  nascendum 
sexu  non  indigeant,  sed  tantum  attractionis  lex  universalis  ad  produ-: 
cendam  novam  speciem  omnino  sufficiat. 

Utrumque  equidem,  quod  ad  sexum  pertinet,  individuum  ad  unam 
speciem  reducitur,  non  quidem,  quod  alterum  alteri  perfecte  simile 
existat,  sed  praecipue  ideo  , quod  habita  finis,  qui  in  propaganda  specie 
consistit , ratione  alterum  alterius  auxilio  ita  indigeat , ut , si  uterque  ad 
generationis  negotium  non  concurrat,  species  extingui  debeat. 

Quo  perfectiora  animalia  sunt,  eo  potius  sexu  diverso  instruuntur, 
qui  in  perfectissimis  seinper  ad  individua  distinctus  adest. 

Fabrica  individuorum  sexu  diversorum  etiam  diversa  est,  licet  hae 
structurae  diversitates  similitudinem  unius  individui  cum  altero  non 
destruant,  cum  ad  eandem  speciem  pertineant. 

Sexus  ratio  etiam  feminam  ad  varias  corporis  functiones  idoneam  red- 
dit, quae  mari  non  congruunt,  et  vice  versa. 

Si  has  functiones  diversas , quae  a sexu  dependent,  sollicite  perspicere 
studeamus,  duplex  earundem  genus  se  offeret,  functiones  nempe , quas 
primario  intendisse  natura  videtur , et  quae  proinde  praecipua  et  imme- 
diata sexus  officia  sistunt;  huc  refero  graviditatis  periodum  et  partum 
deinde , cum  corpus  muliebre  a natura  praecipue  ad  haec  officia  construc- 
tum et  quasi  determinatum  fuisset,  necessaria  lege  contigit,  ut  et  ceterae 
functiones,  licet  ad  primaria  sexus  officia  non  pertineant,  attamen  ab 
hac  efficiente  causa  modum  quendam  contraxerint , quas  idcirco  a prio- 
ribus distinguere  juvabit;  est  enim  haec  corporis  organici  cujuscunque 
natura  ac  indoles , ut  si  peculiari  ad  determinatam  quamcunque  functio- 
nem organo  instructum  fuerit,  haec  partium  dispositio  ita  per  totum  corpus 
dominetur,  ut  quaevis  corporis  pars  propriam  inde  normam  contrahat. 

A. 

/ ' V f ■ ~ f ; q ; rr)  . 

De  junctionibus  a sexuali  fabrica  me  dialius 

dependentibus . 

Quotquot  ad  haec  usque  tempora  ad  explicandas  corporis  humani 
functiones  animum  adverterunt , physicas  leges  generatim  tantum  notae 
ex  anatomicis  inspectionibus  fabricae  ita  applicare  studuerunt , ut  homi- 
num singulis  individuis , aetatibus  etc.  ex  aequo  convenirent;  nemo  autem 
extitit,  qui  subtiliores  functionum  diversitates,  quas  sexus  inducit, 
rimari  atque  ex  ipsa  fabrica  eruere  allaborasset.  Cum  alibi  jam  (i)  et 
superiori  etiam  capite  fabricam  maris  ab  illa  feminae  sollicite  distinguere 
et  accurate  etiam  tenuissimas  differentiarum  adumbrationes  describere 
studuerim , negotio , credo , non  ita  difficili  opus  erit , cognita  maximam 
partem , quae  sexus  uterque  exhibet  phaenomena , ad  physicas  indagatae 
fabricae  leges  reducere. 

(j.  i.  De  vita  a sexu  diversa . 

Si  de  functionum  quoad  sexum  diversitate  sermo  habeatur,  inter  cetera 
primo  certe  attendi  meretur,  functionum  vitalium  constans  ac  perpetuum 

discrimen.  Huc  refero  sanguinem  ex  corde  expulsum,  eundemqueper 
varia  corporis  vasa  circumactum;  certa  nimirum  et  indubitata  res  est, 
circulum  sanguinis  constanti  lege  pro  sexus  ratione  esse  diversum,  atque 
ita  quidem,  ut  citius  finiatur  in  muliere,  in  viro  serius  terminetur. 
Circuli  sanguinis  accuratissima  norma  pulsus  est,  arteria  scilicet  ad 
quamcunque  cordis  contractionem  expansa , atqui  hunc  frequentiorem 
in  feminis  ac  in  maribus  esse,  jamdum  notaverat  Galenus,  neque  im- 
posterum  quisquam  fuit,  qui  hanc  Galeni  circa  sexum  observationem 
negaret , aut  in  dubium  revocaret. 

Quanquam  autem  hoc  ita  fieri  constanti  lege  compertum  fuerit,  hujus 
tamen  phaenomeni  causam,  quae  satisfaceret,  indagare  difficile  fuit  nego- 
tium ; neque  enim  majorem  feminei  corporis  irritabilitatem  asserere 
atque  hanc  celerioris  sanguinis  circuli  causam  statuere  poteramus , cum 
milii  et  aliis  clarissimis  viris  observatio  contradicat,  scilicet  etiam  eas 
mulieres , in  quibus  irritabilitas  magno  gradu  diminuta  fuit , nihilo  tamen 
secius  pulsu  celeriori  instructas  fuisse,  adeo  quidem  ut  inde  ratio  de- 
sumi plane  nequeat. 

Aliam  hujus  phaenomeni  explicandi  rationem  minor,  quae  utplurimum 
observatur,  feminei  corporis  statura  suppeditat;  cum  enim  arteriae  corpo- 
ris muliebris  non  ita  in  longum  tractum  excurrant , et  venae  citius  in  cor 
redeant , vis , quam  potens  cordis  musculus  ad  propellendum  per  vasa 
sanguinem  excercet,  non  ita  diminuitur,  cum  ob  itineris  brevitatem  in 
eadem  proportione  resistentia  decrescat;  sanguis  igitur  citius  in  cor 
redit,  atque  ex  eodem  iterum  virtute  intrinseca  spatio  in  corporis  vasa 
projicitur;  hinc  eodem  tempore  saepius  cursum  absolvit  in  corpore  mu- 
liebri, ac  id  in  maribus  contingit,  qui  majori  corporis  extensione  ac 
proin  vasorum  longitudine  instruuntur.  Crescit  allatae  rationis  verisimi- 
litudo , si  consideremus , in  iis  hominibus , quibus  vasta  moles  et  pene 
gigantea  corporis  figura  est,  pulsum  semper  tardiorem,  et  retardatum 
sanguinis  circulum  observatum  fuisse. 

Non  equidem  inficior,  ex  allata  corporis  fabrica  posse  concipi,  qua 
ratione  sanguinis  per  vasa  decursus  acceleretur,  quiniino  adducor  ad  cre- 
dendum , minutiorem  corporis  staturam , quas  feminis  plerumque  obtigit, 
aliquid  huc  conferre;  verum  eandem  unice  celerioris  sanguinis  causam 
esse  vix  credam,  cum  eadem  ratione,  qua  corporis  magnitudo  decrescit, 
etiam  vasormn  amplitudo  et  cordis  moles  imminui  consuevit , adeo  qui- 

dem  , ut  ad  movendum  sanguinem  cor  debilius  non  plus  valeat  in  corpore 
muliebri,  quam  fortius  et  densius  in  robustiore  viri  corpore  efficere 
possit. 

Ratio  autem  phaenomeni  praecipue  in  peculiari  thoracis  conforma- 
tione, et  singulari  cavi  pectoris  muliebris  forma  quaerenda  est.  Organa 
enim  vitalia  cor  et  vasa  majora,  quae  eidem  annexa  sunt,  pulmones 
quoque  hoc  cavo  continentur;  mirum  igitur  non  est,  si  hujus  cavi  mu- 
tatio quaecunque  etiam  insignem  vitalium  functionum  differentiam  pro- 
ducat. Cum  cavum  pectoris  angustis  limitibus  constringatur  in  mulieri- 
bus , cum  spina  dorsi  profundius  eidem  cavo  immergatur , cum  denique, 
quod  maxime  huc  pertinet,  inferior  thoracis  ambitus  in  arcta  confinia 
includatur,  cum  diaphragmatis  musculus  altiori  loco  gaudeat,  atque  inde 
etiam  ab  hac  parte  cavum  pectoris  mirum  quantum  restringatur,  certe 
causa  sufficiens  aderit,  discrimen  sexus,  quod  a functionum  vitalium 
diversitate  deducitur,  felici  tentamine  eruendi.  Enimvero  cum  duplex 
utphirimum  sanguinis  circulus  considerari  soleat,  alter , quo  sanguis  per 
pulmonis  vasa  trajicitur,  alter,  quo  e pulmonibus  regressus,  aortas  arte- 
riae truncis  et  vasis  totius  corporis  communicatur , videmus  et  luce  clarius 
convincimur,  sanguinis  cursum  non  solum  musculosae  cordis  vi  adscribi 
posse,  sed  utique  et  pectus  et  thoracis  musculos  et  ipsos  pulmones  ad 
promovendum  per  vasa  corporis  sanguinem  partes  suas  conferre.  Si 
eruor  ad  pulmones  vi  cordis  insita  delatus  fuerit,  et  jam  subito  exspiratio 
inhalati  aeris  contingat,  si  abdominales  musculi  costas  adtrahant,  dia- 
phragma attollatur,  nullum  est  dubium,  quin  sanguis  tanto  celeriore 
cursu  ad  sinistrum  cordis  ventriculum  adpellat,  quo  majores  vires  in 
comprimendo  thorace  adhibuisse  oportuit,  et  quo  major  celeritas  sanguini 
fuit,  ubi  ipsi  sinui  cordis  sinistro  infusus  fuit,  tanto  majore  celeritate 
per  universum  corpus  ventriculi  sinistri  virtute  projicietur;  major  hinc 
erit  pulsuum  numerus,  cum  eodem  temporis  spatio  pluries  circulum 
suum  absolvet* 

In  muliebri  corpore , quo  praestantior  erit  ejusdem  forma , tanto  ma- 
jori intensitate  aget  thorax  mobilior  in  pulmones  > tanto  notabilior  pres- 
sio ab  acto  sursum  diaphragmate  in  cor  ipsum  et  vasa  ejusdem  exercebi- 
tur, atque  hinc  tanto  majori  celeritate  sanguis  in  sinum  aorticum  propelli 
atque  per  totum  corpus  circumagi  debet. 

Haec  circuli  sanguinis  celeritas  et  pulsuum  repetitus  numerus  magis 

adhuc  incf escet,  si  mulier  gravidum  gerat  uterum.  Hujus  enim  expansio 
contenta  abdominis  sursum  versus  diaphragma  aget,  pectoris  cavum  ad- 
huc magis  angustabit , atque  hinc  efficiet,  ut  diaphragma  vires  majores 
et  fortiores  in  cor,  pulmones  et  vasa  majora  conferat,  et  motum  sangui- 
nis adhuc  magis  acceleret. 

Cursus  sanguinis  in  muliere  celerior  ob  angustiora  ejusdem  praecor- 
dia certe  majores  in  corpore  femineo  et  notabiles  diversitates  inducere 
debet;  et  ausim  affirmare  hunc  celeriorem  sanguinis  per  vasa  fluxum 
unice  in  causa  esse,  cur  femineus  sexus  in  genere  vivacitate  majori  et 
praecellentiori  functionum  alacritate  gaudeat  ac  viri , qui  plerumque  hac 
naturae  dote  ob  tardiorem  sanguinis  motum  destitutuuntur. 

Quin  et  ab  hac  ipsa  causa  forte  dependet,  cur  et  ipsa  vita  feminis 
citius  peragatur,  cur  mare  prius  terminum  vitae  proli  generandae  idoneum 
attingant,  et  cur  citius  senescant  et  diem  obeant  supremum. 

§.  2.  De  respirationis  discrimine. 

Discrimen,  quod  inter  pectoris  virilis  et  muliebris  conformationem 
intercedit,  tantum  profecto  est,  ut  functiones  omnes,  quae  pectore  per- 
ficiuntur, a sexu  diversissimas  esse  oporteat,  et  quemadmodum  circulus 
sanguinis  ex  diversa  pectoris,  quae  viro  et  feminae  obtigit,  fabrica,  va- 
riare et  immutari  debuit,  ex  eadem  profecto  ratione  et  respirationis 
officia  inter  se  diversissima  primo  oculo  inveniemus. 

Et  profecto  vix  credo  quenquam  non  observasse  hoc,  quod  a sexu 
dependet,  respirandi  discrimen,  si  enim  feminas  observemus,  maxime 
tum  si  respiratio  frequens  ipsis  sit  et  laboriosa,  thoracem  multo  magis 
inter  respirandum  dilatari,  et  anteriorem  pectoris  partem  altius  elevari 
conspiciemus;  econtra  vero  in  viris  haec  pectoris  elevatio  locum  non 
habet,  neque  enim  hic  costas  tantopore  attolli,  sed  potius,  abdomen 
deprimi  et  inflari  alternis  vicibus  observabimus. 

Causa  hujus  phaenomeni  unice  a pectoris  fabrica  derivari  potest, 
nimirum,  cum  thorax  muliebris  angustior  sit,  cum  costae  notabiliori 
circa  thoracem  spira  inflectantur , cum  cartilagines  earundem  longiores 
sint,  cum  sternum  minus  et  manubrii  ejusdem  ad  corpus  major  ratio 
sit,  patet,  cur  pectus  muliebre  virili  majori  mobilitate  gaudeat;  costa 
enim  quaecunque  profundius  descendit,  et  altius  cartilagine  denuo  ad 
sternum  minus  ascendit , hinc  arcus , quem  sua  inter  respirandum  ele- 

vatione  describit,  major  sit  Oportet  et  thoracis  dilatatio  apiid  feminas 
notabilior.  Contrarium  obtinet  in  viris,  neque  enim  tanta  curvatura 
descendunt  costae,  neque  ob  sternum  longius  tam  alte  ascendunt,  hinc 
nec  arcus,  quem,  si  inter1  respirandum  attolluntur , describunt,  tantus 
est  quantus  idem  est  in  feminis. 

V erum  si  etiam  hanc  diversae  respirationis  causam  tantisper  relinqua- 
mus , alia  subito  se  offert  fabricae  a sexu  diversitas,  quae,  cur  respirationis 
negotium  a mare  diversimode  ac  in  femina  peragatur,  notabilem  sistit 
rationem,  diversam  puto  pro  sexu  thoracis  inferioris  amplitudinem, 
pectoris  enim  inferior  ambitus,  quod  supra  indicavimus,  in  viro  magno- 
pere attolitur,  in  femina  vero  eo  magis  deprimitur,  quo  praestantior  est 
corporis  figura;  neque  enim  quis  existimet,  hanc  in  femina  conforma- 
tionem inductum  potius  veste  loricata  vitium  esse,  est  enim  et  in  iis 
mulieribus , qui  nunquam  nocivo  hoc  artificio  usae  sunt.  Excellens  hic 
corporis  habitus  intento  a natura  fini  adeo  manifesto  respondet,  ut  certe 
primae  corporis  muliebris  conformationi  debeatur. 

Ex  hac  corporis  muliebris  configuratione  sequitur , diaphragma  etiam 
angustioribus  limitibus  circumscriptum  esse ; atque  hinc  latissimum  hunc 
corporis  musculum  minorem  esse,  ac  in  maribus,  ubi  ob  ampliorem 
pectoris  inferioris  ambitum  in  majus  volumen  expanditur.  Cum  igitur 
septum  hoc  transversum , quando  aer  inspiratur , versus  inferiora  cedat, 
atque  hac  ratione  in  dilatando  thorace  non  exiguas  partes  conferat,  pa- 
tet, diaphragmatis  subsidio  pectus  femineum  non  ita  ampliari  ac  id  in 
inspirationis  stadio  in  maribus  secedente  inferius  diaphragmate  contin- 
git , in  quibus  et  thoracis  inferioris  volumen  majus  est  et  diaphragmatis 
musculus  in  notabilius  spatium  extenditur. 

Videmus  exinde,  id  quod  pectore  femineo  spatii,  quod  inter  respiran- 
dum acquirit,  decedit,  ex  minori  diaphragmatis  volumine,  hoc  iteruiii 
compensari  costarum  faciliori  ad  superiora  ascensu  et  majori,  quem  inter 
respirandum  describunt , arcu.  Contra , cum  costae  viriles  in  stadio  in- 
halati aeris  tantopere  elevari  nequeant  ob  diversum  thoracis  mechanis- 
mum , nihilo  tamen  minus  vastissimo  diaphragmatis  musculo  id  efficitur, 
quod  ob  thoracis  minorem  mobilitatem  denegare  natura  videtur. 

Lubet  mirae  huic , quam  in  respirationis  negotio  inter  sexum  utrum- 
que observamus,  diversitati,  hujus  phaenomeni  rationes  teleologicas 
subjungere.  Praecipua  sexus  s equior  is  officia  sunt,  ut  prolem  gestet  utero 

inclusum , eundemque  dein  partu  statuto  tempore  subsequente  enitatur ; 
cum  nunc  respirationem  apud  femineas  praecipue  pectoris  mobilioris 
subsidio  peragi  natura  voluerit,  id  intendisse  videtur,  ut  graviditatis 
tempore,  quo  abdomen  concepto  foetu  turget,  et  diaphragma  increscente 
uteri  mole  et  actis  sursum  intestinis  magna  vi  versus  pectoris  cavum 
urgetur,  hoc  necessarium  ad  vitam  sustinendam  respirandi  negotium, 
quantum  fieri  res  potuit,  non  impediretur,  simul  autem  hoc  fabricae 
modo  id  effectum  est,  ne  diaphragmatis  vires  ipsi  foetui  detrimento 
vertantur , cum  non  tanto  impetu  ac  in  maribus  id  fit , in  contenta  ab- 
dominis agant,  ac  proin  praecaveatur,  ne  foetum  ante  diem  ex  utero 
exterminent. 

Ceterum  ubi  de  partu  agitur,  structuram  muliebrem  magis  convenire 
etiam  ad  eliminandum  foetum  infra  dicemus. 

§.  5.  De  voce  a sexu  diversa . 

Discrimen  vix  manifestius  et  sensibus  nostris  magis  obvium,  quo 
sexus  uterque  distinguitur,  est,  quam  vocis  diversitas.  Quotidie  enim 
observamus , hunc  sexualem  vocis  characterem  adeo  constantem  esse , 
ut,  si  loquelam  audiamus,  etiamsi  loquentem  non  videamus,  facile 
tamen  sit,  an  mas,  qui  sermonem  protulerit  an  femina  conjectura  asse- 
qui, Quae  cum  ita  sint,  tanto  magis  mirum  cuique  videri  debet,  vo- 
cis discrimen,  quod  a sexu  dependet,  Physiologis  notissimum  quidem 
fuisse,  verum  neminem  adhuc  tentasse,  hujus  differentiae  veras  atque 
ex  corporis  structura  petitas  rationes  exponere. 

Vox  feminis  in  universum  acutior  est , et  maribus  gravior , atque  haec 
vocis  indoles  ita  a sexu  dependet,  ut  si  vir  primis  vitae  annis  essentiali 
virilitatis  parte  privetur,  si  testes,  quibus  semen  secernitur,  ipsi  re- 
scindantur, nunquam  ulteriori  aetatis  progressu  barytonam  et  solis  ma- 
ribus propriam  vocem  acquiret , quid  ? quod  eundem  voce  potius  acuta 
et  vere  feminea  instructum  esse  apparebit. 

Est  hoc  luculentum  asserti  argumentum , quantum  una  facta  corpo- 
ris organici  mutatio  in  reliquas  ejusdem  corporis  functiones  iniiuat.  Ex 
eo  enim  duntaxat,  quod  spermate  careat  eunuchus,  totum  etiam  corpus 
reliquum  ita  immutatur,  ut  virili  habitu  omnino  destituatur,  et  femi- 
neam formam  quodammodo  prae  se  ferat.  Cum  igitur  natura  in  effor- 
mando  utroque  homine  in  unoquoque  essentiales  sexus  partes  praecipue 


DISQUISITIONES  PHYSIOLOGICAE. 


77 


' / 

intendisset^  non  potuit  non  fieri,  quin  etiam  reliquae  corporis  partes 
ad  hujus  fabricae  normam  immutarentur,  nexus  enim  tam  necessarius 
intercedit  inter  omnes  corporis  partes  et  functiones  inde  dependentes, 
ut  si  etiam  violento  artificio  essentialis  pars  destruatur,  reliquae  functio- 
nes etiam  alium  omnino  ordinem  sequantur. 

Evictum  est  exemplo  spadonum , vocis  diversitatem  unice  ab  essen- 
tiali  et  praecipua  sexuum  functione  derivari;  organa  enim,  quibus  vox 
formatur,  ratione  sexus  diversam  fabricam  ostendunt.  Restat  nunc  ut 
inde  functionis  diversae  ratio  eruatur. 

Pectus  feminis  angustius  esse  et  pulmones  volumine  minori  circum- 
scribi supra  memini.  Ita  quoque  laryngem  minorem  atque  tracheae  tubum 
et  breviorem  et  angustiorem  primus  ex  observationibus  anatomicis  evul- 
gavi (i).  Sufficit  hoc,  ut  inde  notabile , quod  vocem  masculam  inter  et 
femineam  intercedit , discrimen  deducam  ; cum  enim  major  tracheae 
muliebris  angustia  sit,  hipc  aer  ex  aereis  pulmonum  ductibus  expressus 
densior  redditur,  major  est  ejusdem  elasticitas,  ubi  ex  vocis  organo 
prorumpit,  atque  hinc  et  major  oscillationum,  quas  vicinis  corporibus 
communicat,  numerus,  unde  jam  ratio  patet,  cur  tonus  a femina  pro- 
ductus acutior  sit,  cum  toni  acuties  directam  oscillationum  rationem 
aequatur.  Contrarium  in  viris  obtinet , ubi  viarum  aerearum  amplitudo 
aerem  pulmonum  coarctatione  ejectum  non  ita  comprimit,  et  hinc  tonum 
minus  intendit.  Pulmones  enim  utique  etiam  spectata  corporis  ratione 
minores  sunt  feminis  quam  viris , verum  tracheae  capacitas  adhuc  multo 
minor  est , neque  enim  pulmonum  virilium  ad  tracheam  virilem  eadem 
ratio  est,  quae  est  pulmonum  muliebrium  ad  tracheam  muliebrem,  sed 
trachea  muliebris , etiam  si  cum  annexis  pulmonibus  conferatur , multo 
tamen  minor  et  angustior  est.  Hoc  monuisse  operae  pretium  duxi,  cum, 
si  tracheae  ad  pulmones  eadem  esset  ratio  in  viris  ac  in  feminis , causa 
profecto  nulla  adesset,  cur  tonus  vocis  femininae  virili  sit  acutior,  quin 
potius  intensitate  diminuta  easdem  similem  tonum  producere  debere  in 
aprico  foret.  * 

Nolim  tamen  illa,  quae  hic  ex  corporis  muliebris  fabrica  ad  expli- 
candum vocis  muliebris  phaenomenon  profero,  ita  intelligi,  quasi  nullum 
esset  laryngis  in  formanda  voce  officium ; est  certe  et  maximum  quidem, 
vox  enim  formari  omnino  nequit , nisi  glottidis  rima  musculis , quibus 


(i)  Dissert.  cit.  53—59. 

larynx  instruitur,  ultra  consuetum  terminum  constringatur;  verum  hoc 
unicum  hic  volo,  a viarum  aerearum  angustia  vocis  muliebris  characterem 
specificum  unice  dependere  hacque  sola  effici,  ut  feminarum  vox,  si 
eadem  etiam  proportio  attendatur,  servata  eadem  rimae  glottidis  aper- 
tura , acutior  tamen  appareat. 

Quod  autem  praecipue  huc  pertinet  et  ad  acutam  mulierum  vocem 
non  parum  confert,  est  oris  nariumque  diversa  conformatio.  Est  enim 
oris  cavum  versus  omnem  partem  minus  et  angustius  in  femina  ac  in  ma- 
re (i),  si  enim  de  cavi  oris  latitudine  dicamus,  utique  jam  in  osse  maxil- 
lari utroque  limitum  angustiorum  causam  detegemus,  cum  et  superior 
et  inferior  maxilla  a latere  magis  compressa  sit,  et  parobolicae  figurae 
approximetur;  in  viro  oris  interni  cavum 'amplius  est,  cum  maxilla  utra- 
que circuli  arcum  aemuletur.  Sed  et  longius  oris  cavum  in  viris  est  ac 
in  feminis , larynx  enim  femineus  altius  haeret , virilis  magis  versus  colli 
partem  inferiorem  secedit,  atque  hinc  etiam  diametrum,  qui  a dentibus 
extremis  ad  fauces  posteriores  deducitur,  majorem  ostendit. 

Haec  cum  ita  sint , nullum  plane  dubium  est , huic  fabricae  diversitati 
vocem  obsequi,  cum  aer  e trachea  per  glottidis  rimam  expulsus  in  tubo 
angustiori  pluries  oscillet,  quam  in  ampliori,  exemplo  tibiae,  quae,  quo 
minor  et  angustior  est,  eo  acutiorem  sonum  producit. 

Vocis  igitur  a sexu  diversae  duae  occurrunt  causae  praecipuae,  altera 
a pulmonum  ad  tracheam  ratione , altera  a faucium  et  oris  interni  capa- 
citate deducitur. 

Neque  huic  meae  sententiae  repugnat,  quod  contra  Ferrenii  de  voce 
opinionem  monet  111.  Hallerus:  „ videtur  certe”  (inquit  vir  111.)  ,,si  in 
,, tremoribus  elasticis  ligamentorum  glottidis  causa  vocis,  inque  tensione 
„ majori  acutae  vocis  causa  est,  adolescentibus  et  feminis  vocem  gra- 
,,viorem  potius  quam  acutiorem  esse  debere,  nam  viris  elastica  ma- 
rgis, atque  ad  oscillandum  apta  natura  est  et  in  ossibus  et  in  cartilagi- 
,,nibus  et  in  omni  genere  fibrarum”  (2).  Defendit  enim  vir  summus 
virorum  et  ligamenta  et  cartilagines  utique  ad  oscillandum  aptiora  vocem 
acutiorem  producere , si  eadem  aeris  quantitas  eademque  velocitate  im- 
pellat, verum  si  aeris  in  angustiore  (habita  pulmonum  ratione)  trachea, 
magis  cumulata  copia  sit,  si  aucta  velocitate  per  glottidis  rimam  elaba- 


(1)  Dissert.  cit.  JJ.  62. 

(c)  De  Corp.  Hum.  fabrica  et  functionibus.  T.  VII.  pag.  541» 

tur,  certum  est  neque  ulli  dubio  subjectum,  hoc  aeris  accelerato  motu 
partes  ejusdem  aut  aliquanto  etiam  minoris  elasticitatis  frequentius 
concuti , atque  hac  ratione  sonum  acutiorem  produci. 

Videtur  equidem  Dodartus  (1)  in  aestimanda  voce  majorem  mino- 
remve  tracheae  longitudinem  nihili  pendere  et  omnem  acutioris  aut  gra- 
vioris vocis  causam  in  majorem  minor emve  ligamentorum  glottidis  a se 
invicem  distantiam  conjicere;  verum  licet  omnino  non  repugnem,  ab 
angustiore  glottidis  rima  vocis  acui  tonum,  haec  tamen  unica  elatioris 
vocis  causa  esse  plane  nequit,  quinimo  certum  est,  quidquid  aeris  os- 
cillantis  velocitatem  adauget , id  omne  huc  conferre.  Atque  hinc  major 
aeris  quantitas  per  tubum  angustiorem  coacta,  quid?  quod  aer  e glottide 
expulsus  et  cavo  arctiori  et  breviori  exceptus  omnino  in  causa  est,  cur 
toni  gradus  intendatur.  — Quicunque  autem  circa  has  partes  fabricam 
muliebrem  accurate  investigaverit,  dubitare  nequit,  has  quas  hic  pro- 
posui rationes  vocis  mulierum  in  universum  oxytonae  verissimas  esse  et 
solas  sufficere , ad  differentias  explicandas , quae  masculam  vocem  inter 
et  femineam  occurrunt,  id  quod  observationibus  meis  fisus  affirmare 
non  dubito. 

Neque  enim  a larynge  aut  glottidis  rima  angustiori  deduci  vocis  mu- 
liebris character  debet , licet  enim,  si  cum  virili  conferatur,  utique  larynx 
minor  sit  et  arctior  apertura  glottidis,  attamen,  si  cum  trachea  muliebri 
conferatur,  ratio  pene  eadem  erit,  adeo,  ut  si  harum  partium  inter  se 
proportio  spectetur,  feminea  glottidis  apertura  illam  viri  fere  aequet. 

Nulla  proin  alia  ratio  eaque  quae  corporis  muliebris  fabricae  magis 
conveniret,  vocis  mulierum  in  universum  acutioris  dari  potest,  ac  de- 
terminata aeris  quantitas  in  angustiorem  tracheam  expressa  atque  glotti- 
dis apertura  ipsi  tracheae  proportionali  in  angustius  oris  cavum  illapsa. 
Patet  exinde  tam  in  trachea  quam  in  oris  cavo  aeris  velocitatem  augeri , 
atque  hinc  tonum  acutiorem  gigni  debere. 

Cum  in  cantu  acutior  in  universum  quam  in  loquela  vox  est,  cum, 
qui  canunt,  etiam  dum  gravissimos  edunt  tonos,  sonum  quarta  tamen 
aut  quinta  a sono  diversum  reddunt,  qui  loquentibus  familiaris  est  (2), 
patet  ad  varias  modulationes  voce  exprimendas  esse  aptiores  feminas, 
cum  in  iis  larynx,  etiam  si  quiescat,  altius  haereat  ac  in  viris , in  quibus, 

(x)  Memoire  de  1’Academie  Royale  des  Sciences  de  Paris  pour  1’annee  1700. 

(2)  Haller.  Element.  Physiel.  Lib.  IX.  Sect.  III.  fi.  17. 

si  cantus  imitari  velint,  musculorum  robore  in  altum  elevari  larynx 
debet.  Aptissimos  ad  cantum  Eunuchos  odiosa  demonstravit  experientia, 
hanc  praecipue  ob  causam,  quod  larynx  et  trachea  quidem  muliebrem 
fabricam  imitetur,  pectore  autem  ampliori  et  pulmonibus  majoribus 
virorum  adinstar  instruantur. 

§.  4.  De  sensibus  internis . 

Duplex  circa  sensuum  internorum  indolem  quaestio  distingui  debet, 
nimirum  an  ea  adsit  partium  cerebri  et  nervorum  dispositio , quae  homi- 
nem ad  percipiendas  objectorum  ideas  indeque  deducenda  ratiocinia  ap- 
tum reddat , deinde  an  retentis , quas  acquisivit , notionibus  thesaurum 
sibi  comparare  et  animi  vires  ulterius  excolere  valeat.  Si  de  sensuum 
internorum  praestantia  judicemus , omnino  non  sufficit , notiones  sibi 
cumulandi  atque  ideas  diversas  conjungendi  facilitas,  requiritur  etiam 
ut  acquisitas  animo  conservemus , et  tenaci  memoria  gaudeamus. 

Feminas  ad  animi  opera  in  universum  animum  capaciorem  afferunt, 
quam  viri:  id  plurimis  virorum  celeberrimorum  observationibus  evictum 
creditur.  Si  hujus  phaenomeni  rationem  quaeramus,  utique  corporis 
muliebris,  fabrica  his  testimoniis  favet,  videmus  enim  et  cerebri  massam 
habita  etiam  corporis  ratione  illud  viri  superare  (1)  et  nervorum  e ce- 
rebro egredientium  fasciculos,  si  cum  ipsius  cerebri  mole  conferantur, 
minores  et  tenuiores  esse  (2).  Est  haec  ingeniosa  profecto  111.  Soemmer- 
ringii  , quam  sensuum  internorum  praestantiae  quasi  mensuram  statuit 
et  primus  adductis  ex  anatome  comparata  exemplis  verosimilem  reddi- 
dit, norma,  augeri  quippe  sensuum  internorum  praestantiam  ea  ratione, 
qua  cerebri  massa  nervorum  e cranio  trajectorum  collectum  fasciculum 
excedit  (3). 

Haec  quidem  ita  se  habent , et  res  est  observationibus  stabilita , femi- 
nas prae  maribus  insigni  nervorum  tenuitate  gaudere,  verum  difficilior 
quaestio  oritur,  an  hoc  fabricae  discrimen  a sexu  praecipue  dependeat, 
an  vero  statutis  apud  nos  educationis  diversae  principiis  debeatur. 

Feminae  enim  sedentariam  plerumque  vitam  ducunt,  et  laboribus, 
qui  corporis  vires  et  intensius  musculorum  robur  requirunt,  exemptae 

(1)  Dissert.  cit.  6 8- 

(57  Dissert.  cit.  0. 

(3)  Dissert.  de  basi  encephali  pag.  19.  et  Korperliche  Verschiedenheit  des  Negers  vom  Europaer 
pag.  60  et  seq. 

sunt,  hinc  corpore  plerumque  delicatolo  praeditae  debilioribus  muscu- 
lorum fasciculis  instruuntur.  Virorum  econtra  plurimi  gravissimis  labo- 
ribus corpus  exercent  atque  hinc  corporis  firmitatem  notabiliorem  et 
majus  musculorum  robur  acquirunt* 

Saepissime  observavi,  nervorum  densitatem  et  Crassitiem  habitus 
musculorum  corporis  rationem  sequi,  et  in  iis,  quibus  gladiatorium  erat 
corporis  robur,  nervos  quoque  crassissimos  fuisse  perSpexi:  videntur 
igitur  nervi  eadem  ratione  increscere  et  hinc  massae  cerebralis  exces- 
sum imminui , quo  majus  robur  est  et  musculis  et  ossibus  et  omni  generi 
fibrarum;  certum  enim  est,  etsi  qua  ratione  nervi  ad  musculorum  sive 
robur  sive  Vitam  conferant,  nesciamus,  eosdem  tamen  et  ad  exercen- 
das functiones  et  ad  vitam  eorundem  servandam  necessario  requiri. 
Atqui  ipse  muscularis  lacertus  eo  magis  intumescit,  et  in  eodem  mus- 
culo fibrarum  muscularium  UumerUs  majori  ratione  increscit,  quo  magis 
idem  musculus  exercetur;  in  eadem  igitur  proportione  crescere  etiam 
fibrarum  nerveatum  numerus  debet,  qui  nunc  aucto  musculari  lacerto 
vitam  et  irritabilitatem  conciliat;  eO  minus  igitur  cerebri  massa  ner- 
vorum fasciculos  excedet , quo  magis  corpus  exercitatum  fuerit. 

Quidquid  sit,  aut  feminas  jam  a viribus , quas  sexum  ipsis  indiderunt, 
hanc  fabricam  receperunt,  aut  imposterum  vitae  consuetudine  contraxe- 
runt, patet  exinde  inconcussa  axiomatis  veritas  eo  luculentius,  cum 
ingenii  opera  cerebri  supra  nervorum  fasciculos  excessum  adaugeant, 
mechanicae  autem  occupationes  nervorum  robur  extollant  encephali  mole 
decrescente;  in  iis  enim  subjectis,  quae  continuis  laboribus  et  COrporis 
exercitiis  occupantur,  crescet  ossium  et  musculorum  robur  et  arteria- 
rum simii  nutrientium  numerus , sed  et  nervorum  fasciculi  eadem  pro- 
portione augebuntur,  excessus  cerebri  supra  nervos  imminuetur,  et 
hinc  etiam  ingenii  capacitas.  Econtra  illi  , qui  sedentariam  vitam  ducunt 
et  negotiis , quae  Corpus  exercent , non  implicantur,  minori  musculorum 
robore  instruentur,  nervorum  filamenta  decrescent  indies  et  eadem  ra- 
tione sensuum  internorum  praestantia  aut  saltem  major  eosdem  perfi- 
ciendi capacitas  excellet. 

Feminae  ad  ingenii  Opera  aptissimae  natae  sunt,  et  earundem  plurimae 
eam  quoque  sequuntur  vitae  rationem,  quae  hanc  partium  dispositionem 
retineat,  quod  vero  ulterioribus  in  animi  studiis  progressibus  obstare 
videtur  in  universum  est  memoria  minus  felix,  quo  fit,  ut  impressiones 

factae  sat  cito  iterum  pereant  et  hinc  accumulandis  doctrinarum  divitiis 
prorsus  impares  sint. 

Taceo  quod  praecipuis  sexus  officiis,  quibus  gestare  prolem,  parere 
eundem  atque  enutrire  jubentur,  ab  his  studiis  distrahantur,  neque 
honori  ducatur,  si  neglectis  status  sui  primariis  officiis  feminae  doctis 
lucubrationibus  occupentur. 

§.  5-  De  motu  musculari . 

Rariores  musculorum  lacerti,  quos  jam  distinxit  Hippocrates,  et 
abundanti  cellulosa  tela  parcior  fibra  carnosa , quae  mulieri  obtigit , inter 
primarias  causas  referri  debent,  cur  mulieri  ad  diuturnos  labores  vires 
deficiant  , vir  autem  qui  et  ossium  firmiori  compage  et  musculorum  in- 
signi robore  pollet  ad  haec  natus  esse  videtur,  ut  laboribus  vitam  mul- 
torum sustentet. 

Sunt  tamen  et  aliae  rationes , quae  ab  ipsa  partium  corporis  propor- 
tione dependent,  quibus  vir  ad  omnia  ea  officia  aptior  redditur,  quae 
intensius  corporis  robur  requirunt. 

Huc  prae  ceteris  refertur  diaphragma  volumine  majus  et  fibrarum 
muscularium  intensitate  notabilius , quod  in  thoracem  costis  longioribus 
et  firmioribus  constructum  fortius  agit,  eundemque  magis  firmat,  si 
musculi  brachium  diversimode  moveant,  atque  ut  fieri  praecipue  debet, 
vires  in  opere  perficiendo  omnes  convertantur.  Maximi  quoque  mo- 
menti res  est,  ad  vires  corporeas  determinandas,  columnae  vertebralis  in 
diverso  sexu  diversus  habitus,  enimvero  totius  trunci  ad  extremitates  ma- 
jor est  ratio  in  feminis , atque  spectata  corporis  totius  proportione  longior 
est  vertebrarum  columna , et  hinc  majus  virium  robur  requiritur , quo 
situs  ipsi  immobilis  concilietur,  ut  tanto  fortius  agere  extremitatum 
musculi  possint.  — Hoc  etiam  structurae  beneficio  contigit , ut  viri  di- 
versis laboribus  occupati  centrum  gravitatis  in  eo  retinere  situ  possint , 
ne  extra  basin  linea  directionis  corporis  cadat,  et  hinc  corpus  etiam 
varie  torquendo  et  inflectendo  tutius  pedibus  insistant  (i). 

Fabrica  corporis,  quae  mulieribus  obtigit,  primaria  sexus  officia  re- 
spicere videtur : ita  extremitatibus  brevioribus  ideo  instructae  videntur, 
ut  si  etiam  gravidum  uterum  gerant,  qui  pondere  sat  magno  antrorsum 


(i)  Videat.  Borellus  de  motu  animal.  Cap.  18. 

propendet,  tamen  lapsus  periculo  exemtae  sint,  cum  linea  directionis 
corporis  basi  non  excidat. 

Hsec  extremitatum  inferiorum  ad  corpus  reliquum  minor  ratio  di- 
versum incedendi  modum,  qui  in  utroque  sexu  observatur,  explicat. 
Ex  hac  enim  structura  unusquisque  intelligit,  cur  feminas  passu  mi- 
nori incedant,  viri  econtra  cruribus  expansis  pedes  majori  intervallo 
inter  se  dimoveant. 

Alia  praeterea  in  incessu  differentia  observatur,  quam  egregie  descri- 
bit Monro  (i);  nimirum  cum  ob  pelvis  muliebris  amplitudinem  femora 
magis  inter  se  distent , fit , ut  ad  sustinendum  corpus,  dum  ingrediuntur, 
jam  versus  hanc  jam  versus  illam  partem  inclinari  arcu  majori  debeant. 

B. 

De  praecipuis  sexus  officiis. 

Physiologicae  disquisitiones,  quas  hucusque  ad  diversas  sexuum 
functiones  explicandas  retuli,  eo  praecipue  tendebant,  ut  demonstra- 
rem, praeter  cognita  et  a Physiologis  passim  allata  sexus  officia,  quae 
conceptionem  tantum,  graviditatem  et  partum  respiciunt,  esse  adhuc 
alia,  quae  lege  aeque  constanti  peraguntur  , quaeque  accuratissimam  sexus 
rationem  sequuntur , licet  de  his  Physiologi  vel  prorsus  siluerint , vel 
saltem  ita  versati  sint , ut  fundamentis  vacillantibus  et  principiis  non  a 
natura  petitis,  sed  inanibus  tantum  commentis  superstructis  theorias 
aeque  falsas  stabilire  tentaverint. 

His  igitur  sexus  functionibus , quantum  per  me  licuit , secundum 
statutas  fabricae  leges  expositis  superesset  nunc , ut  et  de  sexus  primariis 
officiis  agerem,  et,  ad  derivatas  a fine  primario,  quem  natura  sexui 
utrique  praefixit,  functionum  differentias,  prono  tramite  transirem; 
verum,  cum  mihi  de  genitalibus  sermo  non  fuerit,  utpote  jam  sat  su- 
perque  ab  Anatomicis  descriptis,  cum  ignotas  tantum  qua  sexus  praeter 
genitalia  inter  se  differunt  fabricae  diversitates  indagare,  et  physicas 
hujus  fabricae  leges  exponere  studuerim,  etiam  hic  circa  haec  praecipua 

(i)  „The  distance  of  the  thighs  tnay  b£  one  reason,  \vhy  womert  ih  running  generally 
„ shuftle  more  from  one  side  to  the  other  than  man , to  preserve  the  centre  of  gravity  of  tlieir 
,,  bodies  from  falling  too  far  to  a side  of  the  joint  of  the  Thigh , that  supports  tliem  when  the  other 
,,is  raised,  which  would  endanger  their  tumbling  to  the  ground.”  Anatomy  of  the  human  bones. 
Edirib.  1732.  pag.  336.  ex  modo  incedendi  igitur  exquisitam  mulieris  fabricam  conjicere  licet. 

sexus  officia  ita  versabor,  ut,  quae  a Physiologis  de  conceptu,  gravidi- 
tatis stadio  et  partu  dicta  sint , illa  plane  silentio  praeteream ; quae  vero 
etiam  circa  lias  cognitas  sexuum  functiones  non  adnotata  fuerunt,  et 
quae  pari  modo  ad  expositae  structurae  leges  reducuntur,  cum  maximi 
momenti  res  sit,  hic  addere  operae  pretium  esse  et  officii  mei  rationes 
exposcere  existimavi. 

Praecipuum  a natura  intentum  finem  fuisse,  dum  marem  et  feminam 
formaret,  ut  species  humana  sarta  et  incolumis  propagaretur,  neminem 
latet. 

Hujus  officii  maximam  provinciam  in  feminam  contulit.  Vir,  si  de 
praecipuis  sexus  functionibus  sermo  sit , desideratissimo  dilectae  conjugis 
amplexu  fruitur  albae  gallinae  filius , femina  autem  multis  iisque  gravis- 
simis saepe  molestiis  obnoxia  est,  oportuit  enim  secundum  aeternas  na- 
turae leges,  ut  mulier  conceptum  prolem  per  integrum  novem  mensium 
spatium  in  utero  reconditum  gestet,  et  eundem  dein  partu  non  raro 
laboriosissimo  enitatur. 

Cum  igitur  mulier  ad  generationis  gravissimum  negotium  maximas 
partes  conferat,  corpus  etiam  femineum  sapientissimo  naturae  consilio 
ita  constructum  est,  ut  et  pericula  quaecunque  quae  eidem  imminere 
possint,  facile  evitet,  et  officiis  hoc  fabricae  beneficio  optime  defungi 
queat. 

(j.  6.  Graviditatis  periodus. 

Femina,  ubi  utero  concepit  ovulum , varias  indies  sui  corporis  mu- 
tationes subit ; prout  enim  increscit  uterus , eodem  modo  etiam  abdo- 
minis cavum  angustatur.  Intra  trium  mensium  graviditatis  primorum 
spatium  uterus  inferioris  pelvis  cavo  continetur,  hinc  hoc  tempore 
intestina,  quae  hoc  cavum  replebant,  sursum  urget  j atque  ex  pelvis 
fundo  exterminat.  Observatur  exinde  abdominis  maxime  vero  lumbo- 
rum tumor  licet  minus  notabilis.  Aucto  autem  sensim  uteri  volumine 
hic  pelvis  inferioris  ambitu  contineri  amplius  nequit,  quare  ascendere 
cogitur  ita  quidem,  ut  nunc  tota  uteri  moles  supra  pubis  ossa  emineat. 
Intestina  versus  superiorem  abdominis  partem  cedunt,  et  ejusdem  an- 
terior paries,  increscente  pedetentim  utero  extendatur.  Prout  autem 
graviditatis  stadium  tempore  progreditur,  tanto  magis  ascendit  tumor 
abdominis,  tanto  majori  vi  musculi  abdominales  expanduntur  et  uterus 
antrorsum  protuditur;  sed  et  simul  eadem  ratione  regio  lumbalis  et 

hypochondria  turgere  observantur.  Hic  quidem  abdominis  tumor  usque 
ad  noni  mensis  dimidium  semper  increscit  , tunc  autem  quodammodo 
imminuitur  et  venter  aliquantum  subsidet. 

Sunt  haec,  quae  in  exteriori  corporis  ambitu  in  gravidis  observantur, 
phaenomena , quae  si  consideremus , et  ad  mutationes , quas  corpus  mu- 
liebre tota  hac  graviditatis  periodo  subit,  accuratius  attendamus,  fugere 
nos  profecto  non  poterit,  omnes,  quas  in  corpore  muliebri  notavimus, 
fabricas  differentias,  unice  eo  tendere,  ut  sine  periculo  vitae,  quin  et 
facili,  quantum  fieri  potuit,  negotio  functiones  sexus  primarias  obeat. 
Enimvero  cum  cavum  abdominis  feminei  in  eo  maxime  a virili  differat, 
quod  longius  sit  neque  ita  partes  ejus  hypochondriacae  latescant,  tamen 
idem  spatium  ambitu  suo  complectitur;  quod  enim  angustis  thoracis 
inferioris  confiniis  restringitur , id  ampliatur  abdominis  longitudine 
majore.  Neque  enim  femineum  abdomen  virili  angustius  esse  poterat, 
cum  eadem  viscera  hoc  cavo  comprehendantur , neque  etiam  spatiosius 
abdomen  muliebre  a natura  construi  debebat,  cum  hoc  prascipue  ad 
rite  exequendum  digestionis  officium  requiratur , ut  abdominis  parietes 
viscera  interiori  cavo  contenta  arctius  complectantur,  ut  et  septum  trans- 
versum et  abdominales  musculi  alternis  contractionibus  intestina  compri- 
mant , atque  hoc  modo  et  liberiorem  humorum  digestioni  inservientium 
secretionem  gignant  et  ingesta  intestinis  contenta  facilius  promoveant, 
qui  certe  necessarius  ad  vitam  sustinendam  firiis  impetrari  non  potuisset, 
si  cavum  abdominis  muliebris  amplius  virili,  in  futuros  usus  constructum 
fuisset,  ut  scilicet  aucto  uteri  volumine  majus  spatium  adesset. 

Elis  etenim  finibus  alio  modo  a natura  prospectum  est;  est  enim  hsec 
abdominis  muliebris  ex  ejusdem  fabrica  derivanda  proprietas,  ut  virili 
multo  facilius  et  in  majus  volumen  expandi  possit;  hypochondria  enim 
muliebria,  cum  costae  majori  proportione  ac  in  viris  decrescant,  non  tanta 
ossearum  partium  mole  firmantur  (i)  , hinc  molliora  intestinis  in  gravidi- 
tate sursum  pressis  non  tantum  facilius  cedunt,  sed  et  eorum  cartilagines 
longiores  osseis  costis  facilius  removentur  , neque  resistentiam  tantam 
aucto  sensim  abdominis  volumini  objiciunt.  Huc  praecipue  pertinet  ster- 
num minus  et  manubrii  ejusdem  ad  corpus  major  ratio;  cum  enim  parte 
sua  inferiore  et  processu  xyphoide  epigastrii  regionem  quodammodo  in 
viris  coerceat,  in  feminis  hanc  corporis  partem  minus  obtegit,  et  epigastri- 


(1)  Dissert.  cit.  0.  30. 

cani  regionem  liberius  expandi  sinit.  Quid  ? quod  cum  articulatio  sterni 
feminei  vix  non  ad  ipsum  sterni  medium  pertingat,  facile  perspicitur, 
intestinis  in  superiore  abdominis  regione  tempore  graviditatis  versus  ex- 
teriora turgentibus  magis  protrudi  et  ipsum  sternum  in  ipso  synchon- 
droseos  loco  facilius  inflecti  posse. 

Haec,  quae  ex  ipsa  corporis  fabrica  gravidis  profluunt,  commoda  mi- 
nime locum  habere  possent,  si  mulieribus  et  viris  aequalis  esset  corporis 
structura , his  equidem  hypochondria  semper  et  in  omni  statu  ampliora 
sunt , illis  autem , si  graviditas  majus  abdominis  spatium  requirit , haec 
abdominis  pars  tantam  expansionem  sustinere  potest , quantam  secun- 
dum virilis  structurae  leges  frustra  exspectaremus. 

Quamvis  autem  versus  graviditatis  finem  abdomen  femineum  in  in- 
signem molem  intumescat  , quamvis  coacta  superius  intestina  descen- 
denti in  stadio  inspirati  aeris  diaphragmati  maximam  resistentiam  oppo- 
nant, respiratio  tamen  vitalis  haec  et  ad  vitam  sustinendam  necessaria 
functio  non  ita  impeditur,  ac  impediretur  in  viris  si  abdomen  pari  modo 
turgeret , verum  et  hoc  commodum  singulari  corporis  muliebris  fabricae 
debetur , qua  efficitur,  ut  angustius  diaphragma  non  tam  profunde  des- 
cendat, et  respirationis  negotium  costis  mobilioribus  et  in  inspirationis 
stadio  altius  elatis  praecipue  peragatur  (i). 

(j.  7.  De  parius  negotio . 

Inter  omnes,  quas  animale  corpus  exercet,  operationes  nulla  sane 
est,  quae  majori  spectantem  stupore  afficiat,  quam  ubi  mater  prolem 
suum  viribus  intentis  angusta  per  pelvim  via  enititur. 

Nolim  quis  existimet,  me  dolorum  partus  causam  et  originem,  aut 
mirabilem  illum  uteri  et  diaphragmatis  musculorum  que  abdominalium 
consensum  explicandum  mihi  sumpsisse ; malo  enim  in  re  tam  ardua , 
cujus  accuratius  examen  subtilissima  corporis  fabrica  prohibet,  cum 
summis  Physiologis  tacere,  quam  futilibus  inanium  hypothesium  com- 
mentis delectari.  - — • Neque  etiam  ea  hic  attingam,  quae  circa  partus 
negotium  ejusque  diversa  stadia  a viris  obstetriciis  celeberrimis  abunde 
sunt  exposita,  cum  non  opellae  volumen,  sed  tantum  argumenti,  quod 
pertractandum  mihi  sumpsi,  dignitas  novitasque  mihi  unice  cordi  sit. 
De  viribus  tantum  dicere  constitui , quae  maturum  ex  utero  foetum  ex- 


(1)  Disscrt.  cit.  g.  20 — 32. 

pellunt  , atque  seposito  paulisper  uteri  se  contrahentis  conamine  de  iis 
tantum,  quae  musculis  in  abdominis  cavum  agentibus  exercentur,  et  quae 
physicis  fabricae  muliebris  legibus,  miro  modo  augentur. 

Elapso  nono  graviditatis  mense,,  ubi  mater  ad  prolem  enitendum 
doloribus  ad  partum  provocatur,  omnes  corporis  vires  eo  intendere 
videtur,  ut  gravissimum  hoc  negotium  feliciter  exequatur,  atque  ma- 
turum ex  utero  foetum  expellat;  quas  autem  in  uterum  mediatius  exer- 
centur  potentiae,  illae  sunt,  quae  et’ a diaphragmate  et  a musculis  abdo- 
minalibus proveniunt.  Has  igitur  ex  ipsa  corporis  muliebris  fabrica  et 
augeri  et  optime  dirigi  demonstrabo.  *r-  Si  concipiamus  gravidae  mulie- 
ris uteri  situm  et  accurate  dimetiamur,  quantum  idem  ab  axi  corpOris 
recedat,  manifesto  apparebit,  lineam  uteri  centralem  cum  axi  corporis  in 
angulum  concurrere  debere,  qui  angulus  major  minorve  erit,  quo  magis 
aut  minus  planum  superius  pelvis  versus  horizontem  fuerit  inchnatum. 

Verum  est  axin  pelvis  cum  linea  centrali  corporis  angulum  jam 
majorem  jam  minorem  comprehendere , neque  aequalem  esse  pelvis  obli- 
quitatem in  quocunque  corpore  muliebri , sed  et  aeque  constans  naturae 
lex  est,  quam  cum  thoracem  Femineum  describerem,  evulgavi:  scilicet 
sterni  anteriorem  faciem  et  ossa  pubis  in  una  eademque  linea  axi  cor- 
poris parallela  sita  esse , neque  ( ubi  exquisita  est  muliebris  fabrica , quae 
norma  nobis  sit  explicandarum  corporis  functionum)  thoracem  ultra 
pelvim  protendi. 

Hoc  constanti  naturae  ordine  effectum  est , ut  universale  sit  hoc  theo- 
rema et  omni  corpori  muliebri  applicari  possit : Fotentia  ex  viribus 
agentis  deorsum  diaphragmatis  et  musculorum  abdominalium  simul 
et  eodem  tempore  retrorsum  actorum  contractione  composita  axis 
pelvis  directionem  sequitur  in  feminis.  Cum  enim,  ut  hujus  theore- 
matis veritatem  rigore  geometrico  evincamus,  requiratur,  ut  vires  partum 
promoventes  nobis  tanquam  lineas  cogitemus,  quae  longitudine  virium 
intensitatem  et  situ  earundem  directionem  designent,  linea  talis  quae  a 
diaphragmate  ad  superius  pelvis  planum  ducta  esset  et  cum  linea  centrali 
corporis  parallela  decurreret , diaphragmatis  deorsum  agentis  potentiam, 
et  alia,  quae  a thoracis  anterioris  confiniis  ad  spinam  produceretur,  et 
axi  corporis  perpendicularis  insisteret,  musculorum  abdominalium  versus 
spinam  se  contrahentium  vires  apte  commonstraret.  Patet  exinde  lineas 
quae  vires  designant,  ad  angulum  rectum  sibi  jungi,  cum  linea  centralis 

musculorum  abdominalium  sit  axi  virium  diaphragmatis  et  axi  corporis 
perpendicularis.  Demonstrandum  igitur  est  vim  ex  utrisque  compositam 
agere  secundum  axin  pelvis.  Est  autem  haec  vis  composita  diagonalis 
parallelogrammi,  quod  fit  lineis,  queis  vires  diaphragmaticae  et  abdomina- 
les exprimuntur , ad  angulum  rectum  junctis.  Atqui  cum  vires  diaphrag- 
maticae abdominalibus  aequales  sumi  debeant , patet  ob  triangula  aequila- 
tera  angulum,  quem  diagonalis  cum  diametro  pelvis  recto  efficit,  rectum 
esse  debere , ac  proin  vires  secundum  axin  pelvis  dirigi. 

Si  aequalis  foret  feminae  cum  viro  structura,  mutata  omnino  esset 
rerum  facies ; neque  enim  hic  axis  virium  diaphragmatis  et  musculorum 
abdominalium  axis  pelvis  directionem  sequitur,  cum  enim  vis  utraque 
ad  angulum  obtusum  sibi  jungitur,  diagonalis,  qui  rhombum  secat,  non 
dividit  illum  in  triangula  aequilatera , ergo  neque  axi  pelvis  perpendicu- 
laris insistit. 

Non  solum  vires  partum  promoventes  optimam  directionem  sequun- 
tur, sed  et  majores  sunt  et  robore  majori  uterum  comprimunt,  cum 
enim  virium  intensitates  accurate  sequantur  diagonalis  longitudinem, 
patet  hanc  in  rectangulo  majorem  esse  debere,  quam  in  rhombo,  si  eadem 
per  angulos  obtusos  ducatur;  cum  enim  anterior  abdominis  virilis  paries 
versus  pubis  ossa  oblique  descendat , vis  centralis  musculorum  abdomi- 
nalium sursum  dirigitur,  neque  axi  corporis  perpendicularis  agit,  jun- 
gitur itaque  viribus  a diaphragmate  derivatis  ad  angulum  obtusum  atque 
hinc  diagonalem  multo  minorem  esse  debere  nemo  non  videt. 

Quamvis  itaque  diaphragmatis  virilis  major  sil  ambitus,  et  major  in 
agendo  robur , potentia  tamen  ex  viribus  diaphragmaticis  et  abdomina- 
lium musculorum  composita  minor  est  ac  eadem  in  feminis , unde  ma- 
nifesto apparet , muliebris  structurae  rationem  ad  officia  sexus  primaria 
peragenda  aptissimam  esse,  neque  id  musculorum  robore  impetrari 
potuisse , quod  virium  idonea  conjunctione  natura  consequitur. 

Cum  robustiores  sint  musculi  in  feminis  pone  columnam  vertebralem 
siti,  quos  inter  numero  Psoam,  quadratum  lumborum,  longissimum 
dorsi  et  sacrolumbalem  (i),  hi  si  diaphragma  in  partus  negotio  tanto 
nisu  deorsum  urgetur,  majori  virtute  pollebunt  ad  columnam  verte- 
bralem sustinendam , eamque  tanta  firmitate  retinendam , ut  idem  fortius 
agere  in  uterum  possit. 


(i)  Dissert.  cit.  (j . 50. 

His ,.  quas  circa  partus  negotium  dixi , rite  consideratis,  multa  certe  in 
artem  obstetriciam  exinde  emolumenta  derivari  posse  nemo  non  videt. 
Si  enim  situs  uteri  obliquus  partum  tantopere  remoretur,  nulla  certe 
alia  causa  est,  quam  quod  uteri  linea  centralis,  quae  a medio  fundo  per 
os  uteri  ducitur,,  non  sit  eadem  cum  axe  pelvis  ac  proinde  tantum  abest , 
ut  vires  diaphragmaticae  et  musculorum  abdominalium  partum  promo- 
veant, ut  potius  eundem  retardare  et  difficillimum  reddere  debeant. 

Ex  his  etiam  ratio  redditur  singularis  cujusdam  phaenomeni , quod 
saepissime  observavi  ; nimirum  mulieres  infirmas  et  debiles  saepe  majore 
facilitate  partum  perficere,  quam  robustiores  et  quae  fibra  musculari  den- 
siore praeditae  esse  videntur.  Anne  forsan  ratio  in  eo  posita  est,  quod  istae 
a fabricae  muliebris  exquisitae  norma  deflectant,  atque  hinc  vires  dia- 
phragmaticae cum  musculorum  abdominalium  potentia  ad  partum  pro- 
movendum tanta  felicitate  non  uniantur  ? certe  si  non  semper,  potest 
tamen  aliquando  contingere , ut  hac  de  causa  partus  difficilior  reddatur. 

Quando  viribus  descriptis  foetus  ex  utero  eliminatus  est,  jam  subito 
parietes  abdominis  se  contrahunt,  collabitur  thoracis  inferior  ambitus, 
et  intestina  arctius  includuntur:  summum  profecto,  emolumentum  quod 
mulieri  ex  propria  corporis  se  in  pristinum  statum  restituendi  mira  ap- 
titudine  profluit!  ex  eo  enim,  quod  abdominis  parietes  nunc  iterum  con- 
tenta viscera  arcte  complectantur , digestionis  officium , quod  praecipue 
alterna  et  diaphragmatis  et  musculorum  abdominalium  compressione 
juvatur,  non  laeditur,  et  si  de  plurimis  affectibus  chronicis  taceam , evita- 
tur febris  puerperalis  periculum , cui  praecipue  feminas , quibus  laxior 
est  corporis  habitus,  subjectas  esse  unanimis  est  medicorum  sententia. 


CAPUT  VI. 

De  relativa  tantum  sexus  in  individuis  ratione. 

rv 

l_/iscrimen,  quod  a sexu  est,  non  absolutum  sed  ad  ceteras  partes  re* 
spectivum  dici  debet.  Sicut  foetus  vel  ex  materiei  plasticas  excessu  vel  ex 
oxygenii  abuiidantia  coaluit , et  prout  in  prima  uterinae  vitae  epocha  in 
foetus  incrementum  vires  agunt  extraneae,  ita  jam  vir  jam  femina  nascitur. 

Xn  omni  individuo  latent  utriusque  sexus  genitalia  ; a modo  dictis 
dependet  circumstantiis  an  haec  an  illa  evolvi  et  increscere  debeant. 

Quo  distinctior  est  virium  in  formatum  foetum  agens  duplicitas,  eo  ma- 
gis determinati  prodeunt  sexus  characteres.  Econtra  quo  minus  distinctae 
liae  sunt,  eo  magis  dubiae  sunt,  quas  individua  ostendunt,  sexus  notae. 

Maxime  circa  sexum  ambigitur  in  corpore  aphrodito,  ubi  pari  fere 
passu  in  eodem  individuo  utriusque  sexus  genitalia  progerminant. 

Ne  circa  hanc  rem  gravissimam  Naturae  scrutatoribus  et  medicis  du- 
bium ullum  relinquam,  lubet  recensere  ea  organa,  quae  in  utroque  sexu 
analoga  in  omni  humano  individuo  reperiuntur,  et  a quorum  evolutione 
distinctus  derivatur  sexus  character. 

Externa  genitalia  in  viro  vi  majore  protenduntur  ob  systematis  vas- 
culosi insigniores  propagines.  Hinc  penis  longior  prodit,  eo  quod  arteria 
pudenda  communis  insigniores  largitur  ramos  profundos , qui  cavernosa 
penis  corpora  extendunt  et  quasi  ampliant* 

Cum  vero  haec  vasculosi  systematis  vis  in  corpore  femineo  non  adsit 
ob  causas,  quarum  superius  (i)  memini,  hinc  haec  pars  vix  non  evol- 
vitur , et  clitoridis  sub  specie  inter  pudendi  muliebris  latet  rimam. 

Ceterum  et  masculini  penis  et  femineae  clitoridis  eadem  organisatio; 
componitur  hoc  organum  ex  duplici  corpore  spongioso  ab  ascendentibus 
pubis  ramis  profecto  et  inter  se  juncto  in  glandem  desinente,  cutis  prae- 
putio obtectum. 

Sub  pene  in  viro  urethra  stricte  adponitur. 

Haec  urethra  virilis  est  canalis  excretorius  duplicis  liquidi  urinae  sci- 
licet , et  liquoris  prostatico-spermatici. 

Cum  vero,  quod  in  urethram  prostat,  seminale  organum  ob  molis 
exiguitatem  praetervideatur , canalis  hic  soli  vesicae  adpertinere  videtur. 

Mutatur  autem  rerum  facies , si  hoc  organum,  quod  colliculus  semina- 
lis in  viris  audit,  in  feminis  in  uteri  collum  increscit  et  portione  vaginali, 
ut  ajunt , in  ipsum  hunc  canalem  adperitur.  Accumulatur  in  his  organis 
mirum  in  modum  cellulosus  textus , ampliatur  et  latescit  eadem  ratione 
canalis , qui  nunc  non  a vesica  sed  a matrice  praecipue  proficisci  videtur, 
cum  urethra  secundarium  tantum  ductum  in  corpore  muliebri  repraesen- 
tet, qui  in  ipsam  vaginam  adperitur;  decurtatur  ergo  cavernosum  corpus 
in  feminis,  ampliatur  colliculus  seminalis  et  in  collum  uteri  transit,  cum 
urethra  virilis  relictis  corporibus  cavernosis  in  vaginam  dilatetur. 


(i)  Cap.  IV.  huj.  Sect.  g.  3. 

In  viris  arteriae,  qnas  bulbo  cavernosas  vocant,  in  proprium,  quo 
virilis  urethra  circumdatur,  cavernosum  corpus  desinunt,  in  feminis  vero 
hae  arteriae  desiderantur ; elargitur  urethra  in  vaginam , et , qui  bulbum 
urethrae  circumdant,  musculi  acceleratores  diductis  fibris  in  cunni  con- 
strictor em  abeunt. 

Prostata , quae  aucta  systematis  vasculosi  potentia  organa  secretoria 
in  viris  constituit,  et  urethrae  ductum  amplectitur,  excedente  cellulosae 
telae  abundantia  in  uterum  transit  in  feminis , et  ductus  excretorii , qui 
in  colliculo  seminali,  quem  caput  gallinaginis  vocant,  terminantur,  in 
uteri  vaginalem  portionem  et  os  uteri  in  corpore  muliebri  ampliantur. 

Perforant  prostatam  glandulam  in  viris  ductus  deferentes  seminis, 
qui  a testibus  profecti  peculiari  orificio  in  colliculo  seminali  reperiundo 
semen  in  urethram  ejaculant. 

Cum  econtra  in  corpore  muliebri  vasculosa  virilis  prostatae  substan- 
tia in  cellulosum  uteri  textum  abiit , simili  modo  hi  deferentes  seminis 
ductus  in  canales  ampliores  mutati  sunt,  qui  sub  nomine  tubarum  ute- 
rum perforant,  et  in  ejus  fornice  aperiuntur. 

Sicut  in  virili  corpore  vasculosa  congeries  excellit,  ita  in  femineo  cellu- 
losus textus  abundat.  Hoc  clare  denuo  perspicitur,  si  testiculos  cum  ovariis, 
quae  analoga  sunt  speciei  humanae  organa  sexualia,  inter  se  conferamus. 

In  testiculos  spermatica  vasa  descendunt  sicut  in  ovaria , sed  haec  sper- 
matica vasa  in  innumeros  transeunt  vasorum  plexus,  qui  testiculi  carnem 
septis  distinctam  referunt,  cum  econtra  in  ovariis  vasculosa  structura  pro- 
tinus evanescat  et  in  cellulosum  textum  dissolvatur.  In  testibus  albuginea 
a peritoneo  tunica  conis  vasculosis  perforatur,  et  vascula  seminifera  collecta 
in  canalem  longissimum  et  exilissimum  simul  abeunt,  qui  denique  ductum 
deferentem  constituit.  In  feminis  vero  disrumpuntur  hic  loci  cessante 
vasorum  evolutione  ab  ovario  tubae  , et  fragmentorum  partes  satis  aperte 
fimbrias  relinquunt , quorum  una  alterave  ovario  annexa  manet. 

Descendunt  in  corpore  virili  vasorum  energetica  versus  periphe- 
riam  actione  et  gubernaculi  musculique  cremasteris  contractione  ex 
abdomine  in  scrotum  testiculi;  remanent  econtra  in  abdomine  ovaria  , 
cum  in  feminis  illud  organum,  quod  in  viris  colliculi  seminalis  et  spe- 
ciem et  nomen  gerit,  extra  peritoneum  et  abdominis  cavum  deprimitur, 
econtra  illud  ipsum  organum , quod  in  feminis  in  uteri  cavum  ampliatur, 
inter  vesicam  et  intestinum  rectum  ascendat  et  in  abdomen  elatum 
peritonei  duplicatura  involvatur.  En  igitur  veram  causam  testiculorum 

descensus , quae  hucusque  ab  anatomicis  prastervisa  fuit : Scilicet  in  sep- 
tem  prioribus  graviditatis  mensibus,  sicut  ovaria  ita  et  testes  abdomine 
reconduntur;  ovaria  utero,  testes  seminali  colliculo  adhaerent,  uterus 
autem  ascendit  in  abdomen;  colliculus  seminalis  extra  abdomen  deprimi- 
tur, hinc  et  testes  hujus  ductum  sequi,  ovarium  autem  in  abdomine  re- 
manere debet.  Accedit , quod  testium  vasa  elongentur  et  hinc  extrorsum 
vergant,  cum  ovarii  vasa  abbrevientur  potius  et  hinc  haec  organa  in 
abdominis  cavo  retineant.  Quae  ergo  in  corpore  femineo  occurrunt  liga- 
menta rotunda  uteri,  sunt  gubernaculi  Hunteri  analoga,  quae  inversa 
postmoduin  in  viris  funiculo  spermatico  adjunguntur,  et  membranam 
scroti  dartos  constituunt,  cum  in  illis  in  abdomine  remaneant,  licet 
revera  intus  cava  a clar.  viris  inventa  fuerint  (i). 

Ex  hac  succincta  genitalium  descriptione  patet,  in  omni  individuo 
utriusque  sexus  organa  adesse , sed  unius  tantum  sexus  evoluta  conspici, 
et  penem  clitoridi,  prostatam  utero,  colliculum  seminalem  vaginali  ma- 
tricis portioni,  urethram  vaginae,  testem  ovario , ductum  deferentem  tubas 
scroto  externa  pudendi  labia  congruere  vel  potius  analoga  esse. 

Patet  etiam  nuspiam  utriusque  sexus  organa  analoga  coexistere  in 
uno  eodemque  individuo , neque  enim  penem  cum  clitoride , uterum 
cum  prostata , testem  in  uno  eodemque  latere  cum  ovario  simul  et  semel 
adesse  posse  historias,  quae  super  hermaphroditos  extant,  evincunt. 

Postremo  juvat  monuisse,  sexum  primis  quidem  vitee  uterinae  stadiis 
evolvi,  sed  tamen  non  ita,  ut  distincta  sexus  alterutrius  cognitio  detur; 
econtrario  toto  gestationis  tempore  et  genitalia  externa  et  interna  ita 
sunt  constituta,  ut  viris  in  anatomia  expertissimis  circa  sexum  ambigere 
non  sit  dedecus.  Hic  vacillans  sexus  ab  externis  praecipue  genitalibus 
desumtus  character  adeo  aequivocus  est,  ut  et  in  ipsis  neonatis  infantibus 
in  determinando  prolis  sexu  saepe  saepius  hallucinati  sint  ipsi  parentes, 
cum  longior  clitoris  et  productae  in  labia  crassiores  nymphae  puellum 
ementiantur  et  econtrario  brevior  penis  et  tumefacta  ad  raphem  scroti 
latera  puellam  simulent. 

Haec  autem  ipsa  tardior  utriusque  sexus  efformatio  argumento  nobi9 
esse  potest,  omnia  humana  individua,  ut  recte  ait  Liber  Genes.  I.,  viares 
et  feminas  creata  esse , et  a supra  allatis  conditionibus  dependere,  uter 
sexus  praevaleat ! 

(i)  Santorini  Tabulae  septemdecim  , quas  edit  et  explicat  Michael  Girardi.  Parmae  i775* 
Explic.  Tab.  XVI.  Fig.  2.  pag.  184  et  seq. 

CAPUT  VII. 

De  structura  genitalium  aphroditica. 

Cum  verus  hermaphroditus  ex  priscorum  commentis  is  tantum  dicatur, 
qui  utroque  sexu  potens  est,  cumque  ut  is  sit,  requiratur,  ut  perfectis  et 
mari  propriis  et  feminae  attributis  instruatur  genitalibus ; dici  revera  pot- 
est , tales  individuos  inter  animalium  diversissimas  species  non  reperiun* 
dos  esse,  nec  inveniri  posse.  Si  inter  vegetabilia  in  plerisque  cohortibus 
genitalia  utriusque  sexus  sibi  adposita  quin  et  unita  sunt,  idcirco  simul* 
tanea  tamen  perfecta  utriusque  sexus  organa  nonexistunt,  sed  statim, 
ubi  pollen  solutum  est,  stamen  et  antherae  emarcescunt , et  liquor  genita- 
lis ex  polline  secretus  ovuli  vegetabilis  evolutionem  non  ante  progignit, 
quam  cum  ea , quae  masculina  ex  analogia  nuncupavimus , genitalia  ex 
plantae  thalamo  quasi  necrosi  soluta  deciderunt. 

Hoc  phaenomenon  in  variis  plantarum  individuis  observatum  saepius 
suspicionem  movit,  an  revera  ad  ovuli  embryonisque  evolutionem  pollen 
necessario  requiratur;  videmus  etenim  in  floribus  non  paucis  stamina 
jamdum  emarcida  decidisse,  antequam  pistilla  eum  perfectionis  gradum 
attigerunt,  ut  destillantem  ex  polline  liquorem  suscipere  et  ad  foetum 
per  umbilicalia  hili  vasa  deducere  possent.  Scilicet  tantae  necessitatis 
est,  ut  genitalia  primo  virilia  evolvantur,  crescant  et  vigeant,  ut  eo  ipso 
tempore  vasa,  quae  ad  feminea  pertinent  organa,  explicari  et  augeri  neu- 
tiquam  possint. 

Idem  observamus  quin  adeo  in  plantis,  quas  monoicas  dicimus;  fieri 
solet  in  plerisque,  ut  flores  masculini  jamdum  exsiccati  sint,  antequam 
flores  feminei  petala  expandant  aut  pistilla  ex  valvis  prodeant:  mani- 
festo argumento,  hic  duplicia  genitalia  plantae  viribus  simul,  et  semel 
protrudi  et  perfici  non  potuisse , sed  tum  demum  feminea  evolvi , conci* 
pere , embryonem  nutrire,  si  masculi  vasa  jamdum  ex  planta  soluta  sint 
ita  quidem,  ut  qui  maribus  inservierunt,  succi  jam  ad  actus  femineos 
impendantur. 

Haec  ratio  fuit,  cur  in  sexu  plantarum  dichogamiam  statuit  Spren&e- 
lius  scilicet  florum  alternas  nuptias  , ut  quippe  in  plantis  hermaphroditis 

germen  non  a corona  staminum  propria  fecundetur,  nec  fecundari  possit, 
cum  germen  et  pistillum  eam  non  adepta  sint  maturitatem  eo  tempore, 
quo  virilia  organa  jam  dudum  perierunt,  sed  a viris  alienis , qui  cum in- 
florescentiae  actus  non  sit  simultaneus , in  aliis  floribus  explicatis  vigent. 
Eodem  modo  Sprengelius  fructificationem  plantarum  monoicarum  di- 
chogamarum  explicat,  ubi  dioicarum  adinstar  ex  alio  individuo  fauna 
insectorum  ministra  fecundans  pollen  adfertur  quod  stigmatis  glutinosae 
superficiei  adhaeret. 

Patet  hinc  revera  hermaphroditismum  in  vegetabilibus : id  est  partium 
genitalium  utriusque  sexus  perfectarum  nexum  in  eodem  individuo  non 
dari,  sed  tum  demum  organa  alterius  sexus  perfici,  si  illa  prioris  obso- 
leta emarcuere. 

Idem  plane  curioso  et  attento  observatori  phaenomenon  per  omnes  se 
objicit  animalium  classes. 

Creditum  hactenus  fuit,  Mollusca,  si  non  omnia,  plurima  tamen  duplici 
genitali  organo  instructa  esse  et  utrumque  ad  eum  extolli  perfectionis 
gradum , ut  et  coire  cum  simili  individuo  posset  generans , et  simul  ab 
eodem  iniri  concipiens.  Sed  re  accuratius  perspecta  structuram  vere 
aphroditam  neque  hermaphroditam  in  his  vermium  catervis  deprehen- 
dimus. Imperforati  scilicet  sunt  filamentosi  penis  ramusculi,  neque  his 
aliud,  quod  amplectuntur,  individuum  in  eunt,  sed  tantum  constringunt, 
atque  ita  mutuis  amplexibus  nerveo  suo  systemati  stimulum  addunt,  quo 
in  proprio  corpore  ad  constituendos  embryones  utriusque  sexus  liquores 
sibi  miscentur  adeo  ut  et  limaces,  cochleae,  mytuli,  in  quibus  herma- 
phroditicam  genitalium  structuram  suspicati  sunt  autores , ad  aphrodita 
individua  referre  merito  debeant , scilicet  ea,  ubi  quidem  organa  genitalia 
utriusque  sexus  uniuntur,  sed  et  in  proprio  receptaculo  liquores  fundunt 
miscendos , ex  quo  novi  foetus  oriuntur. 

Per  omnes  reliquas  animalium  classes  sexus  distincti  sunt,  cum  utra- 
que genitalia  non  in  uno  eodemque  individuo  evolvi  possint.  Oppositae 
enim  sunt  vires,  quae  in  corpore  simul  dominari  nequeunt,  quare  omnia 
ad  generationem  organa  secundum  unam  eandemque  directionem  pro- 
dire et  explicari  necesse  est. 

Quodsi  in  gutta , ex  qua  foetus  concrescit,  oxygenii  supra  hydrocar- 
bonem  azoticum  excessus  adest ; vis  formatrix  excellit  et  organa  omnia 
magis  versus  peripheriam  protruduntur. 

Hinc  et  arteriosi  systematis  fines  majori  extra  pelvim  ratione  excur- 
runt, et  hypogastrici  systematis  ramus  et  quasi  trunci  continuatio  arteria 
pudenda  communis  dici  debet,  quas  longior  et  extenuatis  ramusculis  in 
genitalium  agit  rudimenta,  eaque  elongat  et  versus  exteriora  corporis 
propellit,  hinc  jam  in  penem  elongantur  cavernosorum  corporum  rudi- 
menta et  urethra  non  in  vaginam  ampliatur , sed  longior  et  simul  angus- 
tior reddita  penis  corporibus  cavernosis  adplicatur,  et  in  glandis  extremo 
aperitur. 

Ex  eadem  autem  ratione , cur  in  penem  protruduntur  cavernosa  cor- 
pora , non  evolvuntur  ea  organa , quae  ad  sexum  pertinentia  abdominis 
cavo  includuntur.  Colliculus  seminalis  in  viro  vix  notabilem  in  urethram 
prominentiam  gignit,  cum  colli  uteri  vaginalis  portio  in  dilatatam  vaginam 
in  femina  protendatur;  eodem  modo  prostata  glandulam  in  viro  exhibet 
urethram  cingentem  et  revera  albuminosum  humorem  secernentem,  cum 
in  femineo  corpore  haec  magis  dilatetur,  et  arctis  compactisque  cellulis 
uteri  formet  receptaculum. 

Testes  in  embryone  masculo  equidem  adhuc  ovariorum  adinstar  in 
abdominis  cavo  per  duas  tertias  graviditatis  periodi  partes  haerent , sed 
elongatis  demum  magis  ex  virium  vitalium  energia  vasis  spermaticis  tan- 
dem et  hi  per  annulos  prodeunt  et  in  scroti  fundum  decidunt,  cum  ovaria 
licet  in  embryone  femineo  durante  prima  uterinae  vitae  epocha  et  situ  et 
indole  a testibus  non  diversa  sint  adeo  quidem,  ut  et  vasculosam  epi- 
didymidis structuram  in  ovarii  oppendice  observarit  Rosenmullerus  (i), 
tamen  ex  virium  vitalium  defectu  et  organicae  materiei  abundantia , haec 
organa  in  abdominis  cavo  remanent  uteri  lateribus  appensa.  Ouae  ab  ova- 
riis versus  ligamentosam  ossium  pubis  substantiam  prodit  funiculus  sub 
teretis  ligamenti  nomine,  Hunteri  gubernaculum  est,  quod  in  viris  se 
invertit  et  descendentem  vasis  elongatis  testiculum  in  scrotum  detrahit; 

Testiculi  in  masculino  corpore  organa  sunt  secretoria,  quas  subtilis-* 
simis  vasis  secernentibus  albuminosam  et  nervei  systematis  actione  sum- 
mopere oxygenatum  largiuntur  fluidum , quod  coagulando  foetui  desti- 
natur, cum  haec  vasculosa  structura  in  feminei  embryonis  corpusculo 
pedetentim  evanescat  et  in  cellulosum  textum  immutetur , in  cujus  cel- 
lulis fluidum  plasticum  colligitur,  idoneum  omnino  ut  ab  auras  seminalis 
contactu  in  foetum  concrescat. 

(i)  Quaedam  de  ovariis  Embryonum.  Lips.  1802.  pag.  15.  Tab.  adj.  Fig.  6 et  7. 

Ductus  deferens  continuo  cum  epididymidis  canale  ductu  secretum 
testibus  sperma  ad  seminales  vesiculas  ducit,  ubi  et  vesiculas  et  ductus 
deferens  communi  ostio  in  colliculum  seminalem  urethrae  terminantur; 
in  femineo  corpore  econtra  cum  ovaria  in  abdomine  remanserint,  cum 
in  his  seminalis  colliculus  in  uteri  cervicem  et  prostata  in  matricem,  ipsam 
dilatata  sit,  illi  qui  in  mare  sunt  deferentes  seminis  ductus,  in  feminis 
tubas  referunt,  quae  vasculosa  structura  abolita  in  epididymidis  subti- 
lissimo rete  ab  ovariis  sejunctae  laceratis  quasi  fimbriis  in  abdomen  hiant, 
et  una  eorundem  ubi  Coni  vasculosi  ad  epididymidis  caput  testium  tuni- 
cam in  viris  perforant , ovario  femineo  firmius  adhaeret. 

Patet  ex  his,  si,  quae  feminae  sunt,  organa  genitalia  eum  iis  compares, 
queis  vir  instruitur,  utrumque  adparatum  esse  originetenus  eundem,  et 
in  ipso  actu  generationis  ut  plurimum  autem  in  prima  vitae  uterinae 
periodo  maxime  interesse,  quam  directionem  vires  vitales  sumant,  an 
energicae  et  actione  propria  organorum  rudimenta  propellant,  an  vero 
excessus  plasticae  materiei  ita  in  foetus  corpusculo  dominetur,  ut,  quae 
inde  formentur,  organa  magis  latescant  et  corporis  externis  limitibus  cir- 
cumscripta magis  expandantur. 

In  femineo  nempe  corpore  ob  materiei  organicae  abundantiam  at- 
que oxygenae  aurae  penuriam,  cetera  organa  et  praecipue  genitalia  eas 
formas  assumunt , quae  de  mutua  horum  elementorum  actione  testantur ; 
deficit  hic  vis  cogens  et  productrix,  abundat  cellulosa;  hinc  non  prostata 
et  colliculus  seminalis  enascitur,  sed  uterus  efformatur  ex  cellulosae  abun- 
dantia et  uteri  cervix  in  vaginam  orificio  hians.  Delentur  hic  vasorum 
plexus,  quae  avi  humorum  et  producuntur  et  moventur,  abundat  cellu- 
losa inertior  excessu  liquidi  repleta,  hinc  et  systematis  hypogastrici 
rami  non  ex  pelvi  excurrunt  sed  in  eadem  retinentur  , arterias  uterinas 
constituunt  et  spermaticas , quae  in  ovariis  terminantur. 

Hic  constans  corporis  feminei  character  in  causa  est,  cur  non  penis 
prodeat , cum  ramus  pudendus  communis  minimus  sit , et  quae  profundae 
dicuntur  arteriae  adhuc  exiliores , hinc  tantum  virgae  virilis  rudimentum 
quoddam  clitoris  scilicet  in  femineo  corpore  cernitur  ex  exiguis  tantum 
corporibus  cavernosis  conflatum. 

Organicae  materiei  ditior  penus  et  virium  plasticarum  defectus  cau- 
sam quoque  sistit,  cur  urethrae  canalis  quasi  retrorsum  tractus  in  amplum 
vaginae  ductum  dilatetur,  qui  deorsum  magis  apertus  cutis  amplis  pro- 

ductionibus , labiis  scilicet  ipsam  clitoridem  amplectitur,  et  certe  testium 
muliebrium  in  abdominis  cavo  situs,  tubarum , qui  ductus  deferentes 
aemulantur,  amplitudo  et  in  fimbriis  ab  ovariis  solutio,  et  vasculosae 
substantiae  in  cellulosum  textum  immutatio  nonne  aperte  demonstrat, 
in  corpore  femineo  non  quidem  organicam  desiderari  materiam,  sed 
vim  plasticam  coagulantem  et  productricem , et,  si  chemica  id  phrasi  dis- 
tinctius explicemus,  nonne  oxygenii  defectus  in  hydrocarbonis  azotici 
excessu  clare  perspicitur? 

Si,  quae  circa  organorum  sexualium  fabricam  et  pronum  ex  una  forma 
in  alteram  transitum  dixi,  accuratius  perpendamus,  videbimus  sexus 
characterem  mutabilem  esse , et  originetenus  omnia  cujuscunque  speciei 
individua  revera  aphrodita  esse;  a virium  autem  vitalium  erga  materiei 
organicae  penum  ratione  dependere  an  vir  an  verO  femina  nascatur. 

Et  profecto  sexus  alterutrius  character  in  dato  quovis  corpore  eo 
distinctius  pronunciatur , quo  major  haec  inter  vires  plasticas  et  com- 
pingendam materiem  proportio  existit,  ita  quidem  ut  ex  hac  ratione  non 
genitalium  tantum  perfecta  formatio,  sed  et  recta,  quas  sexum  discernit, 
reliquorum  atiium  relativa  proportio  inde  derivetur. 

Si  econtra  haec  ratio  non  ita  excedat,  viri  effinguntur  muliebres,  et 
viragines , qui  virilem  corporis  habitum  muliebri  genitali  aduniunt. 

Interea  tamen,  ut  ex  his,  quae  modo  proposui,  elucet,  corporis  ha- 
bitus ad  virilem  tantum  accedit , non  autem  cum  illo  congruit , cum  raro 
accidat,  ut  vis  formatrix  materiei  concrescibilis  quantitati  aequalis  sit,  id 
est:  ut  aura  spermatis  oxygena  hydrocarbone  ovi  azotico  omnis  satietur 
et  quasi  consumatur  ita , ut  in  neutram  partem  vel  hydrogenii  vel  oxy- 
genii  excessus  inclinet. 

Cum  tamen  ad  hoc  saturationis  punctum  plus  minus  foetus  formatio 
licet  rarissime  accedat,  casu  aeque  raro  contingit,  ut  ambigui  sexus  in- 
dividua nascantur,  in  quibus  et  totius  corporis  habitus  et  genitalium 
conformatio  inter  utrumque  sexum  quasi  medium  tenent. 

Aphrodita  nomino  haec  individua,  eo  quod  revera  sexus  vacillet,  et 
inter  sexualem  apparatum  organa  reperias , quae  instar  genitalium  viri- 
lium vi  vitali  protrudantur , cum  alia  iterum  ex  abundantiori  cellulosa  la- 
tescant : ita  in  exemplari,  quae  huic  circa  sexum  disquisitioni  ansam  dedit, 
-imperforatus  penis  de  veneris  monte  exsurgit,  latescit  infra  penem  vagi- 
nalis urethra  a pene  sejuncta  et  inter  scroti  bifidi  labia  hians,  in  vaginae 

fundo  uterus  in  collum  desinens  et  simul  testes  in  labiorum  scrotalium 
cellulosa  haerentes  vere  vasculosi  epididymide  et  deferente  ductu  in- 
structi reperiuntur,  qui  ex  scroto  per  annulum  ascendens  inter  duplica- 
tas peritonei  laminas  tubarum  Fallopii  adinstar  textum  cellulosum  uteri 
proprium  quidem  perforat,  sed  inter  illam  et  membranam  matricis  cavum 
investientem  deorsum  vergit , et  tenuissimis  ostiis  in  orificii  uterini  la- 
biis in  vaginam  urethralem  hiat. 

Memorabile  sane  ambigui  sexus  specimen ! quod  luculenter  demon- 
strat sexualium  organorum  rudimenta  in  quovis  individuo  adesse,  sed  ab 
evolutionis  ratione  dependere  an  ex  foetu  concepto  vir  an  vero  femina 
nascatur. 

In  plurimis  casibus,  si  viri  organa  efformantur,  id  per  totum  geni- 
talium systema  contingit,  et  vasculosi  systematis  energia  ubique  ad- 
paret.  Simili  modo , si  conditiones  adsint,  sub  quibus  femina  nascitur, 
id  omnem  genitalium  adparatum  concernit,  et  iners  cellulosi  textus  abun- 
dantia ubique  conspicua  est. 

Si  vero  aphroditum  et  ambigui  sexus  corpus  raro  sane  casu  enascitur, 
inter  organa  sexualia  sunt , quae  vasorum  actione  protenduntur,  illa  viri 
referunt;  sunt  alia,  quae  ex  abundantiori  cellulosae  excessu  magis  lates- 
cunt, et  in  femineum  adparatum  evolvuntur. 

Inter  haec  tamen  organa  aphroditica  et  illa  aut  perfectae  feminae , aut 
viri  absoluti  intercedit  discrimen,  quod  neutra  id  assequantur  perfectionis 
fastigium , quo  in  absoluti  et  consummati  sexus  individuis  eminent : ita 
corpora  cavernosa  magis  quidem  ac  in  feminea  clitoride,  elongantur,  sed 
penis  robur  non  attingunt,  ita  vaginae  urethralis  in  aphroditis  ostium, 
majus  quidem  est  orificio  urethrae  virilis  cutaneo , sed  minus  et  angustius 
vagina  muliebri.  Simili  ratione  uterus  quidem  adest,  sed  minus  densa 
cellulosa  compactus  sacciforme  potius  cavum  refert,  et  ipsi  testis  neque 
ita  pulposi  neque  tantis  vasorum  plexibus  compositi  adparent  ac  in 
perfectiori  corpore  masculino , adeo  quidem  ut  licet  corpus  aphroditum 
organis  his  propius  viro,  illis  ad  femineam  normam  magis  accedat,  in  his 
tamen  neque  virile  robur,  in  illis  non  femineae  organisationis  penus  in- 
veniatur , sed  inter  utrumque  quasi  vacillans  huc  illuc  inclinet. 

Summa  certe  attentione  dignae  sunt  structurae  varietates,  quae  in  aphro- 
ditis genitalium  speciebus  a diversis  autoribus  relatae  sunt;  observamus 
hic  a perfecti  viri  norma  pervarios  sibi  subsequentes  gradus  ad  femineum 

habitum  aphrodita  genitalia  deflectere,  et  vice  versa  iterum  a feminas  sexua- 
libus  organis  laxioribus  ad  virile  robur  eadem  quasi  pedetentim  emergere. 

Hypospadia  virorum , ubi  urethrae  cutaneum  ostium  non  ad  glandis 
apicem  usque  excurrit,  sed  sub  eodem  desinit,  primus  certe  aphroditismi 
gradus  dici  meretur.  Hujus  conformationis  abnormis  numerosa  exempla 
occurrunt,  ubi  urethra  latior  est  et  quasi  a pene  deflectit. 

Succedit  huic  formae  abnormi  alia,  qua  urethra  circa  virgae  virilis 
medium  ostio  latiusculo  desinit,  qualem  casum  ex  actis  vratislaviensibus 
excitavimus  (i). 

Hunc  casum  sequitur  ille , ubi  urethra  tantum  dimidiata  semicanalem 
format,  et  sub  pene  urethrale  ostium  invenitur  (2). 

Denique  ex  ordine  venit  aphroditismi  distinctior  species , ubi  a ca- 
vernosis penis  clitoridei  corporibus  urethra  penitus  sejuncta  est,  et  inter 
scroti  jam  divisi  et  quasi  in  duo  labia  separati  partes  nunc  rotundo  fora- 
mine nunc  rima  versus  inferiora  magis  diducta  hiat  (3).  Hujus  fabricae 
aphroditicae  diversissima  extant  specimina , adeo  quidem  ut  vix  unus  al- 
teri similis  existat. 

Quodsi  genitalia  contemplemur  in  aphroditis  corporibus,  uterum  minus 
magisque  evolutum  cernemus;  stipatiori  cellulosa  construitur,  si  vagina 
urethralis  arctior  est,  et  ad  cavernosa  penis  clitoridei  corpora  propius 
accedit,  et  canalis  vesicae  in  posteriore  ejus  parte  in  vaginam  aperitur; 
hic  et  inter  testes  et  ovaria  ambiguum  corpus  intus  in  abdomine  delites- 
cit, vel  serioribus  annis  vi  systematis  vasculosi  per  annulum  protruditur 
et  in  inguine  haeret. 

Econtra  si  uteri  fabrica  distinctior  est  et  cystoidis  sacci  formam  refert, 
tum  ad  virilem  magis  normam  testes  accedunt , epididymide  instruun- 
tur , et  in  labia  scrotalia  extra  abdomen  propelluntur. 

Pertinet  huc  memorabile , quod  Petitus  refert,  exemplar,  in  quo  licet 
muliebris  pudendi  nullum  indicium  exterius  observatum  fuerit , scrotum 
tamen  testes  non  continuit,  aperto  abdomine  uterus  inter  rectum  et 
vesicam , et  dubia  corpuscula , quas  testium  et  ovariorum  formam  habe- 
bant, reperiebantur  (4). 

(1)  Breslauer  Samml.  J.  1726.  pag.  557. 

(2)  Ephem.  N.  C.  Cent.  IX  et  X.  Observ.  72.  Tab.  II.  Fig.  1 et  2. 

(3)  Vid.  Observ.  supra  Sect.  I.  relat. 

(4)  Memoires  de  1’Academie  Pioyale  des  Sciences.  An  1720.  hist.  pag.  38» 

In  nostro  econtra  specimine,  ubi  testiculi  epididymide  instructi  erant, 
ductus  deferens  tubarum  quidem  ad  modum  uterum  transiit,  sed  ibi  non 
aperiebatur,  sed  in  interno  uteri  cavo  et  inter  duplicatam  tunicae  inter- 
nae membranam  ad  ipsum  uteri  orificium  procurrebat,  ubi  subtilissimis 
ostiis  ad  orificii  latera  in  vaginam  urethralem  patebant.  Mira  certe  orga- 
norum utriusque  sexus  combinatio! 

Sed  licet  inter  genitalia  organa  in  aphrodito  sint , quae  modo  virilem 
normam  modo  muliebrem  conformationem  portendant,  omnia  tamen 
imperfecta  videntur,  neque  ita  sunt  constituta,  ut  aut  ad  generandum 
aut  ad  concipiendum  idonea  dici  possint. 

Penis  licet  mediocri,  si  erigatur,  longitudine  vaginam  ingredi  posset, 
imperforatus  est,  quia  ex  urethra,  hic  vagina  ab  increscenti  ex  seminali 
colliculo  et  glandula  prostata  uterus  sese  explicavit.  - — • Sed  haec  ipsa 
vagina  ita  arcta  est , ut  ad  admittendum  virum  prorsus  inepta  sit , quia 
clitoris  increvit  ad  majorem  molem,  quorum  vasa  latain  internorum 
genitalium  expansionem  impediverunt. 

Taceo  de  vi  fecundante  spermatis  aut  plasticitate  liquoris  in  sacculo 
colliquamenti  contenti;  eadem  enim  omnino  ratione,  qua  ambiguis  geni- 
talibus sexus  vacillat,  etiam  secreti  his  organis  liquores  genitalem  vim 
non  afferrunt,  neque  enim  sperma  testium,  qui  ovariorum  adinstar 
cellulosa  tela  luxuriant,  ad  coagulandos  ovi  liquores  quidquam  proficiet 
ueque  ovariorum  testiformium  liquor  ad  concrescendum  idoneus  erit. 

Est  tamen  subtilis  et  solutu  difficilis  quaestio : an  fieri  non  possit , ut 
in  uno  eodemque  corpore  aphrodito  inque  propriis  ejusdem  genitalibus 
foetus  possit  concipi  et  generari? 

Requiritur  utique  ad  formandum  embryonem,  ut  duo  liquores  sibi 
admisceantur,  qui  ita  inter  se  diversi  sunt,  et  esse  debent,  ut  illis,  in 
quibus  secernuntur,  individuis  characteristicam sexus  notam  imprimant; 
fieri  ergo  nequit,  ut  vel  ovario  vel  teste  aphrodito  talis  ad  concrescen- 
dum prona  materies  suppeditari  possit,  sed  physicis  principiis  non 
repugnat,  si  in  uno  corporis  latere  ovarium  femineum  in  altero  testem 
masculum  statuamus.  Quantum  ego  quidem  organismi  leges  cognosco , 
fieri  utique  posse  certo  existimo , ut  ex  sinistra  hypogastrica  arteria  ute- 
rinae exeant,  et  ex  systemate  aortico  aut  vasis  renalibus  sinistri  lateris 
breviores  spermaticae  ovarium  intrent,  cum  econtra  in  dextro  corpori» 
latere  hypogastrica  in  majorem  pudendam  continuetur,  et  longiores 

spermaticae  arteriae  descendant  , queis  clitorideus  penis  et  testes  protru- 
duntur. 

Verum  equidem  est,  et  secundum  ea,  quae  ipse  statui,  principia  sexus 
character  non  genitalibus  tantum  competit,  sed  per  omnia  corporis  or- 
gana dominatur , ita  quidem  ut  in  masculo  oxy genii  tanquam  architecti 
principii  excessus,  in  femineo  corpore  autem  materiei  organicae  abun- 
dantia in  quovis  organo  conspiciatur.  Hinc  corporis  una  medietas  alteri 
perfectae  aequalis  sit  necesse  est,  et  hinc  aphroditismi  species  sibi  ex 
utroque  corporis  latere  similes  et  aequales  esse  debent.  Sed  si,  quae  quo- 
tidiana nos  docet  observatio , nostro  ratiocinio  opponamus , videmus 
utique  arteriosi  systematis  in  uno  corporis  latere  ramificationes  ab  illis 
alterius  lateris  protinus  diversas;  posset  ergo  contingere,  ut  vasorum 
systematis  distributio  , et , a quibus  generationis  actus  maxime  dependet , 
nervei  systematis  rami  et  ejusdem  influxus  unius  lateris  ab  illo  alterius 
lateris  eo  usque  differret,  ut  in  dextro  testis,  in  sinistro  ovarium  produ- 
ceretur. 

Si  revera  systema  vasorum  hanc  in  utroque  latere  diversitatem  ex  se 
ipso  redderet  dSvvamjv , utpote  quod  et  liquorum  motus  et  sui  ipsius  evo- 
lutionem causas  in  se  ipso  continet , quae  ergo  in  uno  latere  eadem  vi 
agere  ac  in  altero  deberent,  tamen,  cum  nervei  systematis  propagines 
in  utroque  latere  diversae  sint , et  cum  praecipue  nervi  sympathici  magni 
truncus  in  uno  corporis  latere  ab  illo , qui  in  altero  conspicitur,  insigni- 
ter differat , concipi  sane  potest , qua  ratione  praecipua  ad  generandum 
foetum  organa  diversa  esse  possint,  et  qui  fieri  possit,  ut  in  uno  latere 
ovarium  in  altero  testis  producatur;  cum  illae  vasculosa  congeries  in 
cellulosam  telam  dissolvatur,  heic  vasa  cellulosam  quasi  absorbeant,  et 
in  ramosissimum  vasorum  rete  procurrant. 

Neque  enim  in  utroque  organico  regno  desunt  exempla  fabricae  hujus 
vere  aphroditicae  generatrice  potentia  instructae. 

Quid  quaeso  simultanea  et  staminum  et  pistilli  evolutio  aliud  est  nisi 
utriusque  sexus  organa  ad  generationis  actum  uno  eodemque  tempore 
in  eodem  plantae  individuo  concurrentia  ? 

Nonne  vermium  cohortes,  quos  hermaphroditos  veros  hucusque 
crediderunt  Naturae  investigatores,  aliud  nisi  aphroditicum  tantum 
gerunt  genitalium  organorum  adparatum,  in  quibus  uterque  sexualis 
liquor  in  utroque  individuo,  quod  mutuis  se  amplexibus  constringit,  se 

miscet  et  in  quibus  ex  propriis  licet  ex  duplici  fonte  in  unoquoque 
corpore  secretis  liquoribus  nova  progenies  formatur. 

Quod  in  his  animalculis  naturae  consentaneum  est , ut  scilicet  in  eo- 
dem individuo  sexus  utriusque  organa  nec  sine  fructu  sibi  adjungantur, 
id  in  aliis  animalibus  praeter  naturae  ordinem  quandoque  reperitur.  Inter 
Pisces  huc  pertinet  Salmo  truta  (i),  Melanurus  (2),  Cyprinus  carpio  (5), 
in  quorum  ventris  uno  latere  lactes  masculi,  in  altero  ovula  reperta  fuere. 

Sed  et  in  Quadrupedum  classe  non  desunt  historiae  organorum  dupli- 
cium sexu  diversorum  in  eodem  individuo  repertorum  : Ita  in  glire  in 
uno  latere  uteri  cornu  novem  foetubus  gravidum,  et  ovaria  cum  suis 
vasis,  inaltero  penis,  testes,  vesiculae  seminales,  vasa  deferentia  inventa 
fuere  Fabro  teste  apud  Hernandez  (4). 

Sed  et  in  humano  genere  tales  Androgynos  extitisse  referunt  Annales 
medici.  Prae  ceteris  huc  annumerandus  ille,  cujus  historiam  describit 
Columbus  (5),  ubi  ex  testibus,  qiii  ovariorum  situm  habebant,  bipartita 
prodierunt  vasa  deferentia,  quorum  funiculus  unus  uteri  fornici  se  insere- 
bat, alter  vero  penis  radici  adhaerebat  et  in  urethram  virilem  adperiebatur. 
Quod  hucusque  observatum  non  fuit,  duplicia  vasa  hic  ad  ovaria  testifor- 
mia  ferebantur , et  fortassis  uterque  genitalis  secretio  hic  locum  habuit. 
Nec  certe  parum  ad  sententiam  nostram  confirmandam  confert  illa,  quam 
ex  Le  Catii  observationibus  affert  Arnaud,  hermaphroditi  historia,  qui 
a Chirurgo  Verdier  dissectus  fuit.  Penem  perforatum  hic  monstravit, 
testem , vas  deferens  et  seminis  receptaculum  in  parte  dextra.  Sub  pene, 
vaginae  ostium , in  abdomine  utermn  et  in  parte  sinistra  ovarium  et  tubas 
utero  adnexas , ab  illo  deprehensa  fuisse  asserit  (6). 

Pertinet  et  huc,  quam  supra  citavimus,  Petiti  memorabilis  historia, 
ubi  miles,  quem  externa  genitalium  organa  virum  testabantur,  in  ab- 
dominis cavo  uterum  et  cum  eodem  aequivoca  et  media  inter  ovaria  et 
testes  corpora  gerebat  (7). 

(1)  Commere,  litter.  noric.  1734*  hebd.  gg. 

(2)  Miscell.  N.  C.  Dec.  III.  Ann.  VII  et  VIII.  Observ.  119. 

(3)  Breslauer  Sammlung.  1720.  pag.  645.  et  hist.  de  l’Acad.  des  Sciences.  i757-  8'  Pag*  71 2 3 4 5 6 7*  et 
Kongl.  Ventensk  Nya  Handl.  A.  1800.  pag.  33. 

(4)  It.  mexic.  pag.  547. 

(5)  De  re  anatom.  L.  XV.  pag.  493- 

(6)  Abhandlung  iiber  die  Hermaphroditen.  Strasburg,  1777.  pag.  61. 

(7)  Memoires  de  1’Acad.  Royale  des  Sciences,  hist.  pag.  29, 

Certe  hoc  in  casn  licet  rarissimo  conceptio  foetus  in  corpore  aphro- 
dito  locum  haberi  potest,  licet  et  ob  matricis  imperfectam  structuram  in 
eadem  forsan  non  incrementa  capere,  nec  ob  vaginae  angustiam  partu 
eliminari  embryo  poterit. 

Veri  valde  simile  est  huic  generationi  aphroditicae  adscribi  debere, 
quae  fastis  medicis  memorantur  historiae , inter  quas  et  illa  est , quam  ex 
Gallia  nuperrime  ad  nos  allatam  accepimus  (i)  i scilicet  virilia  corpora 
nonnunquam  post  mortem  secta  fuisse,  in  quorum  abdomine  certa  foetus 
evoluti  indicia  saepe  ad  perfectam  producti  maturitatem  reperta  fuerint. 

Non  satisfacit  omnino  curioso  in  hoc  mirum  phaenomenon  indaga- 
tori , quod  ovulorum  intus  susceptorum  unius  post  alterum  evolutionem 
praedicemus,  cum  ovulum  unum  alterius  vasis  si  evolvatur,  aut  eodem 
tempore  juxta  priorem  incrementa  capere , aut  interire  debet,  in  primo 
casu  priori  oppositum  vel  huic,  ut  non  raro  prostant  exempla,  mon- 
strose  adnatum  esse  debuit.  Quodsi  ergo  in  adulti  viri  corpore  foetus 
humani  simulacrum  detectum  fuit , suspicio , etiam  si  genitalia  externa 
virum  perfecte  mentiantur,  nascitur,  id  generatione  aphroditica  pro- 
ductum esse  (2). 


(1)  Moniteur  ou  gazette  nationale.  19  Vendemiaire.  An  XIII. 

(2)  Qui  historiae  memorabilis  nuper  in  Gallia  observatae  societati  medicorum  parisiensium 
rationem  reddit  Dupuytran,  narrat  equidem  genitalia  perfecte  masculina  individui  fuisse,  cujus 
colo  haec  foetus  rudimenta  adnata  fuere,  sed  tamen  semper  remanet  quaestio,  an  genitalia  etiam 
interna  et  in  specie  ovaria  et  testes  determinatam  sexus  formam  etiam  a primis  vitae  initiis  reti- 
nuerint ? 

SECTIO  IV. 


Infantis  Androgyni  Ichnographia. 

TABULA  I. 

FIGURA  i. 

G enitalia  in  situ  naturali  an  tr  orsum  visa. 

A A Femur  utrumque  sursum  diductum. 

B regio  Pubis. 

C C Inguina. 

D Anus, 

a cutis  plica  genitale  membrum  cingens. 
b labium  vulvae  scrotale  dextrum  majus. 
c labium  vulvae  scrotale  sinistrum  minus. 
d penis  clitorideus. 
e praeputium. 
f glandis  pars  nuda. 
g rudimentum  ostii  cutanei  urethrae, 

e - . 1 ; i .« 

FIGURA  2. 

Genitalia  suspenso  pene  deorsum  spectata. 

Idem  crurum  situs  ut  in  Figura  priore. 
a Penis  sursum  elevatus. 

b b cutis  rugae  insignes  ab  inguine  in  labia  scrotalia  abeuntes. 
c praeputium  acu  sursum  diductum. 
d praeputii  inferior  pars  fissa 
e e in  labia  interna  transiens. 

//  Nymphae, 

/ 

g hiatus  inferior  in  urethram  vaginalem  productus, 
h h labia  scrotalia  testiculos  continentia. 

TABULA  II. 


Ostendit  testiculos  in  corpore  aphrodito, 

A A Femora  diducta. 

B B , Pelvis  ossa  innominata  ossi  sacro  et  columnas  lumbali  annexa. 

C C Integumenta  abdominis  discissa  et  reflexa. 

a a musculi  Psoae  portiones  inferiores,  tela  cellulosa  iliaco  junctae. 
b Intestini  recti  portio  columnae  lumbali  imposita  reflexa. 
c c labia  scrotalia  discissa. 
d testiculus  dexter  tunica  vaginali  exutus. 
e epididymis  testiculi  dextri. 

f ductus  deferens  ex  funiculo  spermatico  rescisso  exemptus. 
g testiculus  sinister  in  superiore  adhuc  inguinis  regione  situs. 
h epididymis  testiculi  sinistri  quasi  in  duas  portiones  dirempta. 
i ductus  deferens  hujus  testiculi  sinistri  in  abdominis  cavum  se 
insinuans, 

k integumenta  et  musculi  abdominales  detracta  et  filo  ligata,  ut 
cavum  appareat  scrotale , quod  testes  comprehendit. 

/ pars  anterior  penis  clitoridei. 
in  labii  scrotalis  flaccescentis  pars  dextra. 

11  ejusdem  pars  sinistra. 

o vesica  urinaria  sursum  tracta  et  acu  firmata. 

TABULA  III.  - 

IVIonstrat  vaginam  urethralem,  et  uteri  orificium, 

A A Femora  rescissa  et  diducta. 

B B Pelvis  ossa  innominata  iliaco  musculo  vestita. 

C C Integumenta  abdominis  discissa  et  reflexa. 

D Intestinum  rectum  columnae  lumbali  impositum  reflexum. 

E Vesica  urinaria. 

F F Ossium  pubis  ramus  horizontalis  in  eorundem  synchondrosi 
dissectus. 

a a Penis  clitoridei  discissi  utraeque  partes. 
b b Corpora  cavernosa  ejusdem* 

cc  Fibrae,  quae  musculares  simulant,  eX  superiore  pariete  ure» 
thrae  vaginalis  in  corpus  cavernosum  penis  productae. 
dd  Productio  cutanea,  quae  jpraeputium  constituit. 
e Vagina  urethralis. 

f Foramen  coecum  quasi  ductus  excretorius  cryptae  mucosae. 
g g Vesicae  urinariae  paries  anterior  per  dimidium  discissus  ; 

posterior  remotus , ut  uterus  cystoides  appareat. 
h h Ductus  urinarius  vesicae  in  vaginam  urethralem  productus. 
i i Tunica  vesicae  sub  ossium  pubis  arcu  continuata. 
kk  Tela  cellulosa  retracta  vesicam  ossibus  pubis  annectens. 

I l Substantia  glandulosa  tunicis  vesicae  intercepta. 
m Uteri  post  vesicam  situs. 
n Cervix  uteri. 
o Uteri  orificium. 

p Plicae  membranae  investientis  vaginam  urethralem. 


rii.  :j:;  • ..10:  ■'  , f!i  J J [f  B j f i.?-; IrilTOJJJ 

m oti ■ • y ' ■ rtJ.fUioM  i ii  C;i.p  . 33f i .0 

> moio  foxo  entoutl 

E e 


‘i  i:1?) 


J 


110 


TABULA  IV. 

Ostendit  in  eodem  corpusculo  uteri  cystoidis  cavum. 

A A Femora  rescissa  et  diducta. 

B B Pelvis  ossa  innominata. 

C C Musculi  Psoas  reliquiae. 

DD  Integumenta  abdominis  discissa  et  reflexa. 

E E Ossium  pubis  ramus  horizontalis  in  symphysi  dissectus. 

F Intestinum  rectum  columnae  lumbali  impositum  reflexum. 
a a Labiorum  scrotalium  sacci  propendentes  flaccidi. 
b b Penis  clitorideus  in  medio  divisus. 
c c Corpora  cavernosa. 
dd  Fibrae,  quae  musculares  simulant. 
e e Productio  cutanea,  quae  in  praeputium  duplicatur. 
ff  Vagina  urethralis. 

g Foramen  coecum  in  medio  vaginae  cryptam  mentiens. 
h Plicae  columnales  ad  orificium  uteri. 
i Vaginae  dilatatio  posterior  seu  ampulla  vaginalis. 

G G Vesicae  urinariae  in  duas  partes  per  medium  sectae  et  ad  utrumque 
latus  reflexae  portiones. 

Sectio  transversalis  membranarum  vesicae. 

Orificium  vesicale  ureteris,  v 

Ductus  s.  meatus  urinarius  ex  vesica  in  vaginae  posteriorem 
partem  transiens. 

Ejus  orificium  amplius , quo  in  vaginam  aperitur. 

Vesicae  paries  posterior. 

Vesicae  paries  posterior  cum  uteri  substantia  densiori,  qua  in 
cervicem  transit , coalitus. 

. a 

cj  Corpus  uteri  ad  fundum  dissectum , ut  interius  rugae  et  plicae 
appareant.  A * 

r Dissectum  uteri  orificium  et  plica  membranae  internae  uteri, 
quae  valvulae  adinstar  os  uteri  claudit. 

s s Orificia  externa  ductuum  seminalium , quae  ex  utraque  parte 
uterini  oris  tantum  injecto  invasa  seminalia  mercurio  de- 
teguntur. 

1 1 Columellae,  quae  in  vaginae  ampullam  protenduntur. 

vv  Ductus  excretorii  cryptarum  juxta  orificium  uteri  inter  co- 
lumnarum plicas  reperti. 

TABULA  V. 

Apparet  ductus  deferens  in  vesiculas  seminales  convolutus  hterum 
tubae  adinstar  transiens  et  in  uterini  oris  labiis  in  vaginam  urethralem 
apertus. 

A A Femora  diducta. 

B B Pelvis  ossa  innominata  iliaco  musculo  vestita. 

C C Portiones  inferiores  musculi  Psoae. 

D Intestinum  rectum  columnae  lumbali  impositum  et  reflexum. 

E E Integumenta  abdominis  aperta  et  antrorsum  femoribus  imposita. 

a a Ossa  pubis  in  symphysi  divisa. 

F F Vesica  urinaria  in  medio  divisa  et  versus  utrumque  latus  reflexa. 
b b Sectio  transversalis  vesicae. 

cc  Cellulosa,  quae  externam  tunicam  constituit,  sub  pubis  arcu 
prodiens.  • < 

d d Substantia  glandulosa  inter  tunicas  vesicae  comprehensa. 
e e Canalis  urinarius  per  medium  divisus. 

f f Ejus  apertura  supra  orificium  uteri  in  ampullam  vaginalem. 
g g Paries  posterior  vesicae  urinariae  cum  uteri  cervice  in  substan- 
tiam densiorem  coalitus. 

G Uterus  per  medium  sectus  ut  interior  vasorum  seminalium  con- 
tinuatio adpareat. 

hh  Rugae  membranae  internae  uteri. 
i i Plica  valvulosa  ante  os  uteri  sita. 

k k Columnae  membranaceae  in  ampullam  vaginalem  desinentes, 

/ L Penis  clitorideus  per  medium  sectus. 
m m Fibrae  musculis  analogae. 
n ii  Corpus  cavernosum. 

i' 

o o Glans  nuda. 
pp  Praeputium  glandis. 
cj  q Labia  scrotalia. 
r r Vagina  urethralis. 
s Ductus  excretorius  cryptae  mucosae. 

E e 2 

1 1 Ureteres  abscissi  in  vesicam  urinariam  transeuntes. 
u u Eorundem  in  vesica  urinaria  exitus, 
x Annulus  callosus  intestini  recti. 
y Ejus  insignis  dilatatio  in  parte  inferiori. 

z Tela  cellulosa , qua  intestinum  rectum  partibus  vicinis  annectitur. 

1 Vas  deferens  ex  labio  scrotali  sursum  in  cavum  abdominale  pro- 

ductum. 

2 Retro  vesicam  positum. 

5 In  vesiculas  seminales,  qui  tamen  facile  evolvi  in  canalem  po- 

terant, abiens  „ 

4 Pars  posterior  a vesiculis  seminalibus  in  uterum  se  immergens, 
tubam  mentiens. 

j Locus  quo  canalis  in  uterum  pertingit. 

6 Ejusdem  canalis  spermatici  sub  membrana  interna  uterum  in- 

vestientis decursus. 

u Ejusdem,  insignis  coarctatio  et  per  puncta 

12  juxta  os  uteri  exitus,  quae  nudo  oculo  non  deteguntur. 

